
Ecce homo 


Deci a ieşit lisus afară, purtând 
cununa de spini şi mantia purpurie. 
Si le-a zis Pilat: lată Omul! 

loan 19:5 


Prin cuvântul „om”, un bulgar înţelege o ființă care 
trăieşte un secol întreg. Dar în limbajul originar (arhaic), 
în limba în care a fost creată această expresie, „om” avea 
o altă semnificație, însemnând lisus, Omul care vine pe 
Pământ, Fratele celor care suferă. Cum trebuie să 
înțelegem aceste cuvinte? Putem spune despre noi, când 
mergem în lume: „lată omul”. Ca să merităm acest 
nume, trebuie să posedăm patru lucruri: bogăţie, forţă, 
cunoştinţe şi virtuţi. Veţi spune: „De ce bogăţie?” 
Bogăția e terenul, condiţiile în care omul poate să 
evolueze, este terenul pe care se dezvoltă Forţa. Aceasta 
din urmă aduce Căldura şi Lumina care exercită o 
influenţă asupra creşterii, asupra dezvoltării. În ceea ce 
priveşte Cunoaşterea, aceasta este metoda prin care 
trebuie să înţelegem şi să ne reglăm viaţa. Virtutea este 
scopul pe care trebuie să-l urmărim. 

Semănaţi un bob de grâu, şi vi se va arăta ce trebuie 
să faceţi. Veţi spune: „Cum”?”. Adăugaţi umiditate, şi 


razele de soare vor arăta direcția urmată de bobul de 
grâu: o singură direcţie, spre soare, sursa vieţii. Şi noi, 
asemenea bobului de grâu, trebuie să creştem, să-L 
căutăm pe Dumnezeu. Dar cineva poate să întrebe: 
„Când bobul de grâu a crescut, atinge Soarele? Eu vreau 
să-L găsesc pe Dumnezeu”. Nu trebuie să ştim unde se 
află Dumnezeu, trebuie doar să-L căutăm. Bobul de 
grâu a înţeles ce este Soarele şi a acceptat ce doreşte. 
Aceeaşi lege este valabilă şi pentru noi; trebuie să 
ajungem la acelaşi rezultat. Trebuie să fim semănațţi, în 
viața noastră vor exista greutăţi, care sunt micile 
obstacole necesare, la fel ca în cazul bobului de grâu; 
este necesară o mică apăsare şi va urma procesul de 
creştere, Cunoaşterea; şi, când vom da rod, acesta este 
Virtutea. Aşadar, trebuie să fim semănaţi, acoperiţi de 
pământ, urmează o oarecare apăsare, apoi trebuie să 
creştem în înălțime, să dobândim cunoştinţe, iar aceste 
cunoştinţe, după un anumit grad de creştere, trebuie să 
se transforme imediat în boabe de grâu. Şi, apoi, 
Dumnezeu va porunci recoltarea grâului şi va despărți 
utilul de inutil, grâul de neghină. Suntem născuţi, adică 
creştem, ne dezvoltăm, murim şi suntem puşi în 
mormânt: e treieratul grâului. Şi Dumnezeu va culege de 
pe arie ce este necesar pentru El. Asta corespunde cu 
şura şi cu hambarul de grâu; balotul e în şură şi grâul, 
în hambar. 

Am citat la început versetul din Evanghelia după 
loan ca să vedeţi cele patru lucruri pe care Hristos le 
aducea Crucii, cele patru lucruri pe care trebuie să le 
învăţăm. Când aşezăm Virtutea pe cap, ce n-a fost 
bătută în cuie, în stânga, Cunoaşterea, în dreapta, 
Forţa, şi la picioare bogăţia, asta înseamnă omul 
răstignit. Adică, atunci când batem în cuie bogăţia, forța 


şi cunoaşterea, energiile lor se vor ridica spre cap, spre 
virtute. Când Dumnezeu vrea să facă omul bun, îl 
răstigneşte, îi bate în cuie posesiunile, forta, 
cunoştinţele. Ce este răstignirea? Punem omul în ladă 
pentru ca nimeni să nu-l ia, nimeni să nu dispună de el, 
fiindcă Dumnezeu va dispune de el. El zice: „Când 
lucrez, tu vei fi calm”. Dar omul nu vrea să stea calm şi 
Dumnezeu zice: 

„Bateţi-l în cuie ca să fie calm şi Eu să lucrez....”Şi, 
când suntem răstigniţi, nu trebuie să plângem, fiindcă 
atunci Dumnezeu lucrează pentru noi. 

Cel ce nu-i răstignit e nefericit. Cel ce vrea ca 
Dumnezeu să se ocupe de el trebuie să treacă prin acest 
proces de dezvoltare. 

Vă vorbesc alegoric. Înainte de acest proces de 
dezvoltare, credința este întotdeauna necesară, o 
credință fermă în planul divin comun, care include toate 
creaturile divine. Nu trebuie să vă îndoiţi de Dumnezeu, 
deoarece El este perfect, atotputernic. lisus a zis odată: 
„Ce e imposibil pentru om e posibil pentru Dumnezeu”. 
Căile divine sunt de nepătruns. Nu trebuie să credem că 
aceste căi ale Lui pot să fie deformate sau oprite, e 
imposibil. Şi, când suntem invitaţi şi am luat calea 
Domnului, trebuie să avem credinţa simplă a copiilor şi 
să evităm viciile ca în povestea următoare. 

În Anglia, un pictor celebru a vrut să realizeze un 
tablou care să reprezinte sărăcia extremă. S-a plimbat 
prin Londra zile şi luni ca să găsească persoana 
potrivită. În fine, a găsit un copil cu haine rupte care l-a 
înduioşat şi şi-a zis: „lată chipul pentru tabloul meu”. 
Pictorul s-a apropiat de copil, i-a dat cartea lui de vizită 
cu adresa şi i-a spus: „Vino la mine peste patru zile, 
vreau să-ți vorbesc”. Copilul a văzut cum era îmbrăcat 


acel domn şi şi-a zis: „Cum aş putea să merg la el 
îmbrăcat aşa cum sunt?” S-a dus la cunoştinţe ca să se 
schimbe de veşminte şi să se prezinte aşa cum l-ar fi 
vizitat pe rege. l-au găsit haine, s-a îmbrăcat şi s-a dus 
la pictor. „Cine eşti?” l-a întrebat pictorul. „Sunt cutare”. 
„Pleacă! Dacă aş fi avut nevoie de o persoană îmbrăcată 
ca tine, aş fi putut găsi cu miile. Am nevoie de tine aşa 
cum te-am văzut când ne-am întâlnit.” 

Şi noi, când Cerul ne invită să lucrăm, vrem să ne 
îmbrăcăm. Dar Forţa nu se află în haine, pălării, mănuşi 
şi pantofi, nici în gulere, cravate şi ceasuri. Ele nu 
reprezintă nimic important. Forţa se află în mintea 
noastră, în inima noastră, în elanurile şi aspiraţiile 
noastre nobile de a face bine. Când avem aceste lucruri, 
celelalte vor veni în timp util. Oare, când ne ducem la 
Cer, trebuie să ne luăm cu noi hainele? Când ne cheamă 
la cer, Dumnezeu ne dezbracă aici. Nu vrea zdrenţele 
noastre, ci zice: „Aduceţi-l aşa cum e”. Când o persoană 
moare, toţi o părăsesc. Chiar şi cei care au iubit-o zic: 
„Retrageţi-o cât mai repede”. Unde e iubirea lor? Dar 
Dumnezeu n-o părăseşte, ci zice: „Aduceţi-mi-o, îmi 
trebuie aşa cum e”. Şi, când suntem aşezaţi în mormânt, 
ce spune Dumnezeu? Începe să vorbească cu noi; morţii 
nu se eliberează, aşa cum cred unii. El ne întreabă: „Ai 
înţeles viaţa, ai înţeles sensul vieţii pe care ţi-am trimis- 
0?” Şi, în această conversaţie, Dumnezeu îşi zugrăveşte 
marele tablou. Începe următorul proces: ceilalți, după ce 
au dus omul la groapă, încep să plângă şi-i enumeră 
toate calitățile, văd pictura lui Dumnezeu care 
reprezintă aceste calități. 

Trebuie să suportăm suferințele şi să tragem 
concluzia cuvenită. lisus, prin suferințele Lui 
pământeşti, voia să ne dea un exemplu: trebuie să ne 


supunem acestui proces divin. A zis odată: „Oare n-am 
Eu puterea să-i cer tatălui Meu să trimită mii de îngeri 
ca să Mă salveze? Dar, dacă nu îndeplinesc sarcina 
pentru care am venit, cum se vor înălța oamenii?”. Şi El 
însuşi voia să se înalțe. Vă aflați pe pământ şi, într-o zi, 
veți împărtăşi furtunile, greutăţile şi, poate, acelaşi 
destin. Dar, când va veni acel ceas, să nu-l socotiți o 
nenorocire, pentru că acolo unde nu există suferinţă nu 
există îmbogăţire spirituală, unde nu sunt dureri nu 
există bucurii, unde nu e moarte nu există înviere. Şi cel 
ce nu vrea să participe la suferinţele omenirii nu va 
câştiga nimic. Şi ce reprezintă suferința? O consecinţă a 
greşelilor, provocate într-o zi de incompetenţa noastră. 
Aceste greşeli pot însă să fie ispăşite prin procesul 
suferințelor. Acest proces este o metodă prin care să ne 
adaptăm şi să ajungem la acele vibrații înalte şi 
ascendente care ne aşteaptă în Cer. Trebuie să 
suportăm o sută de tristeţi ca să simţim o bucurie 
divină. Şi în acel moment vom aprecia acea bucurie şi o 
vom păstra. Şi iată de ce Dumnezeu începe cu 
suferințele, ca să ne călească (aşa cum fierarul căleşte 
fierul ca să-l facă mai bun de prelucrat), ca să putem 
suporta bucuria ce va veni după aceea. 

Fiecare dintre noi îi este necesar, chiar foarte 
necesar lui Dumnezeu. Puteţi să nu fiți nimic în lume, o 
nulitate; pentru Dumnezeu sunteţi însă o unitate 
importantă. Doar Dumnezeu, care ne-a trimis pe 
Pământ, ne cântăreşte suferinţele, astfel că nu trebuie 
să vă faceţi griji de ce poate gândi lumea despre voi. Cel 
ce v-a trimis aici se gândeşte la voi şi vă apreciază. 
Important pentru voi este să aveţi încuviințarea lui 
Dumnezeu. Dacă Dumnezeu e cu voi, veţi fi frumoşi, şi 


lumea iubeşte ce e frumos. Dacă e cu voi, veţi fi bogaţi, 
puternici şi buni, şi bunătatea este şi ea apreciată. 

Acum, vă voi vorbi despre Dumnezeu nu ca Fiinţă 
abstractă şi dispersată în spaţiu (cum spun filosofii), 
despre care nu ştiţi unde se află. Vă voi vorbi despre acel 
Dumnezeu pentru care propovăduiesc, ce se gândeşte la 
noi, ne observă acţiunile, corectează, repară, pedepseşte, 
îmbracă şi dezbracă, ce ne pricinuieşte naşterea şi 
moartea. Ce este moartea? Dumnezeu face o operație, 
vede că aţi pierde mult, şi vă reduce procesul vieţii: „Ca 
să nu mai facă datorii, luaţi-i capitalul pe care i l-am 
dat. Condiţiile nu sunt benefice acum, lăsaţi-l pentru 
altă dată, aduceţi-l la Mine”. Şi, în acest proces, credem 
că lumea ne-a uitat. Dar, dacă lumea ne uită, 
Dumnezeu se gândeşte la noi. Şi lumea trebuie să ne 
uite cu orice preţ... O tânără nu se va căsători dacă 
iubeşte toţi băieţii, trebuie să aleagă unul şi să zică: „El 
e lumea mea”. Şi, în viaţă, acest lucru e adevărat. 
Trebuie să aveţi un singur Dumnezeu. In lume există 
multe divinităţi care ar vrea să vă atragă, dar trebuie să 
vă găsiți Dumnezeul vostru, cu care puteţi să trăiţi, să 
vă dezvoltați şi să vă îmbogăţiți spiritual. 

Scriptura spune: „Dumnezeu nu e doar în cer, ci 
trăieşte şi în inimile celor smeriţi”. Aşadar, prima 
calitate pe care trebuie s-o dobândiţi, pentru ca El să 
înceapă să trăiască în voi, este smerenia. Dar această 
smerenie nu e cea a oii: după ce aţi fost bătuţi şi vi s-au 
rupt picioarele, nu trebuie să spuneţi: „Nu se poate face 
nimic”. Nu e smerenie dacă, după ce vi se fură avutul, vă 
ziceţi: „Să rămânem umili”. Smerenia este atunci când, 
posedând toate bogăţiile, forța, cunoştinţele, bunătatea, 
deveniți conştienţi de ele şi ziceţi: „Doamne, tot ce am e 
la dispoziţia Ta”. Şi, acum, fiecare face după cum 


urmează: toți predică Evanghelia şi toţi repară lumea. 
Dar, când Dumnezeu ajunge la pungile lor pline, ei 
strigă: „Ah, nu Te atinge! Jumătate putem să dăm, totul, 
nu!” Cât priveşte forța, ei zic: „Nu poți să dispui de toată 
forţa mea!” Dar, la nevoie, îl rugăm să ne călăuzească şi 
să ne ajute. Acest mod de a înţelege viața predomină în 
toate filosofiile, de o mie de ani. Şi de aici vin necazurile 
noastre. Şi lisus, prin viaţa Lui, ne arată Calea. 

Mulţi oameni consideră că în momentul în care 
devin creştini trebuie să părăsească lumea. Puteţi 
renunţa la casele voastre, la bogății, la soţii, la copii şi 
totuşi să continuaţi să vă gândiţi la toate acestea. Puteţi 
să vă retrageţi într-o mănăstire foarte izolată şi totuşi să 
gândiţi: „Ce se întâmplă cu soţia, cu copiii mei, cu casa 
mea?” Şi asta înseamnă că n-aţi renunţat la ele, că nu 
sunteţi liberi. A renunţa la lucruri nu înseamnă a le 
uita, ci a lăsa oamenii liberi, a lăsa soţia şi fiul să se 
comporte după voia lor. A renunţa la lume înseamnă a o 
părăsi, nu a o împiedica să-şi continue calea. Putem să 
facem un singur lucru, să profităm de asta. Aşadar, nu 
putem să oprim viaţa, ci doar să profităm. Şi lisus ne 
spune clar şi fundamental: „Dacă mă iubiţi!”. Şi trebuie 
să-L iubim. Nu zice: „Vai de voi dacă nu Mă iubiţi!”. Nu! 
Dumnezeu nu vrea niciodată de la noi sacrificii forţate. 
Oamenii spun: „De ce Dumnezeu, de vreme ce este 
atotputernic, nu aranjează lumea?” - „Cum s-o 
aranjeze?” - „Celui care minte să i se usuce limba, celui 
care fură să-i cadă mâna”. Am avea atunci o lume doar 
de muţi şi infirmi. Ar fi plăcută o astfel de lume? Dar 
Dumnezeu dă o direcţie absolut contrară, urmează un 
proces contrar şi zice că cel care vrea să fie stăpân 
trebuie să fie servitor. Acest proces e următorul: de 
obicei, oamenii puternici vor ca toate râurile să se verse 


în propriul lor râu, însă, în ceea ce priveşte Binele, acest 
proces este cu totul contrar: Dumnezeu Se răspândeşte 
în pâraie şi, în loc să le dirijeze, le lasă să se călăuzească 
singure. Puteţi să faceţi o mică experienţă acasă: emiteţi 
un gând despre care vreţi să vă guverneze, acceptaţi 
gândul de a fi servitori, deveniți servitori în numele lui 
Dumnezeu. Şi atunci veţi înţelege poziţia lui Dumnezeu. 

Îl căutaţi pe Dumnezeu în Cer, dar nu-i acolo. Când 
gemeţi şi suferiți, El se află în voi. Şi ceea ce oamenii 
numesc evoluţie, progres este procesul în care lucrează 
Dumnezeu. El e cel mai bun lucrător. Unii se plâng: „De 
ce nu ne vede Dumnezeu suferința?”. Dar El zice: „N-am 
timp. Sunt foarte ocupat cu treburile voastre, sunt 
ocupat cu treburile voastre cele mai importante. Când 
îmi va rămâne timp, mă voi ocupa şi de micile voastre 
neînţelegeri”. Aceasta nu-i o alegorie, ci realitatea. Există 
un verset în Sfânta Scriptură în care Dumnezeu spune: 
„Eram în Israel ca un car încărcat, în care se punea 
întruna de toate”. Dar suferinţele pe care le simţim aici 
sunt suferinţele lui Dumnezeu. El suferă şi plânge în 
voi. Se zice: „Plâng, sufletul meu e trist”. Dar, când 
spunem „Doamne, iartă-mă, Ţi-am pricinuit atâtea 
suferințe prin gândurile şi faptele mele impure”, atunci 
păşim pe Calea adevărată care ne va salva de răul 
prezent. 

Şi, în fine, trebuie să-L lăsăm pe Dumnezeu să Se 
afirme în noi. L-am legat cu sfori şi L-am bătut în cuie. 
Trebuie să-L aşezăm în mormânt şi să-L lăsăm liniştit, şi 
atunci va învia şi ne va elibera. Şi să fiți siguri că noi, 
oamenii, îi barăm drumul, nu diavolii barează drumul 
lui Dumnezeu. Deoarece a stabilit legea libertăţii, nu 
poate, nu vrea s-o schimbe. Şi, înainte de a ajunge la 
această conştiinţă de a ne supune de bunăvoie, El nu ne 


va salva. Conştiinţa că trebuie să fim asemenea Lui 
trebuie să pătrundă adânc în noi. Atunci, bogățiile, 
forța, virtuțile noastre vor fi folosite pentru înălțare, 
înălțarea cui? A fraţilor noştri, a apropiaților noştri. 
Fiecare dintre voi trebuie să caute şi să preţuiască 
sufletele fraţilor lui, nu să le iubească trupurile. Şi pot 
să vă spun că lisus, de când a venit aici, n-a părăsit 
Pământul. Trăieşte printre oameni, lucrează printre ei şi 
trebuie deja să învie în noi. Să avem credinţă, dar nu 
credinţa şi teama pe care le-au avut evreii: „N-avem alt 
rege decât Cezar”. Şi, când acel Cezar, câţiva ani mai 
târziu, a distrus Ierusalimul şi le-a dărâmat Templul, l- 
au dezavuat. Putem şi astăzi să spunem „Cezar e regele 
meu”, dar consecinţele vor fi aceleaşi. 

Să revenim. În primul rând, trebuie să trăim în 
această lume ca să ne pregătim. Nu putem să trăim în 
Cer, deoarece căldura şi lumina sunt acolo foarte 
puternice. Aşa cum grădinarul care plantează brazi de 
munte face întâi diferite altoiri ca să-i aclimatizeze, nici 
Tatăl Ceresc nu ne poate lua de aici şi să ne sădească 
direct în grădina raiului. 

Chiar şi sistemul nostru şcolar este organizat în 
acest fel: trebuie să trecem prin clasa întâi, a doua şi 
următoarele, ca să ajungem la universitate şi apoi să 
trăim în lume. Cel ce vrea să evolueze trebuie neapărat 
să se adapteze întotdeauna la metodele cultivării. După 
părerea mea, un creştin nu trebuie să fie stupid şi să 
spună: „Ce ne dă Dumnezeu?”. După ce aţi arat ogorul, 
semănaţi grâul, pentru că, dacă nu semănaţi grâul, ce 
vă va da Dumnezeu? larbă şi mărăcini. Cultivaţi viţa-de- 
vie, plantaţi-o, şi vă va da roade. Şi cum veţi cultiva via 
aşa va fi rodul ei: dacă plantați butuci de proastă 
calitate, veţi avea struguri acri. Dumnezeu i-a dat 


copilului vostru o minte bună, dar ce-aţi sădit în ea, 
seminţe care vor da roade bune? Vrem să fim virtuoşi, 
puternici, bogaţi. Putem să avem şi virtute, şi forță, şi 
bogăţie, şi e necesar să le avem. 

Condiţiile în care sunt posibile adaptarea şi 
dezvoltarea sunt următoarele: Sămânţa divină, Legea 
divină şi echilibrul divin. Echilibrul este virtutea; legea 
este cunoaşterea; condiţiile înseamnă forţa; sămânţa 
este bogăţia. Dar mă întrebaţi cum să-L găsiţi pe 
Dumnezeu. E foarte uşor. Un om a vrut să facă haz de 
altul care i-a spus: „Ne aflăm în grădina în care sunt 
mere foarte bune”. „Dar nu văd nimic”, i-a răspuns 
primul, închizând ochii. Prietenul i-a dat o palmă, iar el 
a deschis ochii şi le-a văzut. 

Uneori, Dumnezeu ne dă în felul acesta o palmă ca 
să ne recăpătăm vederea. Cei dintre voi care aveaţi ochii 
închişi să binevoiţi să-i deschideţi. Lumea contemporană 
argumentează şi zice: „Unde e Dumnezeu?” - „E în iarbă, 
şi în pietre, şi în pământ”. Dar, când vine nenorocirea, 
fiecare ridică privirea spre ceruri, vede că El e acolo şi 
strisă: „Doamne!” Iată de ce există nefericirile: ele sunt 
palma dată de Dumnezeu, care ne zice: „V-am creat ca 
să vedeți, nu ca să staţi cu ochii închişi”. Aşadar, ca să 
ne înălțăm, trebuie să devenim precum copiii, să căutăm 
şi să percepem. 

Vă voi spune acum altceva: metoda cu care trebuie 
să lucrăm. De astăzi, trebuie să fim întotdeauna legaţi în 
mintea şi inima noastră cu oamenii din lumea întreagă, 
fiindcă mântuirea se află în rugăciunile noastre comune. 
„Unirea face puterea”. Şi, când minţile şi inimile 
oamenilor se vor reuni, atunci va veni pe Pământ 
împărăţia divină. La un prieten la care ţinem cu 
adevărat nu trebuie să căutăm viciile; poate să le aibă la 


fel ca noi. Viciile formează mantaua pe care şi-o pune 
acel om. Dar sufletul omenesc este pur, nu poate fi 
poluat, nici distrus. Sufletul vostru divin nu poate fi 
deformat de nimeni; se poate murdări în exterior, dar în 
interior nu, fiindcă acolo sălăşluieşte Dumnezeu. Este de 
neconceput ca un lucru păzit de Dumnezeu să fie 
distrus. Ne putem supune lumii aşa cum lisus i-a 
răspuns lui Pilat: „Am puterea de a te răstigni”. - „Mă 
supun Celui care ţi-a dat această putere, dar sufletul 
meu e liber”. Trebuie să ne supunem suferințelor 
temporare. Nu putem să le înţelegem, dar, când vom 
muri şi vom învia, vom înţelege de ce ne-au fost date. 
Toată lumea este chinuită de temeri şi spaime în viaţă. 
Asta nu-i viaţă. Viaţa este când omul este plin de 
sentimente nobile. 

Fericit cel care a reuşit să facă bine în mod 
dezinteresat. Dacă un om vă insultă, nu-l mai salutaţi 
ridicând pălăria, nu mai daţi mâna cu el. Ba chiar puteţi 
să daţi mâna cu cineva fără s-o faceţi cu adevărat; puteţi 
să vă ridicaţi pălăria fără să fie cu adevărat un gest de 
respect. Şi, de obicei, ne ridicăm pălăria ca să salutăm 
un om plasat mai sus, zicându-i în acest fel: „Poţi să mă 
promovezi?” Există o otravă diabolică în mâna care îl 
salută pe cel pe care îl întâlneşte. Şi omul apucă şi pe 
cineva de mână. De ce? Acele degete diabolice ale mâinii 
omeneşti ne spun multe lucruri. De exemplu, degetul 
mic zice: „Poţi să-mi dai bani? Trebuie să încep o 
afacere. Am pierderi. Am fost furat, poţi să mă ajuţi?”. 
Inelarul zice: „Doresc gloria unui pictor şi cunoştinţe”. 
Degetul mijlociu: „Vreau drepturi şi privilegii”. 
Arătătorul: „Am nevoie de onoare şi respect’. Degetul 
mare: „Vreau forța şi cunoaşterea”. 


Persoana salutată, dacă poate şi vrea, le va da. Şi 
pornesc la drum doi, apoi trei, în societate, formând 
astfel o adunare, dar nu descoperă ce caută. În fine, vine 
lisus şi zice: „Ce căutaţi voi - bogăţie, forţă, cunoştinţe, 
bunătate - Eu pot să vi le dau. Nimeni nu şi-a lăsat tatăl 
şi mama pentru Mine şi nu a acceptat de o sută de ori 
viaţa viitoare”. lată Omul care poate să ne strângă mâna, 
care poate să ne dea şi bogăţia, şi forța, şi cunoştinţele, 
şi bunătatea. Dar oamenii au zis: „Luaţi-l, răstigniţi-l”. 
Şi Pilat a replicat: „îl duceţi la pieire”. lisus e în faţa 
voastră astăzi şi eu vă spun: „lată Omul pe care îl 
căutaţi. Este singurul care poate să aducă pacea în 
inimile voastre, care poate să vă dea rațiune, sănătate, 
poziţie socială, care vă poate înălța, vă poate arăta 
Drumul, vă poate lumina mintea”. Dar voi, în îndoiala 
voastră, ziceţi: „Arată-ni-l să-l vedem!” 

Voi face o comparaţie. Într-o seară, vine de departe 
un om cu o lumânare mică. Eu vă spun: „lată omul care 
vă aduce lumină”. Dar vedeţi lumânarea, nu omul. Când 
il veţi vedea? La răsăritul soarelui. Căutaţi singuri 
această Lumină care este adusă de Om, ea vă va ajuta 
să găsiți Drumul pe care trebuie să-l urmaţi. Aşa trebuie 
să înţelegeţi această problemă. 

Vă voi da alt exemplu, mai clar. Imaginaţi-vă că vă 
duc într-un salon bogat şi vă zic: „Este o încăpere 
decorată splendid cu mari bogății. Aici, în acest colţ, se 
găseşte asta, dincolo, altceva”. - „Posibil, dar noi nu 
vedem nimic”, răspundeţi voi. Aduc o lumânare mică, şi 
obiectele apropiate încep să devină mai vizibile. Dacă 
mai aduc una, obiectele devin şi mai vizibile. Când 
numărul lumânărilor creşte, încăperea se luminează din 
ce în ce mai mult; când se aprinde becul electric, 
obiectele devin clare, iar la lumina zilei se vede totul. 


Lumea este ca această încăpere şi fiecare dintre noi 
trebuie să aducă lumină, trebuie să aducă o lumânare. 
Şi, când toţi intrăm cu lumânările noastre şi le aşezăm 
una după alta, în acest fel sporim lumina şi vedem mult 
mai bine. Greierele voastre sunt lumânări. Nu-mi plac 
oamenii care poartă lumânări stinse, ci doar cei care 
poartă lumânări aprinse, ca în Vinerea Sfântă. Fiecare 
dintre noi trebuie să fie o lumânare aprinsă. Omul 
devotat, amabil, bun este o lumânare aprinsă. Şi eo 
greşeală gravă ca omul să fie o lumânare stinsă. Mă 
întrebaţi ce trebuie să faceţi. Trebuie să le trimiteţi 
gânduri bune prietenilor, să le doriţi să fie binecuvântaţi 
şi Dumnezeu, binecuvântându-i, vă va binecuvânta şi pe 
voi. De ce să vă rugaţi? În vara anului 1899, în regiunea 
Novi Pazar era mare secetă. Turcii din 39 de sate care 
locuiau în regiune s-au adunat şi s-au rugat să plouă. Şi 
a început să plouă. Bulgarii şi-au zis: „Dumnezeu le-a 
trimis ploaia, o să ne trimită şi nouă”. Dar în satul lor n- 
a plouat şi vitele lor au slăbit de foame. Când oamenii se 
roagă, roagă-te şi tu; trebuie să-ţi prezinţi cererea. 
Dumnezeu nu te va trece pe o listă specială dacă nu te 
rogi. Rugăciunea are o forță enormă şi oamenii din 
prezent trebuie să fie oamenii rugăciunii. Cu ajutorul 
rugăciunii, ne vom pregăti mintea şi inima. Şi nu trebuie 
să ne rugăm pentru noi înşine; acesta este egoism. 

Nu vreau să mă ocup de minţile oamenilor, dorința 
mea este să mă ocup de inimile lor, fiindcă tot răul se 
ascunde în inimi. Chiar şi Dumnezeu a spus: „Fiul meu, 
dă-mi inima ta!” Trebuie să începem o purificare ca 
pentru Paşti, să deschidem ferestrele şi să spălăm 
podelele. Toţi gemem din cauza unei poveri grele, 
dizarmonia domneşte pretutindeni. Soţul şi soția nu pot 
să trăiască în bună înţelegere: împart casa, banii, dar 


soția e nemulțumită pentru că soțul ţine banii. Nu este 
important dacă banii stau la soț sau la soţie, înţelegeţi- 
vă cine să fie casierul. Se ceartă cine să ocupe primul loc 
în casă, cocoşul, sau găina? Găina sau cocoşul, asta n- 
are importanţă în viață. Vă spun că altceva e important. 

lisus a venit şi lucrează. Şi, atunci când vine 
Lumina, vine treptat, în tăcere, fără zgomot. Nu va veni 
ca un tunet, aşa cum se aşteaptă unii. E posibil şi asta, 
dar nu e vorba de lisus. Când prorocul Lei a mers în 
pustiu ca să postească şi să se roage, au izbucnit focul 
şi furtuna. El a închis ochii, dar Dumnezeu nu se găsea 
în furtună şi în foc, ci în glasul blând care vorbea. 
Dumnezeu nu se află în suferințele voastre, în forța, în 
cunoștințele voastre. Unde este El? În Iubire. Dacă 
iubiţi, El se află în voi. Dacă nu iubiţi, nu-i acolo. Şi 
trebuie să iubiţi, asta e legea. Nu iubim şi aşteptăm să 
fim iubiţi de ceilalți. Asta înseamnă că am devenit sobă 
şi aşteptăm ca altcineva să ne aducă lemne să ne 
încălzească. Nu, trebuie să avem noi înşine acest 
combustibil, pe care îl vor utiliza şi ceilalți. Noi, care 
urmăm calea lui lisus, ce ne-a dăruit suficiente puteri, 
trebuie să-L lăsăm să sălăşluiască în noi. 

Acum, vă las acest Om. Dacă îl acceptaţi sau îl 
răstigniţi, dacă îl lăsaţi să plece sau dacă spuneţi că nu- 
l vreţi, este o întrebare la care trebuie să răspundeţi. 
Dacă ziceţi: „Lăsaţi-L, e Dumnezeul nostru!”, atunci aţi 
rezolvat problema şi va veni binecuvântarea. Şi atunci se 
va împlini cuvântul din Scriptură: „Eu şi Tatăl Meu vom 
veni să sălăşluim în voi”. Atunci, Lumina va fi în noi şi 
toţi ne vom împăca unii cu alții. 


Sofia, 16 martie 1914 


Bobul de grâu 


Adevărat, adevărat zic vouă 

că dacă grăuntele de grâu, când cade 
în pământ, nu va muri, rămâne singur; 
iar dacă va muri, aduce multă roadă. 
loan 12, 24 


Bobul de grâu este emblema sufletului omenesc. El 
reprezintă o istorie importantă în evoluţia naturii. Dacă 
ați putea diseca învelişul bobului de grâu ca să-i 
urmăriți istoria, aţi putea înţelege complet istoria 
sufletului omenesc. Aşa cum bobul de grâu cade în 
pământ şi moare, încolțeşte, creşte şi dă rod, aşa se 
întâmplă şi cu sufletul omenesc. Poate că pentru voi 
bobul de grâu reprezintă ceva foarte modest, ceva ce n- 
are nicio valoare, 16 miimi dintr-un kilogram. Care ar fi, 
după părerea voastră, preţul lui, când 1 kilogram costă 
l groş? Şi totuşi, în bobul de grâu există o forță, un 
potenţial, un spirit de abnegaţie, şi din această forță se 
hrăneşte şi îi hrăneşte şi pe ceilalţi. Şi, când vă aşezaţi 
la masă, nu vă gândiţi deloc la bobul de grâu, nu ştiţi ce 
bucurie vă aduce, ce gânduri poartă. Nu-i cunoaşteţi 
originea. Oamenii nu-l preţuiesc, găinile nici ele, nimeni 
nu-l preţuieşte. Dar el este o mare enigmă în lume. 

Acum, ce se ascunde în acest bob de grâu? El este 
emblema vieţii. Şi, dacă luăm litera bulgară 3K, care este 
litera iniţială a acestui cuvânt, ea este imaginea însăşi a 
bobului de grâu: jos, picioare mici, rădăcini; sus, 
ramuri. Când îl semănăm, ne arată spre ce trebuie să 
tindem. Bobul de grâu ne spune că trebuie să tindem 
spre Cel din care am ieşit, spre Dumnezeu; că, pentru a 
tinde spre Dumnezeu, trebuie să ne ramificăm, să 


formăm ramuri, flori, roade ca să hrănim lumea, adică 
„să ajutaţi şi să vă sacrificați pentru apropiații voştri 
cum fac Eu”. Iată de ce Hristos zice: „Eu sunt pâinea vie 
care s-a pogorât din cer”. Şi din ce e făcută pâinea? Din 
grâu. 

Oamenii din prezent spun că viaţa lor e nefericită, 
toată lumea e nemulțumită, şi regii, şi prinții. Dacă 
începeţi cu cel mai sus plasat până la cel mai de jos, toţi 
doresc întotdeauna ceva şi, când li se dă, sunt mereu 
nemulțumiți şi mai vor. Dar întrebaţi-! de ce sunt 
nemulțumiți. Caută ceva mai mult. Ei bine, întoarceţi-vă 
spre istoria bobului de grâu! 

Când este semănat în pământ, ce-aţi zice, dacă ați fi 
în locul lui? Aţi zice: „S-a terminat cu noi, viaţa noastră 
a dispărut, a putrezit!” Dar bobul de grâu are mai mare 
credinţă decât noi. Când e îngropat în pământ, 
putrezeşte şi se descompune, dar captează imediat 
limbajul Soarelui şi, îndată ce apar primele raze, îşi zice: 
„Nu voi muri, voi fi înviat şi voi face roade pentru alţii”. 
Şi o energie vitală apare în el şi începe să se înalțe spre 
Soare. Prinde rod, se coace. Dar oamenii nu-i dau pace, 
iau o seceră şi-l taie. Suferințele nu se sfârşesc aici. 
După ce l-au secerat, îl leagă în snopi, îl înţeapă cu 
furca şi îl aruncă în şarete, îl duc pe arie şi-l înghesuie 
în căpiţe mari cât munţii. Apoi pun să treacă peste el 
caii. Ce-aţi zice dacă aţi fi în locul lui? 

Viaţa omului trece şi ea prin acelaşi proces. Veţi 
întreba: „De ce trebuie să trecem prin tot acest proces?” 
Omul trebuie să înveţe o lecţie din acest exemplu al 
bobului de grâu. Copitele calcă peste boabele de grâu, 
acestea sunt despărțite de spice şi depozitate în hambar. 
Dar chinurile lui nu s-au sfârşit: e cernut, neghina cade, 
boabele bune rămân deasupra, sunt puse în saci şi duse 


la moară, sub acele două pietre grele, ca să fie frecate şi 
strivite bine. Dacă aţi fi în locul bobului de grâu, aţi zice: 
„Asta e viaţa şi lumea pe care a creat-o Bunul 
Dumnezeu!”. Dar bobul de grâu are o mare răbdare şi 
zice: „O să vedeţi ce mai urmează”. De la moară, grâul e 
scos faină, e dus acasă, dar nici acolo nu e lăsat în pace. 
Femeia ia sita şi cerne faina, aruncă rămăşiţele, restul 
se adună în covată, se adaugă drojdie şi se frământă 
aluatul. lar voi, în locul bobului de grâu, aţi zice: 
„Suferințele noastre au luat deja sfârşit!” Nu! După ce 
aluatul a crescut, este pus în cuptor şi, când e scos, 
vedem acele pâini aurii. Dacă aţi fi în locul bobului de 
grâu, aţi zice: „în fine, suferințele noastre s-au terminat!” 
Dar, peste puţin timp, pâinile bune încep să fie rupte şi 
mâncate. În acest fel, bobul de grâu intră în stomac, 
unde se formează sucuri care ne hrănesc mintea. Şi ce 
se întâmplă? În creierul nostru se formează gânduri 
nobile şi în inima noastră dorinţe noi. 

Bobul de grâu îmbracă veşmântul pe care îl îmbracă 
sentimentele noastre. Se revarsă în pana scriitorilor şi a 
poeţilor, în arcuşul violonistului. lată ce dă bobul de 
grâu. 

Şi, dacă acest bob de grâu n-ar fi suferit acel proces 
de evoluţie, n-am fi văzut niciodată acele lucruri 
frumoase din natură. De ce? Pentru că bobul de grâu ne 
dă puterea să privim şi să vedem. 

lată de ce Hristos a zis: „Sunt pâinea vie”. Şi, pentru 
ca omul să fie viu, trebuie să fie în comuniune cu mediul 
lui, să ia parte la el, să ajute şi să fie ajutat. Aşa cum 
bobul de grâu a trecut prin acest proces, şi noi trebuie 
să ne sacrificăm după exemplul lui. Şi sacrificiul de sine 
nu-i atât de împovărător. 


Acum să vedem istoria vieţii lui Hristos, istoria 
poporului evreu. Cum vă explicaţi această contradicţie: 
în cursul a mii de ani, un popor aşteaptă venirea 
propriului Mesia, a Regelui său, ca să-l elibereze şi, în 
momentul în care acesta apare, chiar marii preoţi şi 
prinții israeliți îl acuză? Veţi spune că, dacă venirea lui 
Hristos ar fi avut loc în epoca actuală, v-aţi fi purtat mai 
bine. Mă îndoiesc. Şi vă dau o temă de reflecţie: vedeţi 
cum se poartă bărbatul cu nevasta lui şi viceversa, şi 
veţi şti care ar fi fost atitudinea față de Hristos. Când 
Adevărul se manifestă în lume, nu-şi pune straie de 
sărbătoare, ci un veşmânt dintre cele mai modeste. Iată 
de ce Hristos a apărut în rândul poporului israelit în 
acea formă simplă. Din această cauză nu pot oamenii să 
perceapă Adevărul. Acestea sunt legile lumii. Dar mai 
există o lege în lume care se manifestă prin lumina 
solară, când Soarele începe să strălucească peste toate 
seminţele şi creaturile de pe Pământ. 

Acea lumină, care produce bucurie şi veselie în unii, 
declanşează ură şi răutate la alţii! Lumina care le 
stârneşte unora bună-dispoziţie îi face feroce pe alţii! 
Lumina şi căldura ne duc cu gândul la lup, care poate 
să găsească mioare ca să mănânce. Când cad peste un 
hoţ, acesta se gândeşte cum să fure bani. Dacă cad 
peste un om care tânjeşte să facă bine, acesta se va 
gândi să găsească un om pe care să-l ajute. Daţi un bob 
de grâu găinii, şi-i vor creşte pene frumoase; daţi-l 
porcului, şi-i va creşte un păr frumos; daţi-l unui lup, 
şi-i vor creşte colți de temut şi gheare ascuţite; daţi-l 
peştelui, şi-i vor creşte solzi frumoşi. Psihologii nu pot să 
explice acest proces. Fiecare ființă utilizează hrana, 
căldura în funcţie de evoluţie şi de propriul intelect. 


Această lege o puteţi înţelege făcând experienţe în aceste 
două lumi opuse. 

Nu e posibil să vă explic de ce există răul în fiinţele 
omeneşti, de ce ele preferă ura în locul iubirii, minciuna 
în locul adevărului. Asta nu se poate explica; multe „de 
ce”-uri vor rămâne fără explicaţii. 

Hristos spune că, dacă bobul de grâu căzut în 
pământ nu moare, rămâne singur în această lume. Ce 
este singurătatea în viață? Singurătatea este suferinţa 
cea mai apăsătoare pe care o poate încerca sufletul 
omului. Reproducerea este sensul vieţii. Toate 
suferințele din această lume îşi au originea în dorința 
oamenilor de a trăi numai pentru ei. Răul provine 
întotdeauna din această dorință de a fi singur şi de a 
deveni centrul lumii. Ceea ce este de neconceput în legile 
divine. Gândurile şi dorințele noastre sunt sortite 
eşecului fiindcă le construim pe nisip. Nu putem să fim 
fericiți în lume decât trăind pentru Dumnezeu. Şi 
trebuie să trăim pentru El. Explicaţia o găsim chiar în 
natură. Când soarele răsare dimineaţa, răsare pentru 
toată lumea, fiindcă iubeşte pe toată lumea. E atent față 
de toate ființele (de la cele inferioare până la cele 
superioare), şi iată de ce toate privirile sunt îndreptate 
spre el. Soarele este sursa acelei energii vitale prin care 
veţi fi readuşi la viață şi crescuţi. Dar soarele ne spune 
oare că trebuie să intrăm acolo? Ne spune doar să 
profităm de binefacerile pe care ni le dăruieşte şi, 
deoarece luminează lumea, trebuie să răspândim 
lumină, să-i luminăm pe cei din jur. 

În mintea noastră există idei greşite, care îşi au 
originea în viaţa noastră individuală. De exemplu, dacă 
intraţi într-o casă cu o singură fereastră, dar în care se 
află vreo douăzeci sau treizeci de persoane, le veți 


spune: „N-aveţi dreptul, vreau să privesc numai eu!”. Şi, 
când priviți soarele, toţi ceilalți vor fi lipsiţi de lumina 
lui. Şi totuşi, trebuie să îi chemaţi să vină să vadă şi ei, 
să le arătaţi calea, să iasă din acea casă şi să vadă 
Lumina. De aceea, nu este bine ca omul să aibă prea 
multă lume în jur, căci nu e niciodată posibil ca toată 
lumea să profite în acelaşi timp de lumina şi de căldura 
solară. Trebuie să le spuneţi să iasă. lată de ce lisus a 
zis: „Cel ce are iubire pentru sine trebuie să iasă afară”. 
Şi în altă parte: „Cine iubeşte pe tată ori pe mamă mai 
mult decât pe Mine nu e demn de Mine”. Or, dacă o 
fiinţă se apropie prea mult de fereastră, va astupa 
orizontul întreg pentru ceilalți. Staţi la o depărtare de 
douăzeci şi trei de paşi. Acestea sunt condiţiile fizice. 
Astfel, lisus vrea să spună că viaţa nu constă în bunuri 
materiale. Ele sunt un simplu material, aşa cum 
manualele, tăblițele de scris, stilourile sunt simple 
materiale pentru şcolari... Să nu credeţi că Dumnezeu a 
pregătit pentru voi doar aceste lucruri neînsemnate! A 
pregătit pentru voi şi lucruri mai mari. Întrebaţi o 
broască care îi sunt concepţiile despre viaţă, şi ea va 
spune: „Vreau ca deasupra iazului în care locuiesc să 
zboare mai multe musculiţe şi să fie mai aproape, ca să 
le pot prinde”. Şi, dacă o vedeţi gânditoare ca un filosof, 
să ştiţi că observă muştele cu intenţia de a le prinde 
dacă se apropie. Aceasta este concepţia ei de viaţă. Dacă 
urcăm această scară, să nu credem că am atins culmea 
evoluţiei noastre. Pe această scară a evoluţiei, între noi 
şi Calea spre care tindem e un drum lung de străbătut. 
Distanţa dintre fiinţele omeneşti şi îngeri este la fel de 
mare ca raportul dintre mormolocul din care provine 
broasca şi om. Din punctul de vedere al îngerilor, 
suntem broscuţe. Unii spun: „Dar oamenii sunt făcuți 


după chipul şi asemănarea lui Dumnezeu, nu-i aşa?”. 
Însă n-au dobândit încă acest chip şi această 
asemănare. Vedeţi ce facem. Ca să spunem: „Suntem 
făcuţi după chipul şi asemănarea lui Dumnezeu”, 
trebuie să avem trăsăturile caracteristice lui Dumnezeu. 
Care sunt trăsăturile Lui? Sunt Virtutea, lubirea, 
înţelepciunea şi Adevărul. Virtutea exclude răul, Iubirea, 
ura, înțelepciunea, nebunia, Adevărul, minciuna. Dacă 
nu avem aceste defecte, suntem după chipul Domnului. 
Altfel, ne aflăm încă în stadiul de broscuţe. 

N-am nimic împotriva acelei broaşte, ea trebuie să 
mănânce muşte. Şi de ce ar trebui să mănânce? Vă voi 
spune. Musca, având aripi, se găseşte la un nivel mai 
ridicat, aşa că broasca, dorind şi ea să zboare, vrea să 
primească vibraţiile muştei, să le dezvolte şi să zboare. 
De ce mănâncă lupul oi? Trebuie să mănânce oi ca să 
devină blând, pentru că hrana bună ne face buni. Când 
actorii voiau să întruchipeze rolul iubirii ideale, se 
hrăneau mult timp cu carne de oaie, deoarece aceasta 
predispune la astfel de sentimente. În consecinţă, lupul 
face bine mâncând oi dacă vrea să devină blând. Şi va 
deveni, probabil, deoarece este mult mai blând ca 
altădată. Şi de ce oamenii mănâncă mioare şi găini? 
Mănâncă mioare ca să devină frumoşi; mănâncă găini 
pentru că vor să devină înaripaţi ca îngerii. Şi faceţi bine 
mâncându-le. Răul nu constă în mâncare. Unele 
alimente sunt interzise ca să nu provoace suferințe 
fiinţei care reprezintă acel aliment. Vă spun că puteţi să 
mâncaţi găini. Mergeţi în ogradă, prindeţi o găină şi, 
dacă nu ţipă, puteţi să-i tăiaţi gâtul şi s-o mâncaţi. Dacă 
ţipă, lăsaţi-o. La fel în cazul oii. Dacă începe să behăie, 
lăsaţi-o, vrea să trăiască. Aşadar, trebuie să întrebaţi 
care oi şi găini vor să trăiască. 


Hristos a zis: „Eu sunt Pâinea vie care s-a pogorât 
din cer. Dacă mănâncă cineva din pâinea aceasta, va 
trăi în veac”. Ca să putem înţelege cuvintele lui Hristos, 
trebuie să ne purificăm, să ne purificăm vederea şi 
mintea. Mintea e o armă nemaipomenită când ştim s-o 
folosim, dar şi una foarte periculoasă când nu ştim să 
ne servim de ea. Când araţi cu plugul un ogor 
neînsămânţat, aveţi dreptul să-l însămânţaţi, respectaţi 
o lege naturală. Dar, când araţi un câmp însămânţat, 
faceţi o prostie. Unii zic: „Trebuie să raţionăm şi să 
criticăm”. Asta fiindcă ştiinţa nu poate să existe fără 
critică. Să criticăm, dar cum? Critica e precum chirurgia 
(se îndepărtează partea bolnavă a corpului), înţeleg bine 
că e utilă, dar să îndepărtezi partea sănătoasă, asta nu 
mai înţeleg. Nu e greu să fii un astfel de chirurg, oricine 
e în stare să vatăme piciorul altuia cu un ferăstrău. Dar 
puţini sunt cei care ştiu să efectueze corect o intervenţie 
chirurgicală. Ca să învăţăm, trebuie să stăpânim legea 
Virtuţii şi a Iubirii, cu orice pret. 

Când vă vorbesc despre lubire, să nu credeţi că 
propovăduiesc o învăţătură de pace şi de linişte. Cel ce 
vrea să iubească trebuie să simtă cele mai mari suferinţe 
ale lumii. Cel ce n-a suferit nu poate să simtă cel mai 
mare principiu divin al iubirii. Ca să-L iubim pe 
Dumnezeu, trebuie să fim gata să ne sacrificăm aşa cum 
Dumnezeu Se sacrifică pentru noi. Ca să-L cunoaşteţi, 
voi ziceţi: „Doamne, dă-ne ce ne trebuie!” Dă, dă, dă! 
Acesta este apelul care se aude din cele patru colțuri ale 
lumii. Şi banul n-a fost niciodată atât de ieftin ca astăzi. 
De ce, astăzi, fiecare dintre noi primeşte un salariu de 
trei sau patru ori mai mare decât al oamenilor de 
altădată, şi totuşi, nu avem destui bani? Banul şi-a 
pierdut valoarea, deoarece n-are echivalent. Ar trebui să 


se ceară grâu, porumb, pere, mere. Voi ziceţi: „Doamne, 
vreau să fiu frumos, vreau să fiu bogat!” Vreţi să puneţi 
mâna pe multe lucruri, dar vă daţi seama că, devenind 
bogaţi, vor apărea necazurile, pentru că fiecare va 
încerca să vă facă rău. Şi, ca să vă protejaţi, veţi avea 
nevoie de gărzi de corp ca americanii bogaţi care sunt 
înconjurați de trei-patru gărzi de corp, pentru că se 
încearcă extorcarea lor de bani la fiecare pas. În 
realitate, n-avem nevoie de bogății, ci de lucruri 
esenţiale care ne fac viața mai bună. 

Am neglijat dezvoltarea inimii şi, în consecinţă, 
trebuie să revenim la un principiu primordial: să ne 
dezvoltăm şi să ne înnobilăm inima. 

Răul nu stă în minte, ci în inimă. Fiecare trebuie să- 
şi întrebe inima ce doreşte. E vina noastră dacă inima 
ne-a fost coruptă, noi am învăţat-o să mintă ca 
servitoarele, să nutrească ură etc. Dumnezeu zice în 
Scriptură: „Fiul Meu, dă-mi inima ta”. El cunoaşte şi 
vede greşelile oamenilor şi vrea ca noi să ne deschidem 
inima ca El să intre acolo. Veţi întreba cum. Aşa cum 
deschidem fereastra ca să intre lumina în încăperea 
noastră. S-a zis: „Într-o încăpere în care intră lumina, 
medicul nu intră, boala nu domneşte”. Sau: „De acolo 
unde nu intră lumina, medicul nu iese”. La fel, în inima 
omului în care a intrat Dumnezeu nu intră diavolul. În 
acest sens, Dumnezeu e medicul. Când vine, medicul 
spune: „Trebuie să mănânci mai mult, trebuie să bei mai 
mult, trebuie să faci asta, să faci aia”. Şi noi suportăm, 
suportăm până ni se frânge şira spinării. 

Semănăm deseori cu un conducător de cămile care 
a călătorit prin deşert şi a cărui cămilă îşi purta cu greu 
povara. Omul a găsit o piele de vulpe în drum şi a 
aruncat-o pe spatele cămilei, dar şira spinării i s-a rupt 


şi povara a rămas în deşert. Spatele cămilei poate să 
ducă doar o anumită greutate. Cămila suntem noi care 
călătorim şi, dacă ne punem pe spate mai multă povară 
decât putem să ducem, într-o zi aceasta ne va împiedica 
evoluţia. Nu înseamnă că vă recomand sărăcia. Vă 
recomand bogății în trei lumi: nu numai în lumea fizică, 
ci şi în cea intelectuală şi spirituală. Cerul cere oameni 
bogaţi, pentru că ei pot să fie generoşi. Şi, când Hristos 
spunea: „Adunați comorile”, la acest gen de comori se 
referea. Puneţi acest capital în cer pentru ca Dumnezeu 
să-i poată hrăni pe săracii de pe Pământ cu dobânzile. 
Nu îngerii realizează mântuirea noastră, noi trebuie s-o 
facem. Şi avem toate condiţiile. Legea nu spune că toţi 
trebuie să avem aceleaşi cunoştinţe; fiecare trebuie să 
ştie de ce anume are nevoie. Un om a spus: „Creierul 
meu e mic”. Îi răspund: „Dacă nu poţi să ai grijă de un 
cal mic, cum ai putea să ai grijă de unul mai mare? 
Dacă ai o inimă mică şi n-o poţi guverna, cum ai putea 
să guvernezi una mai mare, una care va avea dorinţe 
mult mai mari?” 

Ce trebuie să facem: nu trebuie să ne gândim la 
viitor, ci să folosim tot binele oferit de ziua prezentă. 
Această zi ne aduce tot binele viitor. Legea spune că 
Dumnezeu, care ne-a oferit condiţii benefice pentru 
această zi, ni le va da şi pentru celelalte zile. Nu trebuie 
să ne preocupăm de viitor, ci trebuie să fim liniştiţi în 
această privinţă. Există anumite legi care reglează 
relaţiile oamenilor între ei. Dacă o persoană îi 
pricinuieşte o pagubă aproapelui, n-o face întâmplător, 
ci după Legea însăşi. Fiecare necaz vă va aduce totuşi 
binecuvântarea; fiecare dificultate vă va dezvălui un nou 
orizont. Puteţi verifica întotdeauna aceste fapte, şi iată 


de ce nu trebuie să vă chinuiţi pentru necazurile pe care 
le puteţi avea. 

Sunt întrebat despre viitorul vieţii politice din 
Bulgaria. 

Dar ce s-a întâmplat acum? Îi facem o mică frecţie 
Bulgariei, şi asta e tot. I s-a îndepărtat o parte din 
povară; i s-a procurat o nouă experienţă şi o problemă 
de rezolvat. Nu începem să judecăm raţional legile care 
guvernează viaţa, ci căutăm vinovaţi. Cine e vinovat? Nu 
veţi găsi vinovăţii în acest moment. Viaţa individuală a 
omului este vinovată. Este vinovat cel care vrea să 
devină rege. E vinovat şi cel care doreşte să-l detroneze 
pe rege. N-are importanţă pentru noi cine e rege, unul 
sau altul, al treilea sau al patrulea; toți merg pe acelaşi 
drum. Nu zic că nu trebuie să dorim să devenim rege 
sau regină. Dar al cui? Al tău, al minţii tale, al inimii 
tale, al voinţei tale. Cum sunt supuşii tăi? Ţi-ai subjugat 
gândurile, sentimentele şi dorinţele, ai pus ordine în tine 
însuţi? Tu trebuie să dai primul exemplu lumii. Ce 
predicator aş fi dacă, adresându-mă oamenilor, le-aş 
spune să fie generoşi, dar eu aş fi avar; să nu fure, dar 
eu aş fura; să nu mintă, dar eu aş minţi? Un profesor 
care-i învaţă pe ceilalți trebuie să fie un model, trebuie 
să dea exemplu celorlalți. Când lisus a coborât pe 
Pământ ca să-i înveţe pe oameni, le-a oferit primul 
model şi, dacă ne-am însuşi învăţătura Lui, lumea s-ar 
schimba pe dată. În noi se află o forță dinamică 
ascunsă, pe care nu ştim s-o folosim pentru că nu ştim 
să lucrăm. 

Un arbust spinos se ridica pe drum blocând calea 
oamenilor. Călătorii treceau, îl loveau cu bastoanele, 
dar, cu cât îl loveau mai mult, cu atât creştea mai mare, 
ajungând să răstoarne şaretele. Oamenii nu mai ştiau ce 


să facă. Atunci, a venit un hârleţ şi a zis: „O să vă arăt şi 
eu priceperea mea!”. Şi a început de departe să sape sub 
rădăcini. Mai întâi, spinosul a început să râdă şi să-şi 
zică: „Atâţia oameni n-au putut să-mi facă nimic şi-ţi 
închipui că tu mă sperii!” Dar hârleţul săpa mai adânc 
şi, la un moment dat, spinosul a zis: „Puşlamaua asta 
mi-a găsit punctul slab”. Până în momentul în care veţi 
face hârleţul să lucreze în voi, spinosul va râde de voi şi 
vă va zice: „O să cresc şi mai mare”. Aceasta este o 
alegorie pe care trebuie s-o înţelegeţi. Ce simbolizează 
hârleţul? Gândiţi-vă, şi veţi afla! 

Trebuie să ne punem întotdeauna în locul 
judecătorului. De exemplu, în timpul războiului 
american, au fost aduşi doi infractori: unul era orb, 
celălalt n-avea picioare. Delictul comis de ei: se duseseră 
să fure mere. Grădinarul i-a prins şi i-a dus la judecător, 
dar orbul a zis: „Sunt orb, n-am furat mere, însă am 
întins mâinile şi am adunat câteva mere căzute pe jos”. 
Cel care n-avea picioare a început să strige: „N-am 
picioare şi nu pot să mă duc să fur!” Judecătorul a 
reflectat şi a zis: „Urcaţi-l pe olog pe umerii orbului!” 
Apoi a adăugat: „Cel care are ochi a găsit mărul şi cel 
care n-are picioare, dar are mâini, a cules merele”. Şi, 
într-adevăr, le culeseseră în acea poziţie. 

La fel e şi omul, format din două fiinţe, una oarbă, 
cealaltă fără picioare. Când Dumnezeu ne prinde în 
flagrant delict, fiecare zice: „N-am cules, nu m-am atins, 
n-am pus piciorul acolo”. Dar Dumnezeu spune: 
„Puneţi-le una deasupra celeilalte”. Şi astfel le judecă. 
Cine n-are ochi? Instinctul omenesc. Cine n-are 
picioare? Intelectul omenesc. Amândouă spun: „Să 
mergem puţin la furat”. Se caţără şi încep să fure mere. 


Şi, când sunt prinse, şi unul, şi celălalt întreabă: „De ce 
mă bateţi?” Dar amândouă sunt vinovate. 

Evoluţia este necesară pentru noi. Lucruri foarte 
bune ne aşteaptă, dar trebuie să devenim destul de 
inteligenţi, destul de buni, să ajungem puternici, ca să 
ni se încredinţeze această moştenire. 

Cele trei calităţi pe care le-am enumerat (Virtutea, 
Dreptatea, înţelepciunea) sunt mari bogății, şi, când le 
veţi avea, veţi fi sfinți şi fericiţi. Dar veţi spune: „Cum 
putem să aplicăm această învăţătură în lume?”. Nu ni se 
cere să transformăm lumea. Lumea e în ordine, în lume 
nu există lucruri anormale, totul urmează o ordine 
determinată. Cauzele evenimentelor naturale sau politice 
care survin sunt cunoscute. Nu este necesar să abatem 
acest curent. Dar un lucru e indispensabil: educaţia 
individuală a persoanei din lume, a bărbatului şi a 
femeii. Dacă persoana şi-a corectat comportamentul, 
copiii ei se vor redresa şi ei; când apropiații lor se vor 
transforma, întreaga lume se va transforma prin ea 
însăşi. Asta e plămada, asta e coca. Acesta este 
principiul pe care ni l-a lăsat Hristos. Şi Hristos 
acționează pentru realizarea acestui principiu. Şi, aşa 
cum crisalida evoluează şi se transformă treptat, şi 
lumea va evolua şi se va transforma în bine. O mare 
îngrijorare domneşte în această lume, deoarece toţi cei 
care nu pot să fabrice un cocon se tem de iarna care se 
apropie. Aşadar, transformarea trebuie să aibă loc în 
mintea, în inima, în voința noastră şi, după ce această 
transformare se va realiza, vom simţi în noi o forță 
interioară. 

Vom reuşi atunci să luăm contact cu acele ființe mai 
evoluate decât noi, numite sfinţi. Când vom fi în relaţie 
cu ele, mintea ni se va lumina aşa cum şcolarii sunt 


instruiți de profesori. Sfinţii sunt profesorii omenirii şi 
noi toţi trebuie să le urmăm exemplul. Ei învaţă lumea 
cum trebuie să trăiască. Dar veţi spune: „Unde sunt 
aceşti profesori, în ce loc? Le vedem doar imaginea în 
biserică”. Orice lucru are umbra lui şi, prin ea, putem să 
găsim obiectul. Dorinţele voastre, tendinţele voastre din 
lume sunt o umbră. Ca să înţelegeţi esenţialul, trebuie 
să daţi ascultare legii: de la inimi, în sus, spre mintea 
voastră, trebuie să vă gândiţi la Dumnezeu. 

Cum să ni-L reprezentăm pe Dumnezeu? Putem să 
ni-L reprezentăm ca Omul perfect, cel mai bun Om, care 
nu nutreşte răutate, nici ură, care iubeşte oamenii aşa 
cum îşi iubeşte copiii un tată adevărat. Aceasta este 
atitudinea lui Dumnezeu față de noi. Ce credeţi, ne 
ascultă în acest moment, sau nu? Ascultă şi lucrează în 
mintea noastră. Lui îi datorăm buna-dispoziţie pe care o 
avem în fiecare zi. Minutele fericite ale vieţii noastre le 
datorăm acelui soare interior care ne-a luminat aşa cum 
soarele ne binedispune zilnic, de când ne trezim, cu 
razele lui. 

Şi în viaţa spirituală există răsărit şi apus. La vârsta 
matură, soarele vostru este la zenit, sunteţi la amiază, la 
vremea bătrâneţii apuneţi ca să răsăriţi din nou! 
Dumnezeu va răsări în inimile şi minţile celor mai mulţi 
dintre voi, nu şi pentru o mare parte dintre voi. Cei care 
vor vedea răsăritul lui Dumnezeu în ei vor simţi bucurie 
şi veselie, iar cei pentru care nu va răsări vor spune: 
„Viaţa pentru noi este o nenorocire, tristeţe, suferință”. 
Vor fi obligaţi să înveţe. De ce? Fiindcă n-au condiţiile 
indispensabile ca El să răsară. Pentru că, dacă va răsări 
prea devreme, se vor simţi nefericiţi, aşa că e mai bine 
să se odihnească deocamdată. Nu spun că vor muri, nici 
pe departe. Vă împărtăşesc o lege. Vorbind despre apus, 


fiecare se gândeşte la moarte. Ce este moartea? E o 
supoziție. Fiecare dintre voi trebuie să treacă prin 
moarte ca să poată povesti ce reprezintă, altfel doar îşi 
imaginează. 

Ce spune Tolstoi într-o povestire? Întâlneşte un 
călugăr rus de optzeci şi cinci de ani, cu barba albă, şi-l 
întreabă: „Care sunt cauzele pentru care ai devenit 
călugăr?” Şi călugărul i-a spus pe scurt povestea lui: 

„Mă trag dintr-o familie princiară. La vârsta de 
douăzeci şi ceva de ani, tata şi mama au dorit să mă 
însoare cu o prinţesă. În acel moment, am căzut într-un 
somn letargic, au venit medici şi mi-au luat pulsul. 
«Inima i s-a oprit, a murit», au spus ei. S-a luat 
hotărârea să fiu înmormântat. Eu m-am întrebat: «Asta e 
moartea?». Nu le puteam face semn că eram viu. A venit 
atunci logodnica, urmată de tatăl ei, care a sfătuit-o să 
verse câteva lacrimi: «Ca oamenii să creadă că-l iubeai». 
«Nu l-am iubit niciodată pe el, ci bogăţiile lui», a spus ea. 
Atunci, mi-am zis: «Dacă Dumnezeu mă înviază, voi 
duce o altă viaţă!» 

Cât de greu e să fii viu şi să nu poţi s-o spui, să vezi 
că ceilalți plâng şi să nu le poţi spune că eşti în viaţă! 
Câţi oameni sunt îngropaţi astfel! Nu e nimic mai greu 
decât să fii îngropat de viu. Cea mai mare nenorocire 
este să stai zile şi luni în pământ fără să te poţi elibera 
de corp. Este închisoarea cea mai înspăimântătoare, e 
iadul! Dacă suntem puri, vom şti în ce moment a ieşit 
sufletul din corp şi nu vom suporta niciodată astfel de 
suferințe. Îndată ce medicul declară că bolnavul a 
încetat să trăiască, oamenii spun: „Luaţi-l!” I se va face 
un sicriu frumos şi va fi dus la groapă cu cântece şi 
muzică. 


Unde e iubirea lor? Iubirea de aproapele nostru şi de 
societate! Un om zice: „Te iubesc!” în ce fel? Aşa cum 
pisica îl iubeşte pe şoarece sau ca lupul pe oaie? Este şi 
asta manifestarea unei anumite iubiri. Totuşi, de iubirea 
asta suferă lumea. Dar Iubirea indispensabilă lumii este 
atunci când îi iubim pe ceilalți şi-i facem fericiți aşa cum 
suntem şi noi fericiţi. De aceea Hristos a zis: „Cel care 
crede în Mine va face ce fac Eu şi cel care Mă iubeşte va 
fi iubit de Tatăl Meu şi va veni să sălăşluiască în El”. 

Voi întrebaţi: „Ce va deveni Bulgaria?” Eu spun: „Ce 
veţi deveni voi? Nu ştiţi că diavolul a pus mâna pe ceea 
ce posedaţi, că v-a vândut până şi pielea, şi mă întrebaţi 
ce va deveni Bulgaria?” 

Bulgaria sunteţi voi. Trebuie să vă rugaţi pentru ca 
Dumnezeu să vă ajute să-l alungaţi pe vizitatorul 
inoportun afară din casa voastră, să păstraţi ce 
posedaţi, să vă păstraţi mintea şi inima. Diavolul e de 
vină pentru toate aceste suferințe. Nu trebuie să-i 
purtaţi pică. Îi aduc laude doar pentru un singur lucru: 
e muncitor, nu se descurajează. Dacă îl daţi afară pe 
uşă, intră iar pe fereastră; dacă nu-şi atinge scopul într- 
un fel, caută altul, şi altul, şi altul. Iată o caracteristică 
perfectă şi exemplară. Şi Dumnezeu spune: „Urmati-i 
exemplul, e profesorul oamenilor, îi instruieşte şi va 
învăţa lucruri pe toată lumea”. Şi, tot minţindu-vă, veţi 
zice în sfârşit: „[i-am învăţat minciunile, nu ne mai 
înşelăm”. 

Un om i-a spus prietenului său: „Nu-mi poţi înşela 
maimuța”. Prietenul s-a dus la maimuţă şi s-a prefăcut 
că doarme. Maimuţa a închis şi ea ochii, şi el a luat 
banii. Când s-a întors stăpânul maimuţei, a văzut că 
banii au fost furaţi şi a snopit-o în bătaie. Altă dată, 
maimuța va deschide bine ochii, fiindcă ştie c-o aşteaptă 


băţul. Astfel, odată cu experienţa pe care o vom dobândi 
în lume prin suferinţele noastre, când va veni diavolul, îi 
vom spune: „Ochii mei sunt deschişi”. 

Când începeţi să suferiţi, ziceti: „încă n-am trecut 
prin tot procesul bobului de grâu”. Şi, când gândurile şi 
inima vi se vor transforma şi vor deveni splendide, vă 
veţi transforma după chipul lui Dumnezeu. În acel 
moment vă va învia Dumnezeu, aşa cum soarele aduce 
la viaţă bobul de grâu semănat. 

Sofia, 23 martie 1914 


Fariseul şi publicanul 


Doi oameni au urcat la Templu 
să se roage; unul era fariseu, 
iar celălalt era colector de taxe. 
Luca 18:10 


Veţi întreba, cu siguranţă, ce e de mirare că doi 
oameni (unul fariseu, altul publican) au intrat în 
Templu. În realitate, pentru cei care înţeleg lucrurile nu 
e nimic uimitor, dar pentru cei care nu le înţeleg totul e 
uimitor. Pentru cei care înţeleg, orice lucru are un sens, 
dar totul e un nonsens pentru cei care nu înţeleg. 

Îi voi lua pe cei doi oameni (fariseul şi publicanul) ca 
subiect al acestei conferinţe. Cele două persoane sunt 
reprezentante remarcabile ale unei culturi foarte vechi. 
Să comparăm trăsăturile lor distincte ca să le scoatem la 
lumină obiceiurile şi caracterul spiritual. 

Cuvântul „fariseu” provine din ebraicul parach, care 
înseamnă „a separa”. Există şi cuvântul arab „farsi”, 
care provine din aceeaşi rădăcină şi înseamnă ceva cu 
formă perfectă. A şti o limbă farsi înseamnă a o stăpâni 
foarte bine. Hristos prezintă în acest capitol două tipuri 
distincte. Un pictor talentat, care cunoaşte bine omul, 
le-ar fi pictat cu trăsăturile lor aparte, iar acest tablou 
impecabil ar fi meritat să fie expus în fiecare casă ca 
model. Care sunt trăsăturile frapante ale fariseului şi 
care ale publicanului? Nu este de ajuns să zicem „e 
fariseu” sau „e publicau”, ci trebuie să cunoaştem 
aspectele exterioare ale chipului, mâinilor, constituţiei 
trupurilor lor, ale structurii capului. După aceea, trebuie 
să descoperim particularităţile forului lor interior. Doar 
aşa vom putea să ne explicăm ideea pe care ne-o 


sugerează textul şi să profităm de ea. Hristos a fost un 
mare artist, a conferit trăsături distincte acestor două 
caractere şi după ele îi voi descrie pe fariseu şi pe 
publican. Dar veţi întreba: „Cum aţi putea descrie un om 
doar după câteva cuvinte zise despre el?” Există o 
ştiinţă. Se poate descrie. Unii savanţi s-au ocupat de 
anatomia comparată, au studiat structura animalelor şi, 
dacă le daţi cea mai mică părticică dintr-un animal 
antediluvian, îi pot descrie mărimea, îi aşază la loc toate 
oasele, îi pun muşchii şi tendoanele, reconstituindu-i 
astfel forma dispărută. Dacă-i daţi unui botanist expert 
o singură frunză a unei plante, el este în stare să vă 
descrie întregul copac. Referindu-mă aproape la aceeaşi 
lege, voi încerca să vi-i descriu pe fariseu şi pe publicau, 
să vă arăt cum erau. 

Dar îmi veţi spune: „Ce putem noi avea în comun cu 
aceştia doi, care au trăit în urmă cu două mii de ani?”. 
Două tipuri omeneşti locuiesc în lume (fariseii şi 
publicanii) şi pornind de la ele au apărut multe altele, 
dar acestea două rămân tipurile principale. Puteţi să 
faceţi parte fie din unul, fie din altul, n-are importanţă 
că sunteţi preoți sau nu, nobili sau nu, învăţaţi sau nu, 
că sunteţi filosofi, bărbaţi sau femei. Aceste două 
caractere se amestecă şi apar în viață în toată lumea. 
Ele vor rămâne pentru totdeauna tipurile distincte din 
istoria oamenilor. Arta lui Hristos constă îndeosebi în 
faptul că a ştiut să le exprime în foarte puţine cuvinte şi 
să le prezinte într-un mod foarte evident. 

Înfăţişarea fariseului este prezentabilă. Este un om 
cuviincios, viguros, zvelt, înalt (1,75-1,80 m), mai înalt ca 
în mod obişnuit. Braţe, mâini, degete foarte lungi. 
Degetul mare lung, simetric, indiciu de opinii elaborate, 
de prezenţă a voinţei şi a inteligenţei. Arătătorul egal cu 


inelarul, semn că, dacă îi vine o idee, o pune în practică 
până la capăt. Are sistemul digestiv în stare bună; 
mănâncă şi bea cumpătat, n-are slăbiciunile lacomului, 
are gust rafinat. Talia îi e fină. A depăşit cele patru 
perioade şi a intrat în a cincea, adică tocmai a împlinit 
45 de ani. Are umerii puţin rotunjiţi, fața puţin alungită 
în formă de pară şi sistemul nervos îi e bine dezvoltat. 
Maxilarele îi sunt corect formate, bărbia îi e alungită şi 
ascuţită, semn al unei minţi suple şi vioaie. Gura sa e de 
dimensiuni medii, buzele nu sunt nici prea groase, nici 
prea subțiri, comisurile fiind puţin ridicate într-un 
zâmbet de dispreţ, ca şi cum ar vrea să spună: „Oamenii 
înseamnă mulțimea”, dar fără s-o afirme niciodată cu 
voce tare. Ochii îi sunt cenuşii, sprâncenele arcuite, 
puţin aplecate, ca ramurile unui copac bătrân - om care 
trăieşte mult şi are experienţa vieţii. Fruntea îi e 
frumoasă, foarte lată, cu baza proeminentă deasupra 
nasului, indicând un om cu individualitate puternică, cu 
spirit de observaţie şi practic. Regiunea tâmplelor este 
mediu dezvoltată. Urechile îi sunt regulate şi lipite de 
cap, semn de ordine materială. Părul din barbă e puţin 
rar şi roşiatic, semn de impulsivitate şi încăpățânare. 
Capul, oval, măsoară în total, în jurul urechilor, 50-60 
cm. Regiunea  creştetului capului este puternic 
dezvoltată şi ridicată, semn de sânge rece, stimă de sine, 
orgoliu, exigență şi vanitate. Are simţ religios, dar 
limitat; dă dovadă de milă, dar numai față de el şi de 
rudele apropiate. Faţa îi e foarte palidă, cu nas tipic 
greco-roman. Are gust estetic, dar e lipsit de poezie şi de 
iubire de natură, de sublim şi de ideal. Are o credinţă 
fermă, dar crede doar în raţiunea lui; nutreşte mari 
speranţe, dar numai în propria-i forţă. E religios, dar în 
religia lui se respectă şi se venerează doar pe sine. Dacă 


intrăm în templul lui, vom găsi pe primul loc nu 
imaginea lui lisus Hristos, ci propriul portret, şi în locul 
Sfintei Fecioare, al lui loan Botezătorul şi al celorlalți 
sfinţi, un şir de strămoşi pe care îi tămâiază şi-i 
onorează cu rugăciuni: „Mare şi glorioasă e familia mea”. 
Un om inteligent care culege cunoştinţe din viaţă, care 
cunoaşte bine Cabala şi principiile civilizaţiei acelui 
timp. Dacă ar fi trăit în epoca noastră, ar fi trecut drept 
scriitor, filosof, pictor, om de stat sau şef spiritual 
eminent. 

De ce Hristos scoate în evidenţă acest tip? Ce e rău 
în rugăciunea lui? La fariseu se remarcă o filosofie care 
a căzut în desuetudine: e un om care trăieşte doar cu 
trecutul, dar care lasă să-i scape prezentul şi viitorul, un 
om care s-a îndrăgostit (ca o tânără sau un tânăr) de 
portretul lui, oriunde merge nu se vede decât pe el. E 
uimitor să te îndrăgosteşti de propria-ţi imagine! 

Într-o zi, am observat un scriitor bulgar care se 
aşezase foarte la vedere. Lângă el, se afla o oglindă. A 
început să fumeze, întorcându-se şi privindu-se în 
oglindă ca şi cum şi-ar fi zis: „Sunt frumos, fac 
impresie!” A continuat să fumeze şi să pozeze în fața 
oglinzii. Dacă oglinda se va sparge într-o zi, la fel se va 
întâmpla şi cu fericirea lui. 

Fariseul seamănă cu acest tip îndrăgostit de sine. 
Şi, când I se adresează lui Dumnezeu, vorbele lui sunt 
interesante: „Doamne, îți mulţumesc că nu sunt ca 
ceilalți oameni, ci superior lor”. Dar filosofia lui e foarte 
greşită în această privință, deoarece Dumnezeu a creat 
oamenii la fel. „Nu sunt ca ceilalţi oameni..."Dar ce eşti? 
Înger? Nu, eşti făcut din acelaşi aluat şi în venele tale 
curge acelaşi sânge. Vrea să se mintă singur şi să-L 


mintă şi pe Dumnezeu. E prima lui minciună. Şi 
Dumnezeu îi zice: „Nu spui Adevărul”. 

Afirmația fariseului este negativă, nu se compară cu 
cei superiori lui (îngerii), ci cu ţipi inferiori, cu criminali, 
spunând că nu e ca ei. Să presupunem că zic: „îți 
mulțumesc, Doamne, că nu sunt ca boii, ca măgarii, ca 
câinii, ca şopârlele, ca şerpii!”. Ce comparaţie aş putea 
să fac cu ei? Aceasta este o slăbiciune prezentă la toţi 
oamenii. Pe vremuri, în Bulgaria exista o tendinţă în 
rândul liceenilor şi studenţilor: când studiau viața 
marilor scriitori, de exemplu pe a lui Shakespeare, îşi 
însuşeau defectele, fiindcă nu aveau laturile lor pozitive. 
„Stai puţin, le am şi eu?” Şi, după ce le găseau la ei, 
ziceau: „Sunt ca Shakespeare, sunt genial”. Studiau 
caracterul lui Schiller căutând o latură excentrică a firii 
sale şi, după ce o găseau în ei înşişi, afirmau: „Şi eu 
sunt ca Schiller”. Studiind o întreagă galerie de 
caractere, ziceau: „Suntem oameni mari”. Mari, da, dar 
în sens negativ, oameni mari care fac cât o para. Prefer 
un om cu zero parale, căci n-are nimic de pierdut şi nici 
nu datorează nimic nimănui. 

Fariseul face şi el comparații şi spune: „iţi 
mulțumesc, Doamne, pentru că nu sunt ca celălalt - 
jefuitor”. Dumnezeu îi răspunde: „Dacă te-aş fi pus în 
locul lui, ce-ai fi devenit?” Pe vremuri, un înger, privind 
din cer cum păcătuia un om, I s-a adresat lui 
Dumnezeu: „Cum poţi tolera acea ființă josnică? Dacă aş 
fi în locul Tău, l-aş mătura de pe suprafaţa Pământului”. 
Dumnezeu a trimis îngerul să se întrupeze pe Pământ şi 
l-a lăsat în aceeaşi situaţie, iar îngerul a comis de două 
ori mai multe păcate decât omul pe care îl judecase. 
Aşadar, omul nu trebuie să judece oamenii pentru 


faptele lor din locul în care se află, deoarece, în locul lor, 
ar fi comis aceleaşi greşeli. 

Mulţi au venit la mine şi mi-au spus: „Nu suntem 
oameni atât de răi, suntem bine-crescuţi, fiindcă 
provenim dintr-o familie nobilă”. Nu mă îndoiesc de 
vorbele voastre, cred din tot sufletul ce-mi spuneţi; toți 
provenim din familii nobile, susțin aceasta. Dar 
strămoşii voştri, ca şi ai mei, n-au fost atât de nobili pe 
cât credem. Mulţi dintre ei au fost pramatii, criminali, 
răufăcători şi ultimii vagabonzi. Mărturia scrisă de 
Dumnezeu despre ei o purtăm în noi. Lucrurile pot să 
aibă o oarecare aparenţă decentă, dar le lipseşte 
conţinutul corespunzător. Faptul că strămoşii noştri n- 
au fost chiar atât de puri cum presupunem este scos în 
evidenţă de trăsăturile rele de caracter pe care le 
manifestăm de cel puţin două ori pe zi şi pe care le-am 
moştenit de la ei. Dacă bunicul şi bunica ta, tatăl şi 
mama ta sunt puri şi buni ca nişte îngeri, de unde 
provin acele metehne şi manifestarea lor în viaţa ta? 
Dacă punem într-un lichid puţină substanţă amară sau 
otravă, i se va simţi gustul şi se va manifesta; vom ghici 
că în ceva bun este amestecat ceva rău. 

Aşadar, pe cei care adoptă filosofia acestui fariseu îi 
putem numi „conservatori”, din Partidul Conservator, 
oameni care au o părere bună despre ei. Nu e rău că un 
om are o părere bună despre sine, cu condiţia ca această 
părere să fie corectă, nu amestecată cu ceva amar. Cel 
mai mare conservator şi regulator din natură este 
azotul, care întrerupe orice combustie, sufocă orice 
viață. Azotul este elementul cel mai vechi, cel mai 
echilibrat din natură. Dar, dacă ar fi rămas singur în 
natură, ar fi fost o natură moartă. Totuşi, lumea 
organică îi datorează mult... 


Fariseul I se adresează lui Dumnezeu nu ca să-l 
ajute să atenueze unele asprimi ale caracterului său, 
nici vorbă! Mulţumeşte doar că nu este ca ceilalți 
oameni: hulitor, jefuitor, asasin, adulter. Tocmai în 
calitate de cărturar şi de filosof ar trebui să se oprească 
la cauzele care generează hula, jaful, crima, adulterul. 
Când întâlnim oameni inferiori nouă, conform 
învăţăturii lui Hristos, nu trebuie să-i judecăm în 
sufletul nostru, ci să ne fie de învățătură, să găsim 
cauzele care i-au adus la această condiţie joasă şi, dacă 
există în noi ceva din apucăturile lor, să le smulgem din 
rădăcină. Căci Cel care a făcut marile legi în viaţă a zis: 
„Nu judeca, ca să nu fii judecat”. În aceste cuvinte există 
un sens profund şi cel care le-a înţeles a pătruns legea 
supremă a binelui omenesc. Zoologii din prezent 
studiază animalele şi au dat lumii multe lucrări de 
valoare, dar nimeni încă n-a examinat cauzele profunde 
care le creează. De exemplu, de ce unele dintre ele au 
coarne şi altele nu, de ce unele sunt reptile şi altele merg 
în patru labe, de ce unele se hrănesc cu carne şi altele 
pasc iarbă, de ce sunt lipsite de inteligenţa omului. 
Motivele sunt profunde şi logica lor este de neînțeles 
pentru unii dintre noi. Când vor pricepe aceste cauze 
profunde, oamenii vor ajunge la filosofia raţională pe 
care este bazată structura viitoare a societăţii, „zorii noii 
civilizaţii”. Întreaga civilizaţie actuală este bazată pe 
concepţiile fariseului, e o civilizație fariseică. Această 
civilizaţie, în care oamenii se deosebesc prin formă, 
înfăţişare, etichetă, s-a născut în trecutul îndepărtat în 
Egipt, India, Babilon, China, Persia, Iudeea, Grecia, 
Roma. Ea este acum prezentă şi în Europa, acoperită de 
o frumoasă mantie creştină. Nu zic că bazele ei sunt 
prost clădite, zic că formei trebuie întotdeauna să-i 


corespundă conţinutul. Altfel, forma rămâne o simplă 
cochilie unde pot să trăiască doar paraziţii. Se zice: „Are 
ochi minunaţi”. Şi? „Sunt frumoşi?” în ce constă 
frumuseţea lor? „Păi, sunt strălucitori, plăcuţi”. Prin ce 
sunt plăcuţi? Nasul cuiva era frumos, prezentabil. În ce 
constă acea frumuseţe? Avea gura frumoasă, regulată? 
În raport cu ce? Oamenii au tot felul de concepţii despre 
anumite lucruri ce nu pot fi explicate, şi anume că în 
ochii negri sau albaştri, sau cenuşii, sau verzi, sau 
căprui există anumite forțe secrete. Dacă privirea unei 
persoane cu ochi negri se aţinteşte asupra voastră, va 
genera un anumit gând; dacă vă priveşte o persoană cu 
ochi verzi, asta va crea o anumită dispoziţie etc. Oamenii 
cu ochi albaştri sunt reci. Sunt asemenea cerului, puri, 
dar reci. Astfel de oameni nu sunt făcuţi pentru Pământ. 
Au credinţă, dar s-au născut înainte de termen. Sunt, 
poate, cei care vor veni în viitor. Mă refer la acei ochi 
albaştri care sunt marca Cerului. Legenda spune că 
Hristos avea astfel de ochi. Se spune despre cineva: 
„Gura îi e frumoasă ca un trandafir”. Ce e gura? Este 
expresia inimii omeneşti - dacă omul are inima blândă 
sau aspră; ne arată cât de intens şi de sincer este omul. 
Cei cărora le place să mănânce au buzele foarte groase; 
e o lege fiziologică. Afluenţa de sânge în ele e mai mare, 
de aceea sunt roşii şi groase. Când gustă din bucate, zic: 
„Ah, ce plăcute sunt!” Şi un zâmbet delicat, abia 
perceptibil, le luminează faţa; el anunţă dispoziţia în 
care se găseşte sufletul lor. 

Când un om are nas frumos, aceasta este 
manifestarea inteligenţei şi a raţiunii omeneşti. Dacă 
nasul e drept sau coroiat, dacă e de tip grecesc sau 
roman, aceasta are un sens profund. Aspectul exterior al 
feţei nu este lipsit de importanţă; fața dezvăluie şi viața 


exterioară a omului. Dacă descoperim pe faţa unui om o 
lipsă de simetrie, că o sprânceană diferă de cealaltă, că 
una e mai dezvoltată decât cealaltă, mai proeminentă, 
aceasta arată că are ceva dezechilibrat. Schiţând o linie 
dreaptă, vă convingeţi dacă nasul vostru e sau nu la 
locul lui. Nasul e un barometru, un calorimetru care 
arată în ce stare se află intelectul vostru. Când 
maşiniştii conduc o maşină, există un aparat care indică 
presiunea din cazan şi, în funcţie de această indicație, 
pun mai mult cărbune ca să crească aburul sau, dacă e 
prea mult, îl lasă să se elimine. Aţi avut răbdare 
vreodată să vedeţi, ca mecanicul, în ce stare e aburul 
vostru (inima voastră)? Pentru asta v-a dat Dumnezeu 
nas. Aşezaţi-vă în faţa oglinzii, întrebaţi-vă mintea, şi ea 
vă va spune în ce stare se află inima voastră. 

În ochi veţi vedea starea inimii voastre. 

Ochii sunt singurii care nu mint niciodată şi nu pot 
fi ipocriţi. lată de ce, când vrem uneori să minţim, 
închidem ochii sau aşezăm mâna pe ochi. Copilul e 
conştient că, aruncându-i o privire, mama lui va ghici că 
minte, şi de aceea îşi pune mâna pe ochi. 

Când fariseul se ruga, Hristos îl privea şi-i zicea: 
„Inima ta e tulbure, strămoşii tăi n-au trăit o viaţă la fel 
de curată pe cât îţi închipui. Crezi că nu eşti ca ceilalți 
oameni, dar în trecut ai fost asemenea lor şi nici acum 
nu eşti foarte departe de nivelul lor”. Indiferent de 
interpretarea acestui fapt, conform învățăturii 
reincarnării a filosofilor hinduşi, sau învățăturii 
transmigraţiei sufletelor a înţelepţilor egipteni, sau 
doctrinei  emanaţiei şi  desăvârşirii spiritului a 
cabaliştilor şi ocultiştilor, sau teoriei contemporane a 
eredității, aceasta n-are nicio importanţă. Aceste 
doctrine şi teorii nu sunt manuale pentru noi, ca să 


putem elucida mai bine anumite lucruri, pentru ca 
fenomenele vieţii omeneşti să devină pentru noi mai 
clare şi mai  comprehensibile. Totuşi, principiul 
fundamental care se află la baza tuturor lucrurilor 
rămâne întotdeauna acelaşi, indiferent de modul în care 
i se explică şi i se interpretează manifestările. Marea lege 
a cauzelor şi a efectelor, a faptelor şi a consecinţelor lor 
nu minte niciodată, ea spune întotdeauna Adevărul 
Absolut. Dacă eşti bun, scrie în cartea vieţii că eşti bun; 
dacă eşti rău, scrie că eşti rău. Dacă spui adevărul, scrie 
în cartea vieţii că ai spus adevărul; dacă minţi, scrie că 
ai minţit. Dacă-ţi ajuţi aproapele, dacă te sacrifici pentru 
poporul tău, dacă trudeşti pentru binele omenirii, dacă îl 
slujeşti pe Dumnezeu prin lubire, se notează asta în 
cartea vieţii. Dacă te porţi violent cu cei apropiaţi, îţi 
trădezi poporul, împiedici dezvoltarea omenirii, îl trădezi 
pe Dumnezeu, se notează toate astea în aceeaşi carte. 
Această lege scrie fără milă mărturiile despre faptele 
oamenilor. Fruntea, nasul, gura, faţa, capul, mâinile, 
degetele şi toate celelalte părţi ale corpului omenesc, 
fiecare os sunt o mărturie pro sau contra noastră. 

Şi citim această poveste a vieţii omeneşti zi de zi. 
Viaţa tuturor strămoşilor noştri este notată în paginile 
sale precedente: pentru unii dintre ei este scris că au 
fost criminali, hoţi, bandiți îngrozitori. Când îi desfacem 
paginile şi trasăm neamul din care s-au tras Avraam, 
Isaac, Iacov, David, Solomon şi mulţi alţii, le găsim 
faptele perfect înregistrate. 

Găsim că Avraam era un om drept, foarte inteligent, 
cu inimă largă, cu mare credinţă, cu spirit nobil, care 
cunoştea înțelepciunea profundă a poruncilor divine 
pentru marele viitor al omenirii. Găsim că Iacov era întâi 
un om cu două feţe, viclean, egoist, care a reuşit prin 


înşelăciune şi minciună să-şi văduvească fratele de 
dreptul de prim-născut şi abia pe la vârsta de treizeci şi 
trei de ani s-a produs la el o schimbare, după ce şi-a 
slujit unchiul, pe Laban, timp de paisprezece ani, pentru 
cele două fiice ale lui. În acel moment se îndreaptă. 
Găsim că David a fost un om curajos, hotărât, cu minte 
poetică, dar cu o slăbiciune aparte pentru femeile 
frumoase. El o ia prin înşelăciune pe soţia lui Urie şi din 
acea zi îi încep încercările. Şi curajosul profet Nathan n- 
a ezitat să-l condamne şi să dezvăluie relele consecinţe 
pe care această lege le va nota pentru el în cartea sa 
pentru posteritate. Găsim că Solomon era înzestrat cu o 
minte filosofică, că avea o inimă bună, dar coruptă, 
sentimente şi pasiuni extrem de violente, o mare 
vanitate şi o voinţă slabă. A fost un mare epicurian: 
mâncare, băuturi, plăceri cu femei. 

Hristos ştie asta. Şi mai ştie cum a trăit familia Lui 
şi, când un om îi zicea „blândul meu învăţător”, obiecta: 
„De ce-mi spuneţi blând? Unul singur e blând, 
Dumnezeu”. El dorea să spună: „Familia din care M-am 
născut nu e chiar atât de nobilă cum vă închipuiţi. Căci 
Dumnezeu are o altă măsură, care vouă vă scapă. El 
cere o puritate absolută în toate privinţele. Mai mulţi din 
această familie n-au trăit în acel fel care îi e pe plac 
adevăratului Dumnezeu, «Cel căruia îi împlinesc 
vrerea»“. lată de ce i se adresează fariseului şi-i zice: „Tu 
te minţi şi pe tine şi îi minţi şi pe oameni, şi pe 
Dumnezeu. Mai mulţi dintre strămoşii tăi au comis 
crime, şi din acest motiv n-ai dreptul să spui: «Eu nu 
sunt ca ei». Şi, nefiind pic de smerenie în sufletul tău, 
rugăciunea ta nu poate să fie primită şi tu nu poţi fi 
achitat. Voi, fariseii, aţi stricat legea divină acoperind-o 
cu ipocrizie ca un văl. Nu vă mai prezentaţi aşa cum nu 


sunteţi, căci Dumnezeu nu e omul pe care să-l puteţi 
înşela cu aparențele voastre. El priveşte în inima voastră 
şi vă judecă după ea”. 

Acum, să vedem şi celălalt tip, publicanul. E un om 
de talie mijlocie, grăsuţ, cu picioare scurte, cu braţe şi 
mâini groase, cu degete dolofane, cu faţa ovală, cu 
sprâncenele groase; are sistemul digestiv bine dezvoltat; 
îi place să bea şi să mănânce bine. „Am de făcut un 
drum lung, trebuie să am mâncare”, filosofează el. Şi de 
aceea devine colector de impozite, de asta va cerşi, va 
lua, va şterpeli - îşi va umple sacul. „Scuze, poţi să zici 
că e furt, dar am nevoie de asta. Dacă nu vrei să-mi dai, 
voi lua de la tine cu forţa ori voi fura”. Am zis: 
publicanul are fața ovală şi sprâncenele groase; bărbia îi 
e lată dedesubt; tot ce întreprinde are succes. Are vârsta 
între 40 şi 45 de ani. Barba îi e neagră şi zbârlită, la fel 
şi mustăţile, semn de mare ardoare. Nasul său e 
dezvoltat, foarte scurt, gros, cu nări largi, semn de 
sistem respirator bun. E un om sentimental, impulsiv ca 
un copil, care-şi poate exprima întotdeauna bucuria. 
După ce a băut o jumătate de litru de vin, poate să 
danseze şi să se veselească; când se trezeşte din beţie, 
începe să plângă pentru că soţia lui e bolnavă. Regiunea 
tâmplelor îi e foarte dezvoltată. Urechile îi sunt foarte 
mari, aproape ca cele ale lui Tolstoi, ale unui om care 
fură, ia, dar şi dă. „Tata şi mama furau, aşa că eu o să 
dăruiesc, o să fac bine în speranța că Dumnezeu va 
putea să ne ierte păcatele”. Are ochii căprui sau de 
culoarea vinului, semn de blândeţe naturală şi de 
bunătate sufletească, care aşteaptă ocazia să se 
manifeste. Capul îi este corect dezvoltat, asemenea 
capului lui Socrate. Are sentimente familiale şi sociale 
perfect dezvoltate, are simţul religiei puternic, 


deschidere spre milă, înţelegere corectă a vieţii, are o 
minte sofisticată, o conştiinţă foarte dezvoltată care îi 
arată greşelile şi nu se sfieşte să le mărturisească şi lui 
Dumnezeu, şi oamenilor, şi lui însuşi. Nu se făleşte cu 
noblețea lui. E credincios şi în religia lui a aşezat 
imaginea Blândului Dumnezeu, nu pe a sa. Crede că 
Bunul Dumnezeu îl va duce pe calea cea bună. Are mai 
multă încredere în Dumnezeu decât în el însuşi. 

Filosofia lui e corectă: nu se compară cu hoţii şi 
pungaşii, care îi sunt inferiori, ci zice: „Doamne, când vă 
privesc, pe Tine, pe îngeri şi pe sfinţi, ce sunt eu? 
Trebuie să mă înalt. Trebuie să fiu ca Tine. Sunt 
păcătos, strămoşii, bunicii şi eu însumi n-am devenit 
umani. Mănânc, beau, am ajuns ca un porc. lartă-mă că 
nu pot să mă bucur de binefacerile pe care mi le-ai 
dăruit”. Şi ce spune Hristos? Acest om, care e conştient 
de greşelile lui, are un ideal înalt; într-o zi, îl va depăşi 
pe fariseu. Cum se poate realiza asta? Oamenii bogaţi 
trăiesc pe seama rentelor sau a veniturilor, nu muncesc, 
vorbesc doar despre politică şi viaţa socială. Ceilalţi, care 
se trezesc dimineaţa devreme, muncesc zece ore pe zi, 
suportă eşecuri unul după altul, dar persistă şi, după 
ani, dobândesc cunoştinţe şi devin oameni respectabili. 

Acum, îmi cer scuze, dar ambele tipuri sunt 
prezente printre voi. Însă, aşa cum Hristos a dat cei doi 
poli opuşi, vă spun: luaţi ce e bun de la unul şi de la 
celălalt şi creaţi nobilul caracter fariseu şi publican în 
acelaşi timp. Creați al treilea tip de creştin, Omul Nou. 
Aceasta este ideea mea. 

Voi ziceţi: „Am comis atâtea păcate în viaţă, cum aş 
putea oare să fie fariseu? Mă ofensezi?”. Vă voi spune un 
adevăr. Când în viaţa voastră apare un necaz, ziceţi: „De 
ce, Doamne, acest necaz? Alţii sunt păcătoşi mai mari 


decât mine”. Nu sunteţi oare atunci în locul fariseului, 
un om care se ceartă cu Dumnezeu? Dumnezeu vă va 
spune: „Eşti foarte virtuos, dar ştii câte infamii au fost 
comise de strămoşii tăi, cu care ai fost pe vremuri 
asociat? Uite, ai aici o poliţă semnată cu mult timp în 
urmă, trebuie s-o achiţi”. - „Dar nu-mi amintesc”. - „N- 
are importanță, e notată în Cartea mea. Şi ea nu minte. 

Aveţi un necaz şi sunteţi mulțumiți: „E unul mic”. 
Ocupaţi atunci locul publicanului. Şi Hristos vă va 
spune: „Vei merge în casa Tatălui”. 

Îi judecaţi uneori pe farisei: „Sunt oameni perfizi”. 
Dar ştiţi că voi, cei care îi judecaţi pe farisei, sunteți 
fariseii din ziua de astăzi? Învăţaţi ceva din caracterul 
acestui fariseu, ca să nu aveţi defectele lui, sau, dacă le 
aveţi, să le smulgeţi din rădăcină, să nu urmaţi calea 
vieţii negative. Tot ce au avut bunicul, bunica, tatăl şi 
mama voastră nu vă va servi la nimic. 

Ştiţi povestea gâştelor mânate de un om spre oraş? 
Gâştele i-au zis călătorului: „Ce ruşine să fim tratate 
astfel de acest domn! Ne duce ca pe o turmă, fără să ştie 
că strămoaşele noastre au salvat Roma pe vremuri”. - „Şi 
voi ce-aţi făcut?” - „Nimic”. - „Atunci sunteți demne să 
fiţi fierte în oală.” 

Bunicul şi tatăl vostru au fost oameni nobili, au 
ocupat poziţii importante, dar ce sunteţi voi înşivă? 
Dacă nu aveţi caracter nobil, dobândiţi-l. Se poate ca 
bunicul şi tatăl vostru să vă fi lăsat un capital, dar îl 
puteți risipi, pierde. 

Din punct de vedere religios, găsim farisei 
credincioşi: „Fac parte din Biserica Ortodoxă, din 
Biserica Evanghelică, din Biserica Catolică, sunt liber- 
cugetător”. - „Mă bucur că eşti creştin ortodox, 
evanghelic, catolic, liber-cugetător, dar ai calităţile 


nobile ale lui lisus?” - „Nu le am”. - „Atunci, nu eşti nici 
creştin ortodox, nici evanghelic, nu eşti nimic. 
Dobândeşte-le, ca să devii un creştin adevărat”. - „Dar 
sunt liber-cugetător”. Ai calităţile nobile ale liber- 
cugetătorilor cinstiți? 

(Prin cuvintele „liber-cugetător” se înţelege un om 
care este prietenul adevărului.) Dacă nu, eşti un 
mincinos de prima clasă. 

Oamenii îşi spun deseori unul altuia: „Eşti o 
persoană excelentă”. Oamenii din societatea de astăzi se 
adună trei sau patru într-un loc şi încep să-şi laude 
noblețea, distincţiile: „Am citit opera ta şi suntem 
încântați”. Dar, imediat ce acela pleacă, încep să-l 
bârfească: „E un idiot de prima clasă. Pleacă şi al doilea, 
iar ceilalţi repetă acelaşi refren despre el. Pleacă şi al 
treilea şi e şi el criticat cu privire la una sau alta. Când 
rămâne unul singur, acesta, bineînţeles, nu spune nimic 
rău despre el însuşi. Nu vă lăsaţi influenţaţi de ce zic 
oamenii, fiindcă pot să afirme multe lucruri neplăcute 
despre voi. Nimeni nu spune adevărul. Duşmanii vor 
spune: „Eşti un şnapan, un mincinos, un derbedeu”. 
Mai degrabă ei spun adevărul decât cel care vă 
măguleşte repetând: „Eşti nobil”. Poţi să fii bun, dar nu 
chiar aşa; nu crede că eşti excelent. Uneori, mergi foarte 
drept, mişcându-ţi braţele şi bastonul ca şi cum ai fi 
rezolvat o mare problemă a lui Arhimede; crezi că nu 
mai e nimeni ca tine. Dacă eşti publican, îţi zici: „Voi 
guverna lumea”. Hristos a spus: „Ascultă, cu mulţi ani 
în urmă, strămoşii tăi guvernau şi-mi amintesc că, 
atunci, în carnetul Meu, este scris că au comis crime. 
Poţi şi tu să păşeşti pe această cale, nu fi chiar atât de 
sigur de tine”. 


lată de ce, în orice situaţie v-aţi afla, trebuie să-L 
aveţi întotdeauna ca ideal doar pe Domnul Dumnezeul 
nostru. În această lume, vom găsi multă amărăciune. 
Putem să întâlnim un prieten ce ne iubeşte şi care ne va 
spune unele lucruri care sunt adevărate. Nu zic că 
trebuie să bănuim pe toată lumea de minciună, nu. Dar, 
dacă o sută de persoane vorbesc în termeni foarte 
frumoşi despre voi, doar trei dintre ele pot să vă spună 
adevărul, celelalte vă vor spune adevărul fie foarte 
aspru, fie sub formă de măgulire, două extremităţi. 
Adevărul nu e acolo, ci în calea de mijloc: luaţi calităţile 
fariseului (mintea excelentă, inteligența deschisă şi 
simţul ordinii) şi de la publican compasiunea, 
devoţiunea profundă, conştiinţa înnăscută de a-şi 
cunoaşte greşelile şi de a face eforturi ca să-şi corecteze 
viata. 

Pe publican şi pe fariseu îi găsim şi în familii: soțul, 
fariseu; soția, publicană. Soțul, provenit dintr-o familie 
importantă, bogată, frumoasă, „om nobil’, cum e numit; 
soția, dintr-o familie simplă, cu tatăl şi bunicul 
ignoranti, nătângi. Când el îşi îndreaptă privirea spre ea, 
îi zice: „Ştii din ce situație te-am scos?”. Şi ea se face 
mică. Nu poate să zică nimic, se va face mică şi va 
pregăti masa. Fiecare semn cu degetul al fariseului va 
însemna că ea a pregătit prost masa; ea o să plângă şi o 
să audă: „Nu vreau o astfel de femeie simplă, prost- 
crescută; nu vreau un astfel de publican în casa mea”. 

În alt caz, soţia e fariseu şi soţul, publican. Ea 
provine dintr-o familie bogată, tatăl i-a crescut soţul, 
care era ucenic la el. „Nu ştii ce favoare ţi-am făcut 
căsătorindu-mă cu tine. Nu ştii să te îmbraci, nici cum 
să-ţi legi cravata, nici să-ţi ştergi nasul”. Formalişti 
îngrozitori aceşti farisei, când încep să enumere! 


Acum, amândoi au nevoie să-şi corecteze viaţa. 
Zicând că publicanul e mai inocent decât fariseul, 
Hristos nu vrea să spună nici că publicanul are întru 
totul dreptate, ci că, în felul în care gândeşte despre 
viață, ordine divină, are o înţelegere mai bună decât 
fariseul. Dacă nu vrei să devii smerit tu însuţi, 
Dumnezeu te va smeri, căci El îi smereşte pe orgolioşi, 
dar îi înalță pe smeriţi. Orgoliul şi smerenia sunt 
sinonime cu aceşti doi oameni, fariseul şi publicanul. 

Nu ştiţi ce se poate întâmpla în viitor; nu vă pot 
salva nici toate calităţile nobile, nici toți strămoşii. Cu 
ani în urmă, în Anglia, la Londra, parcă, unul dintre cei 
mai bogaţi şi mai eminenţi englezi a coborât în beci ca 
să-si examineze comorile si, din întâmplare, a închis uşa 
în urma lui lăsând cheia afară. După ce a trecut în 
revistă toate bogăţiile şi le-a privit cu atenţie, a vrut să 
iasă, dar a văzut că rămăsese încuiat. A stat acolo o zi, 
două, trei... În jurul lui, peste tot numai aur, o avuţie 
imensă, dar n-a reuşit nici să iasă, nici să se facă auzit. 
În fine, a fost nevoit să-şi dea ultima suflare în acel loc, 
lăsând acest mesaj: „Dacă ar fi fost cineva care să-mi 
dea o bucată de pâine, i-aş fi dat jumătate din avuţie”. 

Dacă, într-o zi, se întâmplă să fiţi închişi asemenea 
acelui om bogat în beciul nobililor voştri strămoşi, o 
bucăţică de pâine poate să vă salveze. lată de ce Hristos 
a spus: „Pâinea poate să vă salveze, nu aceste lucruri 
pentru care vă luptaţi”. Şi ştiţi că mulţi oameni mor aşa, 
închişi în ei înşişi? Oamenii disperaţi se sinucid. Şi cine 
se sinucide? Nu publicanii, ci întotdeauna fariseii. Poeți, 
pictori, oameni de stat zic: „Lumea n-a putut să ne 
preţuiască, n-a putut să preţuiască munca noastră, 
operele noastre, tablourile noastre”. Şi se sinucid, în 


general, se sinucid întotdeauna fariseii, nobilii gânditori 
cu faţa regulată şi barba roşcată. 

Fariseii din Bulgaria n-au barba roşie, mă refer la 
fariseii israeliți, pe ei îi descriu. Pe fariseii noştri i-aş 
descrie altfel. Fariseii bulgari sunt asemenea acelora, 
însă se deosebesc prin ceva. Dar, deoarece vorbesc 
despre fariseii israeliți, nu despre cei bulgari, trageţi 
propriile concluzii în privinţa bulgarilor şi căutaţi aceste 
tipuri. Cum să le căutaţi? Obiectivul conferinţei mele 
este să puneţi asta în practică în viața voastră. 

Oamenii din ziua de astăzi spun că omul, ca să 
reuşească, trebuie să aibă voinţă. Voința se poate 
manifesta pe trei căi diferite: voinţa arbitrară, voința 
care nu are în vedere decât interesele noastre, decât 
interesele poporului nostru, şi voinţa care are în vedere 
şi interesele societăţii, ale poporului nostru, şi pe cele 
ale omului, şi pe cele ale lui Dumnezeu. Ultima voinţă, 
care cuprinde toate angajamentele pe care le aveţi faţă 
de această lume, o voinţă atât de puternică încât nicio 
forță nu vă poate abate de la datoria voastră, aceasta 
este voinţa bună. Voința de a lucra pentru slava lui 
Dumnezeu şi pentru omenire, pentru poporul vostru, 
pentru casa voastră şi pentru a vă cultiva caracterul, 
aceasta este adevărata voinţă. Unii zic: „Trebuie să ai o 
minte nobilă”. O minte care pricepe atitudinea sa faţă de 
Dumnezeu, care este ocupată să aplice în viaţă gânduri 
elevate, aceasta este o minte nobilă. Toţi purtaţi 
sămânţa ei! „Dar nasul meu nu e aşa cum îl vreau”. Se 
va dezvolta. Priveşte puişorii din cuib, care n-au încă 
pene, cum îşi aşteaptă mama şi, îndată ce apare, îşi 
deschid ciocul şi mama le dă o râmă. Şi asta se întâmplă 
de douăzeci de ori pe zi Cu cât puişorii deschid mai mult 


ciocul, cu atât le cad mai multe râme în el. Apoi, încep 
să le crească aripile şi îşi iau zborul, în cele din urmă. 

Ar trebui să urmaţi aceeaşi lege, să deschideţi gura, 
să vă rugaţi. Dacă n-o deschideţi, sunteţi farisei şi 
Hristos ar spune: „Lumea nu e pentru voi, împărăţia lui 
Dumnezeu nu e pentru voi, viitorul nu e pentru voi”. 
Asta ar vrea să spună Hristos. Există oameni cărora nu 
le place să deschidă gura, tac tot timpul. Înţeleg că omul 
poate să tacă, dar când? Când e furios, când vrea să 
jisnească pe cineva, când invidiază pe cineva. Dar, când 
te bucuri, când trebuie să rosteşti un cuvânt de 
consolare, deschide gura şi spune-l. Vă deschideţi gura 
când vă creşteţi copiii? E întrebarea care vi se pune. Vă 
creşteţi copiii ca fariseii: să nu se atingă de veselă, să nu 
se murdărească, nici măcar să nu-şi ude mâinile. Mama 
îi va spăla, tatăl le va cumpăra pantofi noi, ceasuri, 
panglici. Tatăl trebuie să devină sclavul acestui fariseu. 
Când tatăl se întoarce seara acasă, ei îi zic: „Vrem asta, 
vrem aia. Imediat!”. 

Şi el se ghemuieşte. De ce a zis lisus: „Vai de voi, 
cărturari şi farisei”? Şi în case, lângă copiii voştri, şi în 
biserici, peste tot manifestăm aceste trăsături de 
caracter ale fariseilor şi ne mirăm că nu vine împărăţia 
lui Dumnezeu. Şi, pe deasupra, şi reproşuri: „Lumea nu 
e bună de nimic, societatea nu e bună de nimic, preoții 
sunt aşa şi aşa, profesorii sunt nepricepuţi, conducătorii 
sunt răi”. Şi numai el e sfânt! Şi tu eşti asemenea celor 
care fac reproşuri. Opreşte-te şi renunţă, fiindcă mama 
ta e alături de tine: îndată ce deschizi ciocul, primeşti 
hrană! 

Aceste lucruri pot să vi se pară hazlii, dar sunt mari 
adevăruri; sunt lucruri mici, dar trebuie să trageţi 
învățătură din acest exemplu. În comparaţie cu viaţa 


cerească, noi suntem nişte amărâţi şi Dumnezeu ne 
trimite constant Mama cu mâncărica! „Salut-o pe mama 
ta, căci ea îți aduce hrană! Ce mult a umblat ca să 
găsească o singură râmă!” Cum am putea atunci să-l 
mulțumim lui Dumnezeu, care Se gândeşte zilnic la noi 
şi ne oferă hrană? Să deschidem şi noi gura în fiecare 
dimineaţă şi să ne rugăm Lui. Ştiţi ce înseamnă asta? 
Are un sens profund. Ce înseamnă să deschizi gura? 
Dacă aţi şti, ați cunoaşte cuvintele cu care vorbeşte 
Cerul. Un cuvânt scurt, dar bogat în sensuri. Acum, vă 
aflați în templu, Hristos vi se adresează şi vă întreabă: 
„Cum vă rugați, ca fariseul, sau ca publicanul? Cum veţi 
merge în lume şi cum veţi începe să lucraţi, ca fariseul, 
sau ca publicanul?” Şi voi sunteţi făcuţi din aceeaşi 
humă. Dar Hristos vrea să ne spună să nu fim farisei. 
M-am săturat de farisei; dacă există ceva pe lume care 
deranjează, acesta e fariseul. „Dar domnul cutare avea 
aceste trăsături de caracter”. Ştiu, şi ce-i de făcut? 
Aştept să mă curăţț eu întâi, pe urmă ceilalţi. Aştept să 
mă curăţ de păduchii mei şi pe urmă să-i caut în 
capetele celorlalți. Altfel, dacă mă duc lângă el, cel care 
are mai puţini va lua alţii de la mine. „Totuşi, trebuie să- 
1 educăm”. Stai să mă cultiv eu întâi. „Dar trebuie să 
propovăduim”. Dacă încep să propovăduiesc prea 
devreme, voi induce în eroare oamenii. „leşi şi zi asta şi 
asta”. Ce să zic? Să-i mint pe oameni? Când ieşi, trebuie 
să spui marele adevăr prin cuvinte şi prin viaţa ta. Asta 
înțelege Hristos. Când începem să-i învăţăm pe ceilalţi, 
trebuie să lucrăm cu vorbele şi totodată cu viaţa 
noastră. 

Îmi plac mult acei profesori din zilele noastre care, 
când predau o materie (fizica sau chimia), încep imediat 
să facă experienţe: iată cum se obține oxigenul, iată cum 


se produce această substanţă. Intri în atelierul 
tâmplarului, profesorul predă teoria şi practica; intri în 
atelierul croitorului, la fel. Hristos le-a spus creştinilor: 
„Intraţi şi luaţi-vă metrul şi foarfecă”. Unii trebuie să 
înceapă treaba cu acul înainte de a apuca foarfecă. Ce 
este această foarfecă? E limba voastră. Când începeţi să 
tăiați şi să coaseţi, cea mai bună foarfecă e limba 
voastră. Când începeţi să tăiaţi la dreapta şi la stânga 
fără să gândiţi, foarlecă voastră nu-i la locul ei. „Nu 
trebuie să vorbim?” Trebuie, dar ce trebuie. Căci, dacă 
vorbele voastre sunt deplasate, tăiaţi fără să gândiţi, 
risipiţi banii. Nu afirm toate astea ca să descurajez. Nu 
vreau să spun că v-aţi născut farisei, ci că aveţi 
dispoziţia fariseului. Toată lumea are această dispoziție. 
Şi e bine s-o ai într-o anumită măsură. Dar, când 
începeţi să spuneţi: „Doamne, îți mulţumesc că nu sunt 
ca ceilalţi”, fariseul e viu în voi şi e greu să vă eliberați 
de el. El vă trăieşte în ceafa, în creştetul capului, în 
urechi, în cap, în nas, în partea interioară a ochilor. 
Unde-l găsiţi pe acest fariseu? În toate faptele voastre şi 
în trăsăturile voastre de caracter. 

Ei bine, Hristos ne întreabă acum despre modul cel 
mai corect de a ne adresa rugăciunea lui Dumnezeu. El 
înțelege această rugăciune în sens larg, indiferent că 
este în interesul vieţii sociale. Unii consideră că 
adevărata rugăciune poate fi adresată doar în biserică. 
Vedeţi dacă acea rugăciune adresată în biserică, având 
legătură cu viaţa de familie, poate să vă ajute. Şi trebuie 
să vedeţi unde se află acea biserică. Profesorul le predă 
întâi elevilor unele elemente şi-i lasă să rezolve singuri 
problema, să găsească raporturile unei legi. Se spune în 
scripturi: „Sunteţi un templu divin”. Dacă suntem 
temple ale lui Dumnezeu, când intrăm în camera 


noastră secretă în faţa lui Dumnezeu, cum trebuie să 
intrăm? Dacă intrăm ca fariseul, Hristos ne va spune: 
„Nu ţi-ai atins scopul”. Dacă intrăm ca publicanul şi ne 
mărturisim greşelile, dacă făgăduim că le vom corecta, 
vom reuşi şi vom auzi răspunsul lui Hristos: „Eşti iertat, 
ai un viitor”. 

Profesorul poate să găsească multe greşeli în caiete. 
Discipolul nu trebuie să spună: „Ce meschin! Sunt doar 
trei greşeli!” Profesorul poate murdări caietul, poate tăia 
patru sau cinci cuvinte şi discipolul poate spune: „Mi-a 
stricat caietul”. Da, dar, dacă vrei să fii perfect, trebuie 
să-i mulțumeşti că ţi-a atras atenţia asupra acelor 
greşeli, căci cele trei greşeli pot să se înmulțească. 
Corectează-le, nu le lăsa, fiindcă greşeala e ca 
păduchele; dacă-l laşi, se poate înmulţi cu o mie în doar 
o săptămână. E de-ajuns o greşeală pentru ca omul să 
fie trimis la stâlpul infamiei. Conform aceleiaşi legi, e de- 
ajuns o virtute ca să-l înalțe la Cer şi să-l aşeze printre 
îngeri. Vedeţi condiţiile şi, dacă este eronat, un demers 
vă va cobori, dacă e virtuos, vă va înălța, în consecinţă, 
fiţi cu băgare de seamă la fiecare greşeală şi la fiecare 
virtute. Dacă o singură virtute i-a rămas unui om care a 
dus o viaţă depravată, ea îi poate servi ca frânghie 
aruncată pe marea agitată a vieţii şi, dacă o prinde, 
poate să ajungă pe uscat. Aşadar, ultima greşeală ce 
poate să rămână este foarte nefastă, poate să distrugă 
omul, aşa cum ultima virtute este foarte puternică şi-l 
poate salva. Ele pot să ne schimbe viaţa. Aceasta e legea. 
Şi iată de ce Hristos a zis: „Nu fiți neglijenţi”. 

Fariseul avea trăsături de caracter mai nobile decât 
publicanul. În multe privinţe, era mai sus plasat, dar 
stăruia la el o ultimă eroare, orgoliul care a putut să-l 
coboare până în iad. Publicanul era un mare păcătos, 


dar îi rămăsese o ultimă virtute, smerenia, şi a zis: „Voi 
lucra pentru mântuirea mea”. Şi iată de ce Dumnezeu i- 
a dat binecuvântarea, deoarece avea speranță că va 
deveni mai bun în viitor. 

Vă întreb în dimineaţa asta: unde vă situaţi, la 
ultima greşeală, sau la ultima virtute? Dacă la ultima 
greşeală, vă deplâng: luaţi seama, vă aflaţi într-un loc 
primejdios al vieţii. Dacă sunteţi la ultima virtute, vă 
găsiți în loc sigur şi vă invidiez: sunteţi pe o stâncă 
solidă. ineţi-vă bine de această ultimă virtute, şi 
Hristos va fi cu voi. 


Sofia, 5 octombrie 1914 


La început era 


La început era Cuvântul, 

şi Cuvântul era cu Dumnezeu, 
şi Cuvântul era Dumnezeu. 
loan 1:1 


Este una dintre problemele cele mai filosofice şi cele 
mai greu de înţeles ale creştinismului. Aceste cuvinte au 
provocat numeroase dezbateri şi au fost interpretate în 
multe feluri de filosofi, de preoţi şi de credincioşi. În 
sânul Bisericii Ortodoxe au fost multe controverse în 
privința Cuvântului şi chiar certuri, dar această 
problemă nu se putea rezolva, fireşte, prin forţă. Care 
este sensul literal al vorbelor „La început era Cuvântul”, 
despre ce început e vorba? Când filosofii din zilele 
noastre vor să dezbată din punctul lor de vedere, ei 
formulează anumite ipoteze, pornesc de la un postulat 
ca să explice un lucru precis. Un predicator negru 
explica crearea omului în felul următor: „Dumnezeu s-a 
căznit o zi întreagă ca să modeleze omul, pe care La 
făcut din lut. L-a aşezat apoi pe o palisadă şi l-a lăsat să 
se usuce trei zile la rând”. Unii credincioşi l-au întrebat: 
„Dar cum stătea în picioare palisada?” Predicatorul a 
răspuns: „Nu e treaba voastră!” Filosofii de astăzi au şi 
ei palisade, pe care pun la uscat problemele în felul 
predicatorului: „Omul e făcut din pământ şi e pus să se 
usuce pe o palisadă”. Şi, dacă îi veţi întreba despre ce 
palisadă e vorba, vă vor răspunde că nu e treaba 
voastră. Dar, de vreme ce această palisadă se găseşte în 
drumul nostru, să ne oprim s-o examinăm. Un pastor 
evanghelist, care vorbea într-o zi despre profetul Iona, a 
zis: „Balena s-a căznit o oră întreagă până a putut să-l 


înghită pe Iona”. Aşa facem şi noi, ne gândim ore în şir 
încercând să rezolvăm problema, dar ea rămâne veşnic 
un mister pentru noi. La început era Cuvântul, şi 
Cuvântul era cu Dumnezeu, şi Cuvântul era Dumnezeu. 
Aici Cuvântul e important. Ce trebuie să înţelegem prin 
Cuvânt. Acţiunea divină raţională, care se manifestă prin 
anumite vibrații şi pe care le putem percepe. Când 
această acțiune divină devine vizibilă, tangibilă, 
accesibilă înţelegerii omului, când ne este dezvăluită şi o 
putem înţelege, o numim Cuvânt. Când ziceţi ceva, este 
vorba de cuvânt. Cum este format cuvântul iubire, câte 
litere are? Şase litere. Dacă despărțiți aceste litere, găsiți 
cum este format cuvântul „iubire” pentru majoritatea 
muritorilor, adică nu în principiul, ci în manifestarea sa. 
Dacă vom reuşi să găsim sensul adevărat al realităţii 
Cuvântului şi cel al lui Dumnezeu, vom ajunge la 
concluzia strict inversă a celor care încearcă să rezolve 
această problemă. Ceea ce n-are formă în sine nu poate 
fi definit. Dumnezeu n-are formă, iată de ce nu-L putem 
defini. Ce este Dumnezeu? Ca să răspundeţi, va trebui 
să-L limitați, să-l atribuiți o anumită formă, să-L 
imaginaţi într-un loc, într-o anumită poziţie, şi asta 
dintr-o perspectivă foarte omenească. Cei care au scris 
despre Dumnezeu şi despre Cuvânt cred că au dat o 
explicaţie la problemă. Desigur, au explicat-o, dar în 
felul predicatorului negru sau al pastorului evanghelist, 
cu ajutorul unei palisade sau al gurii unei balene. Dar 
asta nu este o explicaţie adevărată. 

Se spune: „La început”. Prin aceste cuvinte înţeleg 
acel act raţional prin care toate fiinţele create de 
Dumnezeu au devenit conştiente că El le crease şi au 
început să lucreze alături de El. Voi folosi o analogie. 
Când dă naştere unui copil, o mamă ar putea să spună: 


„E începutul copilului meu”. Da, e începutul copilului ei, 
dar nu al copilului înzestrat cu rațiune. Cum se 
manifestă acest început? Prin scâncete şi plânsete pe 
care nimeni nu le înţelege, începutul amintit în 
Evanghelie este cel al rațiunii. Când copilul va avea 21 
de ani şi va începe să gândească, vom putea afirma 
atunci că va avea loc un schimb de gânduri raţionale 
între mamă şi copil. „La început era Cuvântul” înseamnă 
acel moment în care am început să înțelegem natura lui 
Dumnezeu, acel moment în care nu ne-am mai fi 
adresat Lui ţipând. Din toate timpurile, oamenii au 
plâns în scopul de a obţine tot felul de lucruri. Ca să-mi 
explic cuvintele din punct de vedere ştiinţific, voi spune 
că acel copil n-a făcut decât să traverseze toate fazele 
vieţii. Acel început s-a instalat prin bilioane de forme, 
începând cu cele mai mici. Fiindcă copilul plângea 
întruna, Dumnezeu a fost nevoit să-i coasă mereu haine 
noi, să-l transforme în pasăre şi apoi în mamifer. Totul a 
durat până când acest copil capricios a ajuns la început, 
ceea ce înseamnă că intrase atunci în el Cuvântul. lată 
de ce stă scris în Evanghelie: „începutul este scris în 
cartea Cerurilor ca manifestare raţională a ordinii 
divine”. Orice om începe cu dezordinea, cu pământul ce 
trebuie pus la uscat. Dar, după ce v-aţi uscat, staţi 
drepţi în picioare, e scris pentru voi în cartea Cerurilor: 
La început era Cuvântul, şi Cuvântul era cu Dumnezeu, şi 
Cuvântul era Dumnezeu. Acest moment există deja în 
mintea fiecărui om. 

Voi explica cum a avut loc acest început prin altă 
analogie. Imaginaţi-vă că urcați pe curentul unui râu în 
direcţia izvorului, ajungeţi la el, vă spuneţi că acel izvor 
este începutul râului şi vă opriţi acolo. Da, e începutul, 
nicio minte rațională n-ar putea s-o tăgăduiască. Acela 


este începutul vizibil, dar poate să existe alt început, 
neştiut de noi. Este posibil ca acea apă să provină din 
ocean, să fi traversat spaţiul în stare de vapori şi să fi. 
căzut sub formă de ploaie; sau să treacă prin diferitele 
straturi ca să ajungă izvor şi aşa mai departe. De aceea, 
când spunem că râul începe de la cutare izvor, este doar 
un fel de a vorbi. 

„La început era Cuvântul” înseamnă acel început 
rațional al omului, când Cuvântul s-a manifestat sub 
forma actuală, şi putem vedea că El există. Astăzi, vă 
simţiţi departe de acel început, au trecut milioane de ani 
şi totul a devenit confuz. 

Folosesc acum o altă comparaţie. Dacă veți citi 
Epistola către Galateeni a Apostolului Pavel, veţi vedea 
că sunt amintite acolo fructele Iubirii. Luaţi un fruct şi 
presupuneţi că ar conţine un singur sâmbure. Dacă, 
într-o zi, îl veţi planta, va fi atunci începutul dezvoltării 
sale. Dacă veţi întreba copacul în ce moment a început 
să crească, vă va răspunde: „în cutare epocă, când a fost 
plantat sâmburele”, în acelaşi fel, dacă vă întrebaţi cine 
eraţi în trecut, puteţi să vă răspundeţi că eraţi un bob pe 
care Dumnezeu l-a semănat în pământ ca să 
încolțească, să se ramifice, să înflorească şi să facă 
fructe coapte. Viaţa noastră raţională este ca un copac. 
Şi acest început raţional a fost semănat în capul nostru. 
Corpul e dovada milioanelor de ani în care omul s-a 
îndepărtat de acel început, sub efectul forţei care ne ţine 
pe Pământ. Trupul omului este simbolul primului 
început, bobul semănat de Dumnezeu. 

Nu vă dau mai multe detalii despre asta, deoarece 
este un subiect foarte complicat pentru mulţi. Nu mă voi 
opri nici asupra stadiului originar al lumii, nici a forţelor 
care acționau atunci, nici a inteligenţei primordiale 


active atunci. Acestea sunt lucruri abstracte despre care 
chiar şi cei mai mari filosofi păstrează tăcerea. Când i s- 
a pus această întrebare marelui maestru egiptean 
Hermes, el doar a strâns din buze. Ce voia să spună? Că 
omul trebuie să-şi părăsească trupul şi să meargă să 
exploreze lucrurile la faţa locului. Dacă cineva mă 
întreabă unde se află izvoarele râului Marița şi dacă, în 
ciuda explicaţiilor mele, nu reuşeşte să înţeleagă, îi cer 
să păstreze tăcerea şi ajunge să priceapă. Hermes voia 
să spună acelaşi lucru. Veţi întreba cum e posibil. Dacă 
întrebaţi, înseamnă că nu sunteți pregătiți pentru acel 
loc. Sunteţi încă doar copii care vă prefaceţi că ridicaţi 
case, copii interesaţi de jucăriile şi de păpuşile voastre. 
Vor trece mai multe milioane de ani înainte de a fi în 
stare să reflectaţi la profunzimea acestei probleme. Cei 
care mă pot înţelege ar strânge din buze şi eu le-aş 
spune: „Haideţi cu mine să mergem acolo!”. Am explicat 
problema din punct de vedere filosofic, îndată ce 
strângem din buze, obţinem un răspuns concret, nu 
unul teoretic. Şi, când sunt întrebat ce era la început, ce 
era Cuvântul altădată, răspund: „Veniţi cu mine acolo!” 
Voi spuneţi: „Nu putem”. Atunci, distraţi-vă cu jucăriile 
voastre pe Pământ, construiți case, căsătoriţi-vă, 
deveniți negustori, războiţi-vă... După ce veţi trece prin 
tot acest ciclu de dezvoltare, când veţi fi mari, inteligenţi 
şi veţi spune: „Destul cu păpuşile!”, atunci un Maestru 
va strânge din buze şi vă va spune: „Veniţi cu mine!”. 
Cei care vor să urmeze drumul lui Hristos trebuie să 
aibă o anumită concepţie despre Adevăr. Să nu credeţi 
că ea este uşor de dobândit, să nu credeţi că drumul pe 
care păşiţi va fi uşor. Nu, există greutăţi. Nu spun că e 
extrem de dificil, dar e plin de capcane. Cine hotărăşte 
să păşească pe acest drum trebuie să fie pregătit. Natura 


aşază în fața noastră obstacole mari şi mici, de care 
trebuie să ne folosim până vom fi pregătiţi pentru 
această lungă călătorie. Nu e de ajuns să porniţi la 
drum, ci trebuie şi să ajungeţi la capătul lui. Mergeţi 
una, două, trei zile, ziceţi că nu se întâmplă nimic şi-o 
luaţi înapoi. Şi, când sunteţi întrebaţi unde aţi ajuns, 
răspundeţi: „Să nu ne mai gândim la asta! Osteneală 
zadarnică!”. Dar numai dacă veţi merge lângă acel izvor 
veşnic, care a dat naştere vieţii omeneşti, acolo unde se 
află Cuvântul originar, veţi înțelege ce formă avea 
omenirea în acel timp şi veţi şti cine erau fiii oamenilor. 
Ceea ce numim chipul lui Dumnezeu a devenit o 
adevărată caricatură în oamenii de pe Pământ. Când mă 
uit la acei oameni care pretind că sunt după chipul lui 
Dumnezeu, râd cu poftă, căci nu văd în faţa mea decât 
oameni contrafăcuţi, la care gândurile, rațiunea şi inima 
sunt complet denaturate. Chipul care era asemănător cu 
al lui 

Dumnezeu a fost deteriorat, nu mai e ce fusese. 

Când Cuvântul, prin care totul a fost făcut, a văzut 
că imaginea pe care a creat-o după asemănarea lui 
Dumnezeu s-a transformat într-o caricatură, L-a trimis 
pe Hristos din lumea invizibilă în lumea vizibilă, ca să le 
spună oamenilor rătăciţi: „Nu vă mai minţiţi. Ceea ce 
sunteţi acum nu mai este după chipul lui Dumnezeu, e 
doar propriul vostru chip”. Unul va obiecta: „La început, 
am fost creat de Dumnezeu, sunt născut de EI”. Cum ați 
putea să fiți născuţi de Dumnezeu? Creaţia este doar 
puritate şi transparenţă, iar voi sunteţi acum murdăriți 
şi denaturaţi. 

Ca să înțelegem sensul profund al învăţăturii 
propovăduite de Hristos, trebuie să ne purificăm. 
Cuvântul purificare înseamnă şi să devenim mai uşori, 


ceea ce implică un proces de organizare, adică un proces 
raţional adaptat la propria noastră dezvoltare. Lumea 
fizică se supune unei legi care spune că în natură există 
o anumită ciocnire a forțelor. Există în noi o anumită 
forţă, un anumit elan care ne împinge să ne apropiem de 
Dumnezeu şi, în paralel, un alt principiu care ne atrage 
spre Pământ. Capul ne este legat de cer şi ne trage în 
sus, în timp ce trupul suferă atracţia Pământului în jos. 
Într-un sens, suntem răstigniţi. Cum poate gândi omul 
că este răstignit? 

Atunci când murim, un Nicodim ar trebui să vină să 
ne scoată cuiele, să ne coboare de pe Cruce, să ne 
înfăşoare într-un giulgiu, şi atunci am deveni din ce în 
ce mai uşori şi am urca la Ceruri. Aceasta este învierea. 
Ea este un act prin care ne întoarcem să vedem lucrurile 
la faţa locului, prin care începem să ne întoarcem la 
Cuvânt, la Dumnezeu. 

Acum, doriţi să vă vorbesc despre Dumnezeu. Ce v- 
aş putea spune, de vreme ce sunteţi încă răstigniţi, n-aţi 
devenit încă mai uşori? Voi ziceţi: „Vorbeşte-ne despre 
Iubire”. Ce-aş putea să vă spun despre Iubire, din 
moment ce suferiți că sunteţi răstigniţi? Singurul lucru 
pe care i-l pot spune unui om răstignit este să-şi suporte 
suferinţele, să îndure şi să devină erou în suferință. E 
singura consolare pe care i-o pot oferi. E singura 
libertate de care dispun oamenii, fiindcă trebuie să 
treacă prin procesul de suferinţă asemenea lui Hristos. 

Hristos a aşezat ideile de bază ale Cuvântului în 
mintea noastră. Cuvântul este o manifestare a lui 
Dumnezeu în lumea spirituală, Cuvântul cuprinde 
lumea îngerilor. Aceştia provin din Dumnezeu şi 
Dumnezeu se află în ei. Şi, când Evanghelistul spune: 
„Şi Cuvântul s-a făcut trup şi a locuit printre noi”, vrea 


să înţelegem că Cuvântul a coborât din lumea îngerilor 
şi s-a întrupat în Om într-o altă formă. Când vorbim 
despre Cuvântul care „la început era cu Dumnezeu şi 
era Dumnezeu , vorbim despre toate acele fiinţe care au 
avut o evoluţie diferită de cea a oamenilor. Fiinţe 
splendide, Fii ai Gândirii şi ai Raţiunii, Fiinţe 
excepţionale. Asta nu înseamnă că au aceeaşi formă cu 
cea avută de noi, ci înseamnă că sunt Fiinţe raţionale. 
Hristos s-a întrupat pe Pământ ca să propovăduiască 
acest Cuvânt într-un limbaj clar. Limbajul nostru este o 
transpunere a Cuvântului. Am vorbit de multe ori 
despre sensul profund al cuvintelor. De exemplu, dacă 
suntem întrebaţi ce termen reflectă mai bine sensul 
adevărat al cuvântului fluviu, ce termeni exprimă cu 
adevărat cuvintele izvor, lumină, căldură, vom spune că 
lumina este expresia Adevărului şi căldura, expresia 
Iubirii, şi că există anumite corelaţii între cuvinte. Vom 
răspunde că, aşa cum lumina luminează obiectele din 
exterior, Adevărul luminează mintea omului din interior. 
Vom răspunde că, aşa cum căldura ajută plantele să 
crească, Iubirea, când intră în noi, pune în mişcare 
sentimente care îi permit omului să evolueze şi să se 
înalțe. Cel ce vrea să cunoască semnificaţia originară a 
Cuvântului trebuie să-i găsească adevărata expresie. 
Termenul Cuvânt are o semnificație uşor diferită în 
bulgară şi în greacă, limba în care a fost scrisă 
Evanghelia Sfântului loan. În greacă, acest cuvânt 
începe cu A, Logos, în timp ce, în bulgară, începe cu C. 
Aceasta arată că poporul grec şi cel bulgar se găsesc în 
poziţii diferite. Când scriau cuvântul Logos, grecii aveau 
un elan spre în sus, spre îngeri, în timp ce litera 
bulgărească C simbolizează o semilună, ceea ce 
înseamnă că ne aflăm de cealaltă parte a lumii astrale şi 


lumina pe care o primim este cea reflectată de Lună. 
Aşadar, putem să spunem că, potrivit Cuvântului, 
poporul slav este un popor care evoluează, dar a ajuns 
în locul cel mai profund ce poate fi atins şi va începe 
acum o nouă evoluţie. lată de ce nu pot să explic şi de ce 
voi nu puteţi înţelege Cuvântul, fiindcă rațiunea şi 
creierul vostru sunt încă luminate de Lună; imaginile, 
formele, totul e neclar la voi. Când va ajunge lumina zilei 
şi va veni Hristos sub o nouă formă, totul va deveni clar 
şi luminos. 

Aşadar, prin acest termen, Cuvânt, înţeleg acel 
început raţional care creează şi generează în noi 
gânduri, dorinţe şi acţiuni. Şi, acum, trebuie să facem 
cale-ntoarsă spre acest început. Toate conflictele din 
viaţa individuală şi dintre popoare vor dispărea, cu 
condiţia să ne întoarcem la el. Modalitatea este de a 
deveni din ce în ce mai uşori. Dacă un fluviu, ţâşnind 
din izvorul lui şi vărsându-se în mare, m-ar întreba ce 
trebuie să facă pentru a se întoarce în punctul său de 
plecare, i-aş răspunde că trebuie să se evapore, să 
devină mai uşor, să se ridice în aer ca să fie dus de vânt 
în direcţia izvorului, exact în locul în care a început să 
curgă. Ar trebui să aplicaţi şi voi aceeaşi lege: legea 
renunțării. lată de ce Hristos a zis: „Dacă n-ai să te 
renegi pe tine însuţi şi n-ai să Mă urmezi, nu vei fi 
mântuit”. Trebuie să ne eliberăm de lucrurile materiale, 
de case, de copii, de care parcă suntem legaţi cu mii de 
sfori. Ziceţi că vreţi să mergeţi spre Dumnezeu. Nu veţi 
merge niciodată spre El dacă nu tăiaţi toate acele 
legături care vă ţin ataşaţi. Preoţii şi popii propovăduiesc 
Cerul, dar sunt ataşaţi de pământ. Tăceţi! Minţiţi lumea. 
Urmaţi exemplul Lunii şi vedeţi lucrurile prin lumina ei. 
Când Soarele va răsări în mintea voastră, veţi avea o cu 


totul altă idee despre lume şi viaţă, veţi vedea cât de 
greşite erau ideile voastre. lată de ce renunţarea la sine 
înseamnă să devii mai uşor. Unii spun că nu pot să 
renunte la ei înşişi. Aşa că n-au altceva de făcut decât 
să coboare panta spre ocean. Nu există alt drum: urci 
sau te laşi să aluneci în jos. Ca să ne putem înălța, să 
devenim mai uşori, Soarele trebuie să strălucească în 
noi. Luna nu ne poate face mai subtili, ci ea face deseori 
mai dens ceea ce este mai eterat. Tot aşa, în primul 
capitol al Genezei este scris, referitor la Soare şi la Lună, 
că au fost primele creaţii ale lui Dumnezeu şi că ele 
cuprind tot Adevărul - Luna este un proces de involuție 
spre Pământ şi Soarele este un proces de ascensiune 
spre Dumnezeu. Apusul soarelui evocă ideea unei 
coborâri, iar răsăritul lui, procesul unei noi evoluții. lată 
de ce Luna istoriseşte la fiecare 28 de zile povestea 
căderii voastre. Dacă vă întrebaţi de ce cădeţi, de ce nu 
sunteţi în stare să gândiţi, de ce n-aveţi voinţă, 
răspunsul îl veţi primi de la Lună. Fiecare dintre fazele 
ei vă va dezvălui cauzele căderii voastre. Şi sunt iar 
întrebat cum să te ridici şi să mergi spre Dumnezeu... 
Treziţi-vă devreme, când răsare soarele, şi priviţi-L pe 
Dumnezeu. Veţi găsi drumul. Unii cred că trebuie să se 
gândească tot timpul la 

Dumnezeu. Nu, e de-ajuns un singur gând, dar are 
nevoie de anumite condiţii ca să fie pus în practică. 
Semințele mântuirii voastre sunt semănate, dar nu vă 
veţi înălța decât atunci când vor începe să crească. 

Se spune că Hristos a venit ca să salveze lumea, în 
ce sens? Când a venit Hristos, toate seminţele rămase 
mii de ani în stare latentă, să zicem în stare de 
congelare, s-au dezgheţat sub acoperământul de gheață 
şi au ieşit din epoca glaciară. Acum, n-am să zăbovesc 


asupra epocii glaciare prin care a trecut Pământul. Şi în 
viaţa spirituală se produc deseori epoci asemenea 
acesteia. Dacă Luna străluceşte în mintea voastră, voi 
zice că vă aflaţi în epoca glaciară, marile voastre animale 
preistorice au dispărut, flora nu mai există şi duceţi o 
viață minimală, pe cât v-o dă Luna. Şi, dacă mă întrebaţi 
ce trebuie să faceţi, vă voi răspunde că Soarele trebuie 
să strălucească în voi, că Hristos trebuie să se înalțe în 
sufletul vostru, să apară la orizontul vostru şi să 
acționeze asupra voastră cu razele Adevărului. 

Acum, puteţi să-mi spuneţi că Hristos va reveni. Da, 
va reveni fără nicio îndoială. Dar, când va reveni, unde 
veţi fi voi, la Ecuator sau la Polul Nord, în zona 
temperată sau la Polul Sud? Trebuie să vă gândiţi la 
poziţia voastră şi să prevedeţi felul în care razele lui 
Hristos vor cădea în sufletul vostru, vertical sau oblic. 
Fiecare dintre noi trebuie să meargă în locul exact în 
care Dumnezeu trebuie să ne întâlnească, adică pe 
Pământul divin. Dacă ați fi clarvăzători, aţi vedea că mai 
există un Pământ. Dacă aş începe să vă explic concepţia 
ocultiştilor despre Pământ şi mişcarea sferelor, aţi zice 
că e mai bine să nu ştiţi nimic, căci aceste cunoştinţe ar 
putea să provoace în voi mari dezacorduri. Vă voi spune 
de ce. Când a fost descoperit radiul, oamenilor de ştiinţă 
le-a fost frică şi au afirmat că toate teoriile şi concepţiile 
contemporane se vor nărui, că va trebui să fie revizuite 
în întregime şi că ar fi mai bine ca ştiinţa să nu se 
preocupe de acest element. Dar eu zic că, atunci când 
radiul lui Hristos va veni, va trebui să vă revizuiţi 
fundamental şi radical viaţa şi felul de a vedea. 

Într-un verset, Sfântul loan li se adresează celor 
care înţeleg. Acesta este sensul profund al Evangheliei. 
Cei pentru care a fost scris l-au înţeles, într-o zi, veţi 


începe şi voi să înţelegeţi. Dacă mintea voastră e în 
beznă, vă voi oferi această consolare: „Luna străluceşte 
încă în voi”. Când Soarele vă va lumina, această 
problemă se va limpezi în voi. 

Va fi de ajuns să fiți sinceri şi să rămâneţi în locul 
pe care vi l-a ales Dumnezeu. Mulțumită acestei legi, 
condiţiile necesare dezvoltării voastre vor veni cu 
siguranţă, va trebui doar să aşteptaţi. Cei pentru care 
Dumnezeu s-a manifestat deja trebuie să renunţe la ei 
înşişi, să devină uşori, să nu recoboare panta. În 
termeni filosofici, gândurile voastre trebuie să aibă un 
sens. Ele trebuie să conţină un scop de atins, un scop 
pentru care să luptaţi. Un creştin care vrea să-şi 
îndeplinească datoria trebuie să ştie că există o cauză 
pentru orice lucru. De exemplu, copiii se nasc. De ce? 
Ziceţi că aşa a poruncit Dumnezeu. Chiar ştiţi că aşa a 
poruncit Dumnezeu? Dar beţivii pot să spună: 
„Dumnezeu a dat vin ca să putem bea”. El a creat vinul, 
sau noi l-am făcut? Dumnezeu a creat strugurii, dar 
vinul a fost inventat de noi. La fel, luaţi faină şi faceţi 
pâine; Dumnezeu e la originea ei? Nu, e creaţia voastră. 
Puneţi două pietre una peste cealaltă ca să măcinaţi 
grâul - oare Dumnezeu a poruncit să transformați grâul 
în faină? Nu, voinţa voastră, fiindcă stomacul vostru nu 
poate să digere boabele de grâu. Atunci, când oamenii 
spun că un lucru este un adevăr, trebuie să-i întrebaţi: 
„E un adevăr divin, sau e adevărul tău?” - „Dar îl 
propovăduiesc pe Hristos”. - „il propovăduieşti pe 
Hristos al tău”. - „Dar îl propovăduiesc pe Dumnezeu”. - 
„il propovăduieşti pe Dumnezeul tău, nu mă minţi!” Eu 
zic: nu mă înşel şi nu mint. Fiecare om îşi 
propovăduieşte  Hristosul, Dumnezeul său. Când o 
tânără se îndrăgosteşte de un tânăr, acesta e un înger 


pentru ea, moare de dragul lui, iar, după ce se 
căsătoresc, ea spune că e diavolul şi că e pe cale s-o 
bage în mormânt. Când are dreptate? Şi noi ne spunem 
în viață că suntem gata să murim pentru Hristos al 
nostru şi, când ne „căsătorim” cu Dumnezeu şi vedem 
că nu e aşa cum ne aşteptam, nu-L mai vrem şi afirmăm 
că nu e cel adevărat. Când spunem „La început era 
Cuvântul”, despre ce cuvânt vorbim? Despre cuvântul 
înţeles de noi sau despre Cuvântul originar, care e baza 
omenirii? Oare despre acel început care ne hrăneşte pe 
toți, uniţi în acelaşi organism şi alimentându-ne cu 
aceeaşi sevă, sau despre alt început, care n-are nimic 
de-a face cu toate acestea? 

Fiecare dintre voi trebuie să rezolve întâi problema şi 
să fie conştient de ideea pe care şi-o face despre început. 
Îmi veţi spune: „Eu ştiu”. Aud mereu acelaşi lucru: 
bărbatul spune „eu”, femeia zice „eu”, toată lumea zice: 
„Nu mai e nimeni ca mine”, „Sunt mare”... Şi văd că 
măsoară doar doi centimetri de copac, iar altul nu e mai 
mare decât o frunză. Toamna va veni curând, veţi cădea 
din copac şi veți ateriza pe rădăcinile lui, şi atunci veţi 
înţelege că există alt început. Unul e sus şi altul e jos. 
Fiecare dintre voi trebuie să ştie unde se află pentru el 
acel început: în rădăcini, în trunchi, în crengi, în frunze, 
în fructul verde sau în fructul copt ori în sâmburele lui. 
Dacă spuneţi că e în sâmburele fructului copt, voi 
răspunde: „Ar trebui acum să porniţi ca să descoperiţi 
începutul originar despre care vorbeşte Sfântul Ioan”. 
Dacă spuneţi că e în frunze, atunci va trebui să aşteptaţi 
milioane de ani. „Dar eu sunt în fructul verde”. Şi tu va 
trebui să aştepţi până când vei fi bine copt. „Eu sunt pe 
punctul de a prinde rod”. E bine, dar se poate stârni o 
furtună şi s-ar putea să nu rezişti şi să cazi la poalele 


copacului, pe sol. Sâmburele n-are încă viaţă în sine şi, 
conform acestei legi, va trebui întâi să putrezeşti, să 
treci din nou în rădăcini, să treci prin trunchi, să 
înmugureşti din nou în vârful copacului şi să începi o 
viaţă nouă. 

Dacă am avea mai mult timp, m-aş opri la problema 
căderii fructului. Mulţi insistă zicând: „Spune-ne unde 
eram în trecut!” Ştiu unde eraţi şi ce erați, aş putea să 
vă spun, dar care ar fi reacţia voastră? Cineva ar zice: 
„Dacă acesta e adevărul, e o mare minciună!”. Şi, dacă l- 
aş spune cuiva din exterior, acesta ar zice şi el: „E o 
mare minciună!” Dar minciuna e umbra Adevărului. 
Puteţi minţi până când veţi deţine adevărul; ca să minţiţi 
pe cineva, va trebui să-i spuneţi o minciună bazată pe 
un lucru adevărat. Minciuna este companionul 
Adevărului. Acolo unde e adevăr, e şi minciună, şi 
viceversa. 

Dar să revenim la problema noastră. Cum să 
aplicăm acest principiu raţional în noi? Veţi zice: 
„întotdeauna acţionează o forţă”. Ce înțelegeţi prin 
„acţionează o forţă”? E ceva foarte vag în minţile 
oamenilor de ştiinţă din zilele noastre. Ei spun că forța 
construieşte, dar cum? După părerea lor, o forţă de 
atracție atrage şi adună lucrurile, dar cum? Când două 
persoane se ţin de mână, se atrag, magnetul atrage 
pilitura de fier. Foarte bine, dar trebuie să existe unele 
efecte ale acestei forţe de atracţie. Aceeaşi forţă 
interioară trebuie să ne atragă şi gândurile, şi 
sentimentele spre începutul raţional. Ca să ştim dacă 
suntem atraşi spre începutul raţional, dacă suntem 
eliberați de Pământ, trebuie să simțim că toate 
conflictele din noi au luat sfârşit. Este semnul că 
suntem pe calea cea bună, care duce la început. Până 


când unul dintre cele două învinge, ne aflăm între aceste 
două principii şi semănăm cu călătorul ce nu e în stare 
să se orienteze în faţa celor patru puncte cardinale şi, în 
loc s-o ia spre est, o ia spre vest şi nu reuşeşte să se 
orienteze decât atunci când răsare soarele. Se zice: „l-a 
venit sfârşitul”. Despre ce sfârşit e vorba? Când îşi 
termină pregătirea şcolară, elevul moare? Nu, este 
sfârşitul educaţiei sale şi începutul intrării în lume. 
Cunoaşteţi sensul iniţial al cuvântului sfârşit? El induce 
ideea de om curajos, inteligent şi abil, care ştie cum să 
lucreze, care poate să suporte tot. Chiar şi astăzi, când 
zicem „sfârşitul lui e aproape”, asta înseamnă că munca 
persoanei a fost îndeplinită. Când ajungeţi la sfârşitul 
pânzei pe care o ţeseţi, o scoateţi din război şi începeţi s- 
o tăiaţi; sfârşitul tesutului este începutul veşmântului 
vostru. Când vă îmbrăcați şi oamenii vă laudă ţinuta, nu 
vă grozăviți, fiindcă nu voi aţi făcut-o. Nu fiți mândri, ci 
mulțumiți-i croitorului care a reuşit să croiască pânza şi 
să coasă haina. Există oameni care cred că un astfel de 
compliment li se adresează lor. Nu, complimentul revine 
croitorului, ei îi servesc doar ca suport publicitar. Dacă 
haina voastră n-a fost făcută bine, dacă e deformată, 
veţi spune că nu vreţi să mai mergeţi la acel croitor. De 
exemplu, o persoană îi spune alteia: „Gândurile tale 
sunt pline de nobleţe”. Aceasta din urmă îşi închipuie 
atunci că e cineva important şi se grozăveşte. Dar acele 
gânduri nu vă aparțin. Mulţumiţi-i Cerului care vi le-a 
dat şi nu v-a înşelat. 

Dacă furtuna s-a stârnit în mintea voastră, aţi putea 
şti încotro veţi merge? Nu, n-aţi şti. Idei lipsite de 
claritate întunecă mintea în acelaşi fel. Ziceţi că Hristos 
este un principiu. Un principiu implică un început, un 
capăt, un izvor. Când veţi merge la acel izvor, veţi putea 


să beţi din apa pură. Dacă bem din apa lui Hristos, din 
acea apă a vieţii, gândurile şi dorinţele ni se vor limpezi 
cu siguranţă. Vom avea atunci şi alt rezultat: corpul ni 
se va dezvolta aşa cum trebuie, suferințele vor dispărea, 
vom avea o înţelegere corectă a lucrurilor, vom fi în stare 
să le spunem oamenilor lucruri utile şi să le domolim 
setea. Hristos le-a spus femeilor: „Apa pe care vi-o voi da 
va deveni un izvor de apă ţâşnind din străfundul 
sufletului vostru”. Veniţi aici în fiecare dimineaţă să beţi 
din acest izvor. E bine, dar eu, pentru că-mi place să 
spun Adevărul, pentru că nu-mi place nici să mint, nici 
să înşel, vreau ca fiecare dintre voi să-şi instaleze o 
țeavă de la acest izvor abundent din care mă adap, ca să 
duceţi apa până în curtea voastră şi, la momentul 
potrivit, să deschideţi robinetul şi să beţi. Le vorbesc 
acelora dintre voi care vor să fie discipolii lui Hristos. 
Trebuie să-şi branşeze o ţeavă, măcar de un centimetru. 
Şi, când lumea se va afla în stare de asediu şi oamenii 
vor suferi de sete, ţeava vă va da apă şi nu veţi fi 
însetaţi. Izvorul va fi în sufletul vostru - acestea sunt 
începutul şi sfârşitul reunite. Şi ştiţi ce este sfârşitul? 
Când construiți în casa voastră o mică fântână 
alimentată de acest izvor, acesta este sfârşitul. 

Aşadar, trebuie să considerăm gândurile şi dorinţele 
pe care le avem ca şi cum ne-ar fi fost dăruite. Trebuie 
doar să le utilizăm. Aşa cum mâncarea trece prin noi, 
gândurile spirituale vin şi pleacă, supunându-se 
aceleiaşi legi. Sunt forma care poartă anumite nectaruri 
ale vieţii. Folosiţi acest nectar ascuns în ele şi răspândiţi 
polenul în spaţiu, ca să se umple din nou. Dacă ţineţi 
prea mult nectarul într-o sticlă închisă, se va strica şi 
Dumnezeu vă va considera responsabili de asta. Unii vor 
să devină bogați în gânduri, dar e uşor să le fie furate, e 


de ajuns ca altcineva să pună mâna pe ele. La fel ca 
banii, gândurile n-au stăpân, ci îl cunosc doar pe cel 
care le posedă. Cineva poate să vă pătrundă în cap şi să 
vă ia gândurile, poate să vă scotocească în inimă şi să 
pună stăpânire pe dorinţele voastre. De exemplu, o 
tânără se îndrăgosteşte şi începe să se stingă, sau o 
persoană e posedată şi-şi pierde judecata. De ce? 
Fiindcă nu cunosc legea esenţială, conform căreia orice 
gând şi orice dorinţă sunt trimise de Lumea Invizibilă ca 
să fie utilizate şi răspândite în lume. Când există 
mişcare, când există schimb de gânduri şi de dorinţe, 
există şi îmbogăţire spirituală. În schimbul gândurilor şi 
al dorințelor pe care le trimitem, primim, proporţional, 
nectarul vieţii. lată de ce Hristos a zis: „Eu sunt Viaţa”. 
Esenţială pentru noi este Viaţa. Aşadar, trebuie să 
folosim toate gândurile şi dorinţele noastre ca să 
dobândim Viaţa. După ce am obținut-o, vom fi cetățeni 
liberi şi ne vom îndrepta spre acel început, spre izvorul 
veşnic de la care ne putem domoli setea. 

Când un om moare, se zice: „A plecat în lumea 
cealaltă”. Dacă e coaptă, sămânţa se va duce în lumea 
cealaltă; dacă nu e, va cădea nu departe de trunchi, 
lângă rădăcini, şi nu se va duce acolo. Cineva zice că e 
copt. Dacă eşti cu adevărat copt, Dumnezeu va veni să 
ia rodul şi-l va duce într-un loc bun. Fiecare trebuie să 
se întrebe dacă sămânţa lui s-a copt sau nu. Acum, 
puteţi spune: „Am credinţă în Hristos”. E bine. „Mă va 
salva”. Şi asta e bine, dar rămâneţi mult timp lângă 
trunchiul copacului, până când sămânţa se va coace în 
voi. Doar după ce vă veţi coace veți obţine libertatea 
spirituală. Singura bogăţie pe care omul o poate lua de 
pe Pământ în Cer este această mică sămânță. Când va fi 
în Cer, va începe s-o semene pentru o nouă viaţă, 


deoarece acolo există aceeaşi şcoală, unde se lucrează în 
acelaşi fel. După ce vă va fi predată cea mai mare ştiinţă, 
cum o veţi înțelege, oare, dacă nu aveţi capacitatea, dacă 
n-aţi învăţat pe Pământ să vă stăpâniţi gândurile şi 
dorinţele? Dacă vreţi să înţelegeţi învăţătura lui Hristos 
fiind în poziţia de tâlhar răstignit în dreapta Lui şi 
căruia Hristos îi spune: „Astăzi vei fi cu mine în rai”, 
trebuie să munciţi. 

Unii dintre voi vor spune că şi ei sunt răstigniţi. Da, 
dar în ce parte? Dacă sunteţi în stânga, îmi pare rău 
pentru voi, dar suferinţele nu vă vor ajuta să ajungeţi în 
Cer. Dacă sunteţi răstigniți în dreapta, sunt fericit, 
fiindcă v-a venit eliberarea. Toţi cei care sunt răstigniți 
în dreapta (profesori, preoţi, filosofi, regi) vor fi mântuiţi. 
Dar, dacă sunteţi răstigniţi în stânga, vă veţi întoarce să 
munciţi în lume. Aceasta este legea divină. Începutul 
este partea dreaptă, este Hristos. Şi asta înseamnă a 
raţiona conform legii divine, a o aplica în viaţă şi a nu 
avea două conştiinţe ale lucrurilor. Unii dintre cei care 
mă ascultă îşi zic: „Ce trebuie să ascult, ce spune 
Biserica, sau ce propovăduieşte acest om?”. În acest caz, 
tu, prietene, ai două capete. Dacă eu şi Biserica 
propovăduim şi îi învăţăm pe oameni adevărul divin, nu 
poate să existe vreo contradicţie şi concluziile vor fi 
întotdeauna aceleaşi. Altfel spus, dacă acţionăm 
conform legii divine, mărul plantat de un preot va creşte 
la fel ca mărul plantat de mine. Este de-ajuns să se 
observe consecinţele faptelor noastre. De ce te îndoieşti? 
Ai o lumânare care îți permite să vezi dacă spunem 
adevărul. Cineva se întâlneşte cu mine şi mă întreabă 
dacă sunt alb sau negru. Ai o lumânare, nu-i aşa? 
Priveşte bine! „Dar nu văd”. Atunci eşti în întuneric. Te 
cunosc şi pot să văd cine eşti. Eşti, de exemplu, 


evanghelic, zici că credinţa ta e unică în lume. Atunci, 
cum se face că nu poţi să recunoşti Adevărul? Prietene, 
eşti un om care se minte pe sine şi-i minte şi pe ceilalți. 
Adevărul are un singur chip, el este armonie, abnegaţie, 
virtute, înţelepciune, echitate. Când vei ajunge la acest 
chip, vei dobândi pace, linişte şi forță constantă. 

Atunci, lumea va putea să se agite, marea va putea 
să fie furtunoasă, tu vei rămâne tăcut, calm şi liber ca 
pasărea în zbor. Dacă ai aripa stângă sau cea dreaptă 
rănită, vei cădea cu capul în jos pe Pământ. Şi Pământul 
va spune: „Cel care are doar o aripă va rămâne lângă 
mine”. Păcătoşii sunt păsări care au doar o aripă. 
Demonii vor spune: „Avem nevoie de oameni cu o 
singură aripă”. Şi Hristos va zice: „Am nevoie de oameni 
cu două aripi”. Avem două mâini (dreapta şi stânga) şi, 
dacă am cunoaşte legile transformării materiei, am 
putea să ne luăm zborul, să ne înălțăm, am fi liberi să 
ne părăsim trupul când am vrea. Acum, vă e teamă de 
moarte şi ziceţi: „Demonii sunt duhuri rele, ne vor 
reține”. Ce pot să vă facă, din moment ce se supun 
aceleiaşi legi? Dacă ne controlăm cele două aripi şi dacă 
Hristos e în noi, nimeni n-ar trebui să ne sperie. Teama 
din inimile noastre arată că nu L-am găsit pe 
Dumnezeu. E scris în Sfintele Scripturi: „Iubirea perfectă 
alungă orice spaimă”. Dacă vă e teamă, Iubirea nu e în 
voi. 

Acum, mă întrebaţi în ce fel ne va mântui Hristos. 
Sunteţi surprinzători! Odată grâul semănat, mântuirea 
voastră e deja prezentă şi nu veţi mai cunoaşte foamea. 
Vreţi să fiți îngeri. Cum aţi putea fi, dacă n-aţi lost 
semănațţi şi n-aţi încolţit încă? Îngerii zboară ca păsările 
şi voi sunteţi plante, cum aţi putea fi transformați atât 
de repede? Ştiţi prin câte forme ar trebui să treceţi? Prin 


cuvântul formă înţeleg forțele pe care ar trebui să le 
stăpâniţi. Ca să puteţi schimba o formă trebuie să 
cunoaşteţi legile forţelor care acţionează în ea, fiindcă 
acestea vă constrâng. Sunteţi limitați. De exemplu, 
trebuie să mâncaţi de trei ori pe zi şi, dacă nu mâncaţi, 
vă pierdeţi buna-dispoziţie; dacă nu beţi, iar vă pierdeţi 
buna-dispoziţie. Un om a zis: „Sunt puternic”. Eşti 
puternic doar trei zile. „Sunt patriot”. Dacă nu primeşti 
mâncare trei zile, vei începe să gândeşti altfel şi să ceri 
pâine. Trebuie să ne dobândim pâinea. Trăind, nu 
trebuie s-o luăm doar de la Pământ. Acesta este un 
cămătar pentru noi. Toţi cămătarii şi toate spiritele rele 
acţionează în acelaşi fel şi zic: „îţi vom da pâine, dar ne 
datorezi atâta!” însă trebuie să vă arătați inteligenți. 
Când vor fi reuniți zece oameni inteligenţi, îl vor lega 
fedeleş pe diavol şi vor spune: „Acest grâu ne este trimis 
de Tatăl nostru din Ceruri”. Ca să beneficiaţi de darurile 
Cerului, trebuie să aveţi o rațiune şi o inimă pură. 

La început era Cuvântul, şi Cuvântul era cu 
Dumnezeu. Să ne întrebăm dacă acest început este în 
noi, dacă suntem cu Dumnezeu şi dacă Dumnezeu e în 
noi. Nu zic că nu sunteţi cu Dumnezeu. Ba chiar pot să 
afirm cu certitudine că existaţi, trăiţi şi vă mişcaţi în 
Dumnezeu, dar Dumnezeu nu se află în fiecare dintre 
voi. Fiindcă omul poate să fie o rădăcină uscată în care 
seva copacului nu poate să pătrundă. Dacă sunteţi o 
rădăcină uscată, cum aţi putea să profitaţi de Hristos? 
Nu trebuie doar să fim în Dumnezeu, ci şi Dumnezeu 
trebuie să fie în mintea şi în inima noastră. 

Ei bine, ce-aţi înţeles din conferința de astăzi? 
Reţineţi lucrul următor, care e important pentru voi din 
punct de vedere practic: Fiecare dintre voi ar trebui să-şi 
instaleze o mică ţeavă la acest Izvor, până la curtea 


voastră, ca să nu mai fie nevoie să deranjaţi pe nimeni, 
nici pe mine, nici pe preoţi. Ziceţi că preoţii noştri nu 
propovăduiesc. Construiţi o fântână şi beţi. Ziceţi că 
preoţii nu sunt buni. De ce? Pentru că nu ne dau apă. 
Construiţi o fântână la voi acasă, alimentată de la izvor, 
şi problemele politice dintre naţiuni nu vor mai exista. 
Faceţi legătura dintre fântâna voastră şi acest război, şi 
problema din Est (Probleme politice internationale care 
au început odată cu cucerirea Constantinopolului de 
otomani în 1453. Ele şi-au găsit parţial rezolvarea odată 
cu victoria statelor creştine împotriva Turciei în Războiul 
din Balcani din 1913. Un tratat de pace a fost semnat la 
sfârşitul Primului Război Mondial între Antantă şi Turcia 
la Moudros, la 30 octombrie 1918) va lua sfârşit. 
Savantul englez Drummond (Henry Drummond (1851- 
1897), scriitor, teolog, explorator, geolog scoţian) a zis că 
folosim în mod constant trei elemente: aerul şi apa, 
dăruite gratuit de Dumnezeu, şi hrana, pentru care 
trebuie să muncim permanent. Dacă obţinerea unuia 
singur dintre aceste elemente ne aduce în stare de 
sclavie, care ar fi condiţia noastră dacă ar trebui să ni le 
procurăm pe celelalte două în aceleaşi condiţii? Situaţia 
noastră ar fi de trei ori mai grea. Într-o zi, când vom 
dobândi mai multă înţelepciune, Dumnezeu ne va dărui 
şi al treilea element, şi atunci vom fi un popor liber. Ne 
aflăm acum în stadiul al treilea al dezvoltării noastre. 
Hristos ne oferă soluţia zicând: „Eu sunt pâinea vie”. 
Când va intra în noi ca pâine vie, vom fi toți eliberați 
(bărbaţi, femei, copii, preoţi şi învăţători) şi vom începe 
atunci să realizăm operele importante, pentru care ne-a 
predestinat Dumnezeu. Astăzi, dezbatem probleme 
politice ca să ştim cine are mai mult şi cine mai puţin. 
Totul, chiar şi războaiele, se bazează pe pâine, şi, când 


cineva are toată pâinea de care are nevoie, vrea s-o ia şi 
pe a celorlalţi, ca să aibă mai multă. Hristos a zis: „Eu 
sunt pâinea vie, voi rezolva problema, voi fi începutul”. 
Care început? Cel al Libertăţii, al Vieţii raţionale, al 
realizării conştiente, al transformării lumii. Acesta e 
începutul. De aceea, dacă vreţi să lucraţi cu lisus 
Hristos, legaţi-vă de acest început. Şi, când veti fi legaţi, 
veţi primi tot ce aveţi nevoie, Forţa lui Hristos va fi a 
voastră şi toţi oamenii din lume care sunt de partea 
dreaptă a lui Hristos vor deveni prietenii voştri. Aşa că 
legaţi-vă şi, cu o lumânare în mână, mergeţi să vă 
căutaţi fraţii. Dumnezeu vă va spune ce trebuie să faceți 
în legătură cu fraţii voştri din partea stângă. Veţi reveni 
pe Pământ ca să-i ajutaţi până când toţi (cei din dreapta, 
precum şi cei din stânga) se vor întoarce în cer ca să fie 
cu Hristos. Acesta este începutul, acesta este Cuvântul, 
acesta este Dumnezeul pe care îl propovăduiesc în faţa 
voastră în această dimineaţă. Şi acest Cuvânt viu care 
creează, care înalță şi transformă lumea, acest Cuvânt 
este înăuntrul vostru - el este Hristos viu. 


Sofia, 8 noiembrie 1914 


Fratele celor mai mici 


Sfinţeşte-i pe ei întru adevărul Tău. 
loan 17:17 


În limba originară (limba Duhului Sfânt, cel mai 
înalt în ierarhia îngerilor), Dumnezeu îi dăduse omului 
alt nume, diferit de cel actual. Totul se petrecuse în 
Consiliul divinităţilor prezidat de lisus Hristos, numit 
Mântuitorul omenirii. Acest consiliu se ocupa de crearea 
omului şi de determinarea numelui său. Numele 
„omului” a fost tradus incorect, dar îl vom accepta 
pentru moment. Prin „om” înțelegem o ființă care 
gândeşte. 

În stadiul evoluţiei din prezent, gândirea omului ia 
două direcții: descendentă şi ascendentă. Direcţia 
descendentă a gândirii lucrează pentru crearea 
personalităţii şi a corpului omenesc, cu cele şapte 
învelişuri invizibile ale sale. Şcolile ezoterice din Est sau 
din Vest diferă una de cealaltă prin clasificarea acestor 
învelişuri. Dar aceste clasificări se referă doar la partea 
exterioară, vizibilă a acestei învățături. În fond, cele 
două şcoli nu prezintă nicio diferenţă interioară. După 
sensul interior al învățăturii lui Hristos, omul are trei 
corpuri importante, imuabile, şi şapte învelişuri. În 
literatura  teosofică se vorbeşte despre cele şapte 
învelişuri ale corpului omenesc şi cele trei corpuri 
imuabile sunt doar menţionate. Învelişurile sunt numite 
corpuri, dar nu sunt corpuri. Cuvântul cel mai potrivit 
pentru ele este „învelişuri”. 

În raport cu realitatea, lumea oamenilor este 
trecătoare şi evoluţia în lume e un proces divin. Din 
punct de vedere divin, aspiraţia minţii omeneşti este de 


a dobândi cele trei corpuri neşanjabile. Această idee este 
atât de vastă încât nici geniile, marile spirite ale ştiinţei 
şi ale ezoterismului, ale ierarhiilor angelice superioare şi 
ale ierarhiilor superioare ale vechilor divinități, din 
trecut şi din zilele noastre, n-o pot înţelege în întregime. 

Termenul „divinităţi” se referă la membrii supremi ai 
ierarhiei îngerilor. Astăzi, cuvântul divinitate şi-a pierdut 
esența, deoarece acest nume li se dă unor fiinţe care nu 
sunt divinităţi, ci doar înşală oamenii. Ele n-au nimic 
divin. Eliberaţi-vă de acest concept fals. În limba 
arhetipică, cuvântul „Dumnezeu” avea un înţeles aparte. 
Astăzi, acest concept este denaturat. Denaturând acest 
concept, oamenii şi-au denaturat şi mintea. Ca să 
dobândim o înţelegere corectă despre Dumnezeu, trebuie 
să revenim la starea noastră inițială. 

Mulţi se gândesc la Dumnezeu ca la o fiinţă, ca la 
omul care se schimbă de mai multe ori pe zi. Unii mistici 
din Vest cred la fel. Nu trebuie să le facem reproşuri. 
Este lupta dintre cele două loji (Albă şi Neagră) existente 
în lume. Ele au despărțit omenirea în două tabere 
opuse. Ele sunt cauza discordiei existente în viața 
politică şi socială, în familii, în individ şi chiar în religie 
şi ştiinţă. Aceste două influenţe dublează spiritele 
omeneşti. Dar Duhul Sfânt nu lucrează acolo unde 
există separare, sciziune. Când te dublezi şi cazi în 
contradicție, Dumnezeu se află în afara ta. Aceasta este 
o lege psihologică. 

Când vă vorbesc despre om, trebuie să vă 
concentrați în voi înşivă ca să vă reprezentaţi omul care 
a fost creat după chipul şi asemănarea lui Dumnezeu, 
adică a Adevărului şi Iubirii. Acest om n-a pătat 
niciodată numele lui Dumnezeu. Moise, unul dintre 
marii iniţiaţi, a zis: „Nu trebuie să rostim numele lui 


Dumnezeu în van”. Este una dintre legile primului 
mistic care voia să-şi însuşească învăţătura divină. Voia 
să sfinţească Numele Divin. Asta înseamnă să fii om 
adevărat. Dacă nu sfinţeşte Numele Divin, în sensul cel 
mai înalt, transmis prin spiritele Virgine Divine, nimeni 
nu poate să treacă pe o treaptă mai înaltă decât cea pe 
care se află. Observ deseori oamenii din Bulgaria şi din 
alte părţi separându-se în grupuri mici şi mari, în 
înguşti şi largi, în negri şi albi. Se zice: „Suntem largi, nu 
suntem înguşti ca ceilalți”. Să-l mulţumim lui Dumnezeu 
că sunteţi largi fără să fiți informi şi fără principii. Dacă 
mergeţi în străinătate şi nimeriţi peste ocultişti, teozofi, 
veţi înţelege că sunt discipoli ai Frăției Albe care 
lucrează pentru reînnoirea omului, ca să-i insufle un 
elan nou, o nouă activitate a Duhului Sfânt. Astăzi, 
teozofii sunt divizați în discipolii lui Besant şi cei ai lui 
Steiner, antropozofi, dar şi unii, şi ceilalți sunt 
antropozofi. Însă se suportă cu greu unii pe ceilalți şi 
chiar ei se separă în cei cu vederi largi şi cei cu vederi 
înguste. Discipolii lui Besant sunt femei, iar cei ai lui 
Steiner, bărbaţi. Şi unii, şi ceilalți se ceartă între ei. 
Toate curentele Şcolii din Est sunt conduse de femei, iar 
cele din Vest, de bărbaţi. Această divizare se vede cu 
claritate, dar este doar aspectul exterior. Cel ce nu este 
înălţat poate fi atras de ei. Şi cel care se lasă atras de ei 
nu-L poate înţelege pe Hristos. Aşa cum erau tentaţi 
contemporanii lui Hristos, aşa sunt tentaţi şi oamenii 
din ziua de azi. După ce omul a păcătuit şi a denaturat 
numele lui Dumnezeu, a fost tentat întruna. Cel care 
este tentat nu se poate înălța până la situaţia unui om 
care reflectează, nu poate să înțeleagă legile 
fundamentale interioare pe care se bazează spiritul 
omenesc. Omul trebuie să înţeleagă marile legi ale 


gândirii divine ca să-şi schimbe viața individuală şi 
socială proprie, precum şi viaţa întregii omeniri. 

Teozofii numesc intelectul superior manas superior. 
Ei numesc intelectul natural sau inferior manas inferior. 
Dar nu se vorbeşte nicăieri de intelect mediu, manas 
mediu, care este cel mai important. Manas inferior este 
cel pe care se construieşte gândirea omului. Aşadar, este 
terenul lumii Mentale. Dacă înţelegeţi elementele acestui 
teren, veţi şti ce puteţi semăna pe el. Fiecare gând 
conține sămânța unei activităţi. A şti să gândeşti corect 
înseamnă a şti ce semințe să semeni în diferitele 
anotimpuri. Sfânta Scriptură spune: „Vei culege ce-ai 
semănat”. Este vorba aici de însămânţatul în gândire. 

Oamenii au atât de multe concepţii false, de 
demersuri false, încât cei care nu ascultă vocea 

Marelui învăţător se pot extermina unii pe alţii. El 
spune: „De acum înainte, nu-i voi îngădui nimănui să 
înainteze nici cu un pas. Dacă nu-şi schimbă gândirea, 
dacă nu sfințeşte numele lui Dumnezeu, poate să bată 
mii de ani la uşa Mea, bietul de el! Ucenicul va culege 
roadele karmei sale de mii de ani”. Ce este karma? Este 
consecința tuturor seminţelor rele pe care le-ai plantat 
în trecut. Hristos a venit pe Pământ doar pentru un 
singur lucru: să salveze oamenii. Când zic „să salveze” 
înțeleg să-i înveţe să venereze numele divin în ei înşişi şi 
în lume. Pe acest nume se sprijină baza existenţei 
noastre. Venerarea numelui divin este lucrul cel mai 
important. Este filosofia viitorului. 

Unii se plâng că secretele rămân ascunse pentru ei. 
Ce vor? Să le dau o armă ca să se omoare între ei? În 
Europa de Vest există diferite învățături şi frăţii, ai căror 
membri vor să afle secretele naturii. Ei sunt asemenea 
femeilor care se răzbună pe iubiții lor cu vitriol. De ce se 


răzbună? Fiindcă sunt trădate de ei. Când îi 
desfigurează cu vitriol, femeile sunt mulţumite şi zic: 
„Acum, nu va mai fi nici al meu, nici al alteia”. Bărbaţii 
se comportă la fel. Oamenii religioşi se comportă tot la 
fel. Hristos este întristat de demersurile oamenilor. Dacă 
nu-si > schimbă comportamentul, Dumnezeu a hotărât 
să-i pedepsească. Conform legii divine, nu se mai poate 
păcătui. Vechea epocă trebuie lichidată, deoarece vine 
cea nouă, noul avânt. 

Duhul Sfânt Imaculat coboară într-un val circular 
peste cele şapte câmpuri, adică peste cele şapte lumi. În 
perioada saturniană, Duhul Sfânt Imaculat a coborât 
până la Lumea Mentală şi a format corpul mental al 
omului. În cea de-a doua perioadă, adică perioada 
Soarelui, Duhul a coborât până la Lumea Astrală şi a 
format corpul dorințelor, în cea de-a treia perioadă, 
perioada Lunii, Duhul a coborât până la domeniul eterat 
al lumii fizice şi a format învelişul eterat al omului. În 
cea de-a patra perioadă, a Pământului, Duhul a coborât 
în câmpul inferior al lumii fizice şi a format corpul fizic. 
În acele perioade când cobora şi urca, Duhul trecea prin 
ziua şi noaptea spirituală. În prima perioadă, când 
Duhul Sfânt lucra şi crea omul după chipul şi 
asemănarea lui Dumnezeu, omul era imaculat. În cea 
de-a doua perioadă, omul a început să coboare, în cea 
de-a treia perioadă, a ajuns la decadenţa completă. În 
cea de-a patra perioadă, terestră, cea mai de jos a 
coborârii, decăderea a ajuns la limită. 

De ce este necesar ca omul să coboare şi să se 
afunde în materie? Ca să se îmbrace în toate învelişurile, 
din ce în ce mai grosiere, de unde încep ascensiunea şi 
îmbrăcarea sa în forme mai elevate, în fiecare perioadă 
s-au produs o coborâre şi o urcare parţială, după o linie 


oscilatorie. Mişcarea definitivă va fi ascendentă. Cel care 
nu vrea să se lege cu Dumnezeu va fi aruncat de val în 
afara curentului comun al zilei divine, unde trebuie să 
aştepte o altă perioadă a coborârii şi a ascensiunii, adică 
alt val. Toţi cei care urcă spre Dumnezeu vor intra în Cer 
şi celălalt va rămâne jos, în afara lui Dumnezeu. Poarta 
se va închide în faţa lui şi va auzi vocea lui Dumnezeu: 
„Nu te cunosc”. Într-o zi, când Hristos va bate la uşile 
voastre, cei care se ocupă de probleme private, de 
lucruri obişnuite, vor rămâne afară, nu vor avea ulei 
pentru lampa lor. După aceea, îşi vor veni în fire, dar 
nava divină va fi deja plecată fără să fi aşteptat pe 
nimeni. lată de ce fiecare trebuie să fie pregătit să urce 
la timp. Vorbind astfel, nu vreau să vă fac morală, vă 
spun doar care este legea, ce spune Dumnezeu. Nava nu 
va opri pentru nimeni. Astfel, valul va trece şi exact în 
acel moment veţi avea condiţiile cele mai favorabile 
pentru dezvoltare. 

Când vă apare în minte un gând rău, trebuie să ştiţi 
că el ajunge acolo din trecutul vostru îndepărtat, nu e 
actual. E un copil ciudat abandonat, nu trebuie 
acceptat. Nu vreau să-mi trimiteţi copii abandonați, 
născuţi din părinţi nelegitimi. Ca maestru, n-am fost 
trimis pe Pământ să cresc şi să educ astfel de copii. Să 
creşti un păcătos e una, să creşti un copil nelegitim e 
alta. Păcătosul care a ajuns la o anumită conştiinţă şi-şi 
regretă păcatele poate fi salvat. Face eforturi ca să 
împlinească vrerea lui Dumnezeu. Hristos a venit pe 
Pământ pentru astfel de oameni. Fiecare om poate fi 
salvat.  Păcătosul poate fi salvat, nu şi copilul 
abandonat, nelegitim. El e un şarpe care, cu cât 
mănâncă mai mult, cu atât se face mai mare. Într-o zi, 
se poate încolăci în jurul omului ca să-i rupă oasele. 


Pentru voi personal, pentru binele vostru viitor, e 
necesar să nutriți gândurile mari pe care Dumnezeu le-a 
aşezat în mintea voastră întâi prin Duhul Sfânt. Nu 
trebuie să nutriţi gândurile negative pe care Loja Neagră 
le-a semănat în voi. Mama zice: „Am trudit din greu cu 
acest copil, am multe griji din cauza lui, dar va avea şi el 
grijă de mine într-o zi”. Nu, într-o zi, acest copil, 
asemenea şarpelui, vă va rupe oasele şi vă va scoate în 
afara acestui val. 

„Slinţeşte-i pe ei întru adevărul Tău”. Nimeni nu 
poate să înveţe legea divină fără să sfințească 

Numele Divin. După ce veţi sfinți Numele Divin, 
gândurile voastre vor fi curate şi limpezi. Veţi construi 
cu ele acel înveliş în care va fi conceput corpul 
Adevărului care vă va face liberi. Adevărul este primul 
corp la care trebuie să lucraţi acum. Sufletul omului 
sălăşluieşte în acest corp. Libertatea nu există fără 
Adevăr. Degeaba veţi plânge mult, nu veţi fi liberi dacă 
Adevărul nu e în voi. Nu veţi putea să vă ajutaţi doar 
plângând. Uneori, plânsul e util, alteori, nociv. Lacrimile 
sunt ploaia; dacă aţi semănat seminţe bune, ele vor 
încolţi şi vă vor înălța. Dacă aţi plantat mărăcini, ei vor 
creşte şi vă vor sufoca. Dacă plângi pentru Dumnezeu, 
eşti preafericit; dacă plângi pentru lume, mi-e milă de 
tine. În acest caz, e preferabilă seceta. Gândurile clare şi 
nobile vă vor înălța. Cu ele, veţi intra în corpul 
Adevărului şi veţi fi liberi. Exact în acest fel îl veţi 
cunoaşte pe Hristos şi El vă va cunoaşte pe voi. 

Unii vor să-L găsească pe Hristos în mine. Nu, pe 
Hristos îl veţi găsi în învăţătura Lui. Dacă vreţi să ştiţi 
cine sunt, vă voi spune. Sunt fratele celor mai mici din 
împărăţia Divină. Eu, cel mai mic, vreau să împlinesc 
vrerea divină aşa cum Dumnezeu a vrut să-Şi sfinţească 


Numele când m-a sfințit. Dumnezeu a fost atât de bun 
cu mine încât eu, fratele celor mai mici, vreau să-L 
răsplătesc cu toată recunoştinţa mea. Vreau să-mi 
urmaţi exemplul. Unii dintre voi pot să dorească să fie 
mai mari decât mine, să ocupe primul loc. E o tentaţie. 
Hristos a zis: „îi este de ajuns ucenicului să fie ca 
învățătorul lui”. Eu nu vreau mai mult. Acest mic loc îmi 
este de ajuns. Nu l-aş schimba cu altul. 

Locul pe care îl ocupați nu e important. Important 
este cum vă veţi achita de datoria față de Dumnezeu. 
Vreţi să fiţi regi. E bine să fii rege, dar nu e nefericire 
mai mare. Un rege poate să facă o mie de lucruri bune, 
poate să favorizeze o întreagă societate sau un întreg 
popor, dar îl poate duce şi la pieire. lată de ce Hristos a 
zis: „I se cere mult aceluia căruia i s-a dat mult”. Când 
vrei să devii mare, asta înseamnă că în tine se manifestă 
sentimentele de mândrie şi vanitate. Marii negustori, 
care lucrează cu multe capitaluri, sute de milioane, fac 
datorii mari şi uneori înşală mulţi oameni. Dacă aveţi 
100 de milioane şi le pierdeţi, veţi avea mari chinuri. lau 
numărul 100 ca număr care reprezintă una dintre 
ierarhiile superioare ale îngerilor. Nu există cuvinte care 
să exprime durerea şi suferința negustorului care şi-a 
pierdut cele 100 de milioane. Invers, nu există cuvinte 
care să exprime bucuria celui care are la dispoziţie 100 
de milioane de leva şi le poate folosi în mod raţional. Cu 
cât e mai îngrozitor pentru unul, cu atât e mai frumos 
pentru celălalt. „Sfinţeşte-i pe ei întru adevărul Tău”. 
Primul lucru pe care trebuie să-l învăţaţi din predicile 
lui Hristos este smerenia. Ea este mama adevăratei 
cunoaşteri > pozitive. Mândria este mama cunoaşterii 
trecătoare, temporare. Poţi să ai multe cunoştinţe, dar, 
dacă eşti mândru, vei fi în situaţia unuia dintre acei frați 


induşi în eroare de Loja Neagră. Dacă preţuiţi legile lui 
Dumnezeu, vă veţi înălța chiar dacă vă numărați printre 
cei mai mici. Dacă vreţi ca Cerul să fie interesat de voi şi 
să vă binecuvânteze, trebuie să fiți smeriţi în sensul 
elevat al cuvântului, nu în sensul cu care aţi fost 
obişnuiţi. Smerenia este un înger frumos, un spirit 
mare. Cel ce l-a văzut l-a iubit pe loc. Din smerenie se 
nasc toate virtuțile divine la care visează mintea şi 
sufletul omenesc. Îngerul smereniei e viu. El poartă în 
sine Milostenia, copilul Iubirii, cea mai mică fiică a lui 
Dumnezeu. Iubirea  sălăşluieşte printre spiritele 
imaculate şi făgăduieşte un viitor clar întregii omeniri şi 
celor care o caută. 

Dacă vreți ca Hristos din voi să fie puternic şi 
nemuritor, ca să vă înalțe, trebuie să deschideţi drumul 
spre Iubire în sufletul vostru. Aceasta înseamnă să-L 
aşezaţi pe Hristos în locul cel mai înalt din sufletul 
vostru, să-l sfințiţi numele în inima voastră. Unii cred că 
sunt foarte aproape de Hristos. Doar cel mai mic poate 
să fie foarte aproape de Hristos, adică acela care 
cunoaşte arta de a se face mic. Ziceţi că vreţi să 
semănaţi cu Hristos şi în acelaşi timp vreţi să porunciţi. 
Ca să fiți precum Hristos şi foarte aproape de El, trebuie 
să învăţaţi legea slujirii dezinteresate, trebuie să gândiţi 
corect. Trebuie să răspundeţi cu Iubire la ură, cu bine la 
rău. Şi atunci n-are importanţă pe cine slujiți (pe Ivan 
sau pe Dragan), căci îl slujiţi pe Dumnezeu. Numele 
sunt importante în măsura în care corespund 
conţinutului. Numele Hristos nu e unic, ci unul colectiv. 
E ca aerul şi lumina. Fiecare are dreptul să profite de el. 
Reflectaţi în mod raţional şi filosofic şi nu vă înşelaţi în 
privința formei exterioare a lucrurilor, nici a cuvintelor 
exterioare. Căutaţi conţinutul interior al cuvintelor. 


Dacă aş fi gândit ca voi, aş fi coborât de mult de la 
înălțimea situaţiei mele. 

„Slinţeşte-i pe ei întru adevărul Tău”. Acum, vreau 
să mergeţi după o linie dreaptă ascendentă, să sfințiți în 
voi Numele Divin. Acest nume vă va înălța ca să fiți, aşa 
cum a zis Hristos, comoştenitorii şi cosimpatizanțţii Lui. 
Astăzi, vreau să aduc în mintea şi în inima voastră 
Lumina Divină, prin care vă puteţi elibera de toate 
seminţele rele. Sabia Duhului Sfânt a fost trasă din 
teacă şi vai de cei care se împotrivesc Adevărului. 
Trebuie să luptăm cu armele despre care se vorbeşte în 
capitolul 10, versetele 4 şi 5 din A Doua Epistolă către 
Corinteni a Apostolului Pavel: „Căci armele cu care ne 
luptăm noi nu sunt supuse firii pământeşti, ci sunt 
puternice, întărite de Dumnezeu ca să surpe întăriturile. 
Noi răsturnăm izvodirile minţii şi orice înălțime care se 
ridică împotriva cunoştinţei lui Dumnezeu; şi orice gând 
îl facem rob ascultării de Hristos”. 

Este teozofia, ocultismul, spiritismul, înţelepciunea 
Divină. Vreau să luaţi versetul următor ca pe o deviză: 
„Că nu aveţi arme supuse firii omeneşti, ci sunt întărite 
de Dumnezeu”. În acest fel veţi putea să vă eliberaţi de 
gândurile din manas inferior, de păcatul pentru care 
oamenii plătesc şi astăzi. Hristos zice: „Daţi Cezarului 
ce-i al Cezarului şi lui Dumnezeu ce-i al lui Dumnezeu”; 
manas inferior este Cezarul din om. Versetul înseamnă: 
când manas inferior primeşte de la voi ce-i este necesar, 
faceţi la fel şi cu manas superior. Ce înseamnă: „Daţi 
Cezarului ce-i al Cezarului şi lui Dumnezeu ce-i al lui 
Dumnezeu”? Înseamnă să distrugeţi germenii dăunători, 
ca să nu mai crească, să vă eliberaţi de toate gândurile 
care nu sunt pure şi să ziceţi: „lată, Cezar, ce-i al tău!”. 
Apoi, să luaţi gândurile superioare, divine, să le puneţi 


în cămara divină a sufletului şi să ziceţi: „lată, Doamne, 
ce-i al Tău!” După aceea, veţi intra în camera voastră 
secretă şi veţi rosti o rugăciune către Dumnezeu, fără a 
confunda ce-i al Cezarului cu ce-i al lui Dumnezeu. Să le 
amestecați pe amândouă, asta nu e rugăciune. 
Rugăciunea e puternică atunci când inima e pură şi 
îndreptată în întregime spre Dumnezeu. Până nu 
încălziţi' vatra inimii voastre, rugăciunea voastră nu va 
putea să ajungă la Dumnezeu. Ştiţi care vă va fi starea 
când veţi simţi căldura divină în inima voastră? Un 
american a ascultat-o pe Camilla Rousseau, eleva lui 
Paganini, cântând Visul vieţii, şi a zis: „în acel moment 
eram gata să mă împac cu toată lumea, să-mi iert toţi 
duşmanii”. Acest american a ascultat mulți predicatori 
cunoscuţi, dar nimeni n-a putut să-l influenţeze precum 
Camilla Rousseau. 

Aşadar, când smerenia pătrunde în inimile voastre, 
ziceţi: „Doamne, suntem gata să-i iertăm pe toţi. Vă 
întreb dacă aţi auzit vocea smereniei. Eu am auzit-o. Nu 
cunosc o muzică mai bună decât cântecul smereniei. 
Câtă armonie există în smerenie! Ce Iubire ţâşneşte din 
inima omului smerit! Această lubire scaldă inimile 
tuturor oamenilor cu razele ei. Zilnic îşi trimite gândurile 
blânde şi alinarea către toți oamenii suferinzi şi 
deprimaţi, către întreaga omenire. Ea zice: „Speraţi, vă 
voi ajuta să sfințiţi Numele Divin în minţile şi inimile 
voastre. Vă voi da binecuvântarea mea”. Astăzi, Hristos 
vrea să unească toate frăţiile şi religiile din lumea 
întreagă. lată de ce nu trebuie să vă permiteţi să 
judecaţi oamenii. Nu cunoaşteţi cauzele profunde ale 
lucrurilor. 

„Slinţeşte-i pe ei întru adevărul Tău”. Cum 
acționează Dumnezeu pentru înălțarea voastră? Prin 


suferinţe şi bucurii. Am traversat căile tuturor vieților 
omeneşti, am ascultat spiritele divine nobile şi consider, 
în urma experienţelor trăite, că toți oamenii trebuie să 
treacă pe drumul bucuriilor şi al suferințelor. Nu există 
drum mai bun. Cine ar putea să tăgăduiască? Drumul 
nu e rău, dar cei mai mulți dintre oameni l-au slujit şi-l 
slujesc pe Cezar. O femeie se plânge de soţul ei şi zice: 
„Nu-l mai iubesc, m-a făcut nefericită”. Părăseşte-l, 
atunci! „Dar cine mă va hrăni?” Atunci, asta înseamnă 
că nu mai e o căsătorie, ci un târg! Căsătoria este ceva 
ideal, divin. Dacă vrei să intri în împărăţia divină, nu 
trebuie să te plângi că Dumnezeu ţi-a dat un soț rău în 
aparenţă. Dacă te plângi, Dumnezeu îţi răspunde: „Ţi-ai 
ales singură soțul. Nu Eu ţi l-am dat. Vrei să-l fac mai 
bun fără ca tu să devii mai bună”. Folosesc cuvântul 
„lemeie” ca pe o noţiune, nu vorbesc de persoane. Pentru 
mine, fiecare femeie şi fiecare bărbat sunt raze, adică 
părţi dintr-un tot. Folosesc aceste noţiuni ținând cont de 
fapte reale, verificate de viață. 

Atunci, drumul suferințelor şi al bucuriilor este 
drumul pentru dobândirea răbdării. Răbdătorul obţine 
experienţe importante şi o mare bogăţie interioară. Doar 
în acest fel poate omul să înţeleagă marile căi divine, 
precum marea providenţă divină pentru binele viitor al 
omului. Dacă vreţi să progresaţi în acest an, nu vă 
plângeţi. Zicând să nu vă plângeţi, nu vorbesc de 
zgomotul din jurul vostru, ci spun să nu acceptați acel 
zgomot din voi înşivă. Inima voastră trebuie să fie 
blândă şi liniştită. Nu sunteţi vinovaţi dacă cineva 
aruncă pietre, sparge ferestre. Dar, când începeţi din 
interior să  spargeţi ferestrele casei voastre, ale 
sufletului, vă spun: „Prieteni, încă n-aţi învăţat să-L 
slujiți pe Dumnezeu, să-l plătiţi pe Cezar”. Fiecare poate 


să strice viața a mii de ființe. Ştiţi câte secole sunt 
necesare pentru corectarea erorilor oamenilor? 

Uneori aveţi o dorinţă de răzbunare. Vă ziceţi: „O să- 
i sparg capul, o să-l calc în picioare. Să ştie cine sunt!”. 
Nu, retrageţi-vă în sinea voastră şi ziceţi: „Acest duh 
care a intrat în mine este unul demonic, îi voi spune să 
tacă. Afară din sanctuarul meu! îți interzic să pătezi 
imaginea divină!”. Îi spuneţi cuiva: „Nu pot să gândesc 
de bine despre tine”. Mi-e milă de voi! Dacă nu puteţi 
gândi de bine despre semenii voştri, nu puteţi gândi de 
bine despre Dumnezeu. Atunci, cum să-L puteţi iubi pe 
Dumnezeu? 

Există trei drumuri de urmat: drumul Iubirii, 
drumul înţelepciunii şi drumul Adevărului. Este drumul 
îngust al vieţii. Hristos a zis: „Puţini oameni sunt pe 
drumul îngust”. Dar toţi pot să urmeze drumul Iubirii. 
Dacă nu puteţi să urmaţi drumul înţelepciunii, păşiţi pe 
cel al Iubirii. Dacă nu puteţi pătrunde pe acest drum, 
apucaţi pe drumul Adevărului. Aşadar, drumul Iubirii, al 
înțelepciunii şi al Adevărului sunt cele trei drumuri pe 
care trebuie să le urmaţi. Nu vă supăraţi dacă o 
persoană nu apucă pe drumul urmat de voi. Mergeţi 
drept înainte. Rezultatul celor trei drumuri este acelaşi, 
diferența constă în cotiturile pe care le face fiecare. 
Aceasta a fost învăţătura lui Hristos când s-a aflat pe 
Pământ şi este cea pe care o propovăduieşte şi astăzi. 
Cum aţi putea înţelege lucrurile cereşti fără să le 
înțelegeţi pe cele pământeşti? Cum aţi putea înţelege ce 
e dificil fără să înţelegeţi ce e facil? „Spuneţi-ne ceva 
foarte important!” Acesta este lucrul cel mai important 
pe care poate să vi-l spună fratele celor mai mici, fratele 
îngerilor voştri, care vă călăuzeşte pe calea cea bună. Voi 
spuneţi: „Eşti fratele nostru”. Dacă mă considerați 


fratele vostru trupesc, vă înşelaţi. Dacă mă consideraţi 
fratele vostru spiritual, aveţi dreptate. „Nu ne iubeşti”. 
Dacă vă gândiţi la iubirea pământeană, nu vă iubesc. 
Dacă ziceţi că nu vă iubesc în acelaşi fel în care vă 
iubesc îngerii, vă înşelaţi. Nimeni de pe Pământ nu vă 
iubeşte mai mult decât mine sufletele. Doresc să iubiţi 
sufletele oamenilor în acelaşi fel. E clar pentru voi? Am 
vrut să le fac acestora un serviciu. Am venit pe Pământ 
ca să-i slujesc pe îngeri şi pe voi. După ce-mi termin 
munca, ziceţi că am plecat undeva. Unde aş pleca? Nu, 
nu voi pleca nicăieri. Voi merge la Cel care m-a trimis, 
ca să-L întreb: „Mi-am făcut datoria?”. Dacă n-am 
terminat, voi mai veni o dată. Dacă nici a doua oară n- 
am terminat munca, voi veni iar, până în momentul în 
care mi se va spune: „Ţi-ai făcut bine treaba”. Aceasta 
este legea pentru cel mai mic frate din cer: să facă ce-i 
cere Dumnezeu. Aceasta este marea învăţătură pe care 
n-aţi ascultat-o niciodată până acum. De ce? Deoarece 
este învățătura micilor îngeri care au coborât pe Pământ 
ca să înalțe omenirea. 

Acum, nu vă binecuvântez, n-o fac. De ce? Dacă vă 
dau binecuvântarea şi aveţi în voi buruieni, vor creşte. 
Mă comport raţional, după legea divină. Toţi fraţii din 
Cer vă vor trimite binecuvântarea lor când vor vedea că 
ați semănat seminţe bune, pentru ca ele să crească şi să 
dea roade bune. Fie ca Dumnezeu să învie şi să crească 
în voi aceste roade, să sfințiți numele divin! Aceasta ar fi 
bucuria mea, fiindcă aţi fi foarte aproape de Dumnezeu. 

Pentru anul ce vine, vreau să vă anunţ că nu 
termin, ci tocmai am început. Ar trebui să ştiţi asta. 
Ceea ce vă spun este doar începutul. Mai sunt multe 
lucruri importante! Dacă ascultați ce vă spun cei mai 
mici, veţi simţi forța divină. Înţelepciunea va veni în 


mintea voastră, vă veţi întări voinţa şi lucrurile se vor 
aranja în lume. O muncă de amploare începe acum 
pentru cei mai mici. Învățătura pentru cei mici este 
mare. E cea mai potrivită pentru voi. Este baza pentru 
ceea ce va aduce viitorul sufletului vostru. Este gândirea 
divină în anul 1917. Nu mă refer la anul pământesc, ci 
la anul divin. Încep cu anii 1914, 1915, 1916 şi 1917, 
care formează epoca nouă. Sunt patru ani divini care 
formează un ciclu al binecuvântării divine. Cifra 1 din 
anul 1917 înseamnă principiul echităţii, iar cifra 7, legea 
repausului şi a lucrurilor bune. 

Acum, vă las să reflectaţi la smerenie, răbdare şi 
iubire. Încercaţi să neteziţi rugozităţile din voi, care 
deranjează armonia divină din viaţa voastră. Fiecare să I 
se adreseze lui Dumnezeu prin îngerul lui şi să-L 
întrebe: „Doamne, ce vrei să fac pentru triumful 
împărăției Divine pe Pământ şi pentru sfinţirea numelui 
Tău printre oameni?”. Primul lucru care vi se va spune 
va fi: „impăcaţi-vă între voi”. Hristos a propovăduit asta. 
Citiţi Evanghelia după Matei şi Evanghelia după Luca. 
Acolo stă scris: „Când vei ajunge lângă altar ca să-ţi 
depui ofranda şi simţi că ai ceva împotriva fratelui tău, 
lasă ofranda şi du-te să te împaci cu el. Dacă nu vrea să 
se împace cu tine, ia două persoane şi du-te din nou la 
el”. Cel care merge la altar trebuie să fie împăcat cu toți. 
Nimeni nu poate să se apropie de altar fără să se fi 
reconciliat înainte. Ziceţi despre unii: „Veniţi să-i 
împăcaţi”. Cum îi pot împăca când nu se duc la altar? 
Trebuie să vă împăcaţi voi. Veţi spune: „Frate, să ne 
împăcăm!”. Dacă nu vrea, veţi veni din nou cu două 
persoane. Şi, dacă tot nu vrea, veţi merge cu întreaga 
Biserică. Dacă iar nu vrea, veţi zice: „Să-ţi fie ca 
publicanului şi ca păgânului”. Aceasta este învățătura 


lui Hristos. Discordiile care există acum nu sunt 
compatibile cu învăţătura Lui. 

Acum, n-am intenţia să judec pe nimeni. Sunteţi toți 
egali pentru mine. Zic: Dacă nu acceptaţi această 
învăţătură, nu veţi avea rezultate bune. De ce să creăm 
suferințe inutile în lume? Au fost destule suferințe în 
trecut. De acum înainte, printre oameni să fie doar 
bucurie şi binecuvântare. Ceea ce vă spun astăzi se 
spune peste tot. O spun Dumnezeu, îngerii şi o 
propovăduiesc toţi slujitorii Pământului. Asta spune şi 
Hristos. Şi cred că aşa va fi. Totul va fi aşa cum s-a 
prezis, nu mă îndoiesc nicio clipă. Într-o zi, ne vom 
întâlni cu toţii, bineînţeles, nu în aceste împrejurări ca 
azi, ci în împrejurări de zece ori mai bune, şi tot pe 
Pământ. Peste zece ani vom sta de o sută de ori mai bine 
decât acum. Şi peste alți zece ani, de o mie de ori mai 
bine. Şi peste încă zece ani, de o sută de mii de ori. Peste 
ceilalți zece ani, de milioane de ori mai bine. Peste încă 
zece ani, de zece milioane de ori mai bine. Şi, la sfârşitul 
acestei perioade sau la începutul celei următoare, vom fi 
împreună cu Dumnezeu. Pacea fie cu voi! 


Sofia, 1 ianuarie 1917 


Igiena sufletului omenesc 


Toţi greşim în multe feluri. 

Dacă nu greşeşte cineva în vorbire, 
este un om desăvârşit şi poate 
să-şi țină în frâu tot trupul. 

Iacov 3:2 


Astăzi vă voi vorbi într-un mod special, aşa cum 
dascălul le vorbeşte elevilor când aceştia încep să învețe 
alfabetul, aşa cum femeia începe să spele lâna, s-o 
vopsească şi s-o toarcă, pentru a pregăti stofa. Astăzi, 
voi numi conferința mea Igiena sufletului omenesc. 

Ați ascultat mulţi predicatori. lacov a zis: „Toți 
greşim în multe feluri. Dacă nu greşeşte cineva în 
vorbire, este un om desăvârşit şi poate să-şi ţină în frâu 
tot trupul”. Corpul este capitalul vostru principal. Din 
acest motiv, voi începe cu ceea ce vedeţi. Sunteţi foarte 
puţin atenţi la sufletul vostru, dar corpul este o grădină 
imensă, unde lucrează Duhul Sfânt. Mişcarea asigură 
sângele care să ude grădina divină. Stăpâna casei este 
cunoscută pentru întreținerea căminului. N-aţi venit ca 
să construiți case, ci ca să le aranjaţi. 

Această doctrină o veţi aplica asupra voastră. 
Căutaţi fericirea şi n-o puteţi găsi, dar, dacă vă lipsesc 
mâncarea, apa şi aerul, atunci veţi înţelege. Fericirea 
voastră se construieşte pe mâncare, apă şi aer. 
Mâncarea se află în legătură cu modul de a mânca şi cu 
corpul, apa este în legătură cu modul de a bea şi cu 
inima, aerul este în legătură cu respiraţia şi cu raţiunea. 

Aveţi nevoie de suferință ca să puteţi lucra. Celui 
care refuză să lucreze, Dumnezeu îi dă truda; dacă 
refuză truda, urmează atunci suferința; dacă refuză 


suferința, vine tortura. Ca să poată lucra, omul trebuie 
să aibă artă, talent, numai marii pictori pot să lucreze. 
Lucrul e pentru oamenii învăţaţi. A spăla rufe şi a bârfi 
înseamnă muncă. Aţi părăsit lucrul dat de Dumnezeu şi 
acum trudiţi, în cazul trudei, al suferinţei şi al torturii 
nu există fericire. Suferinţa este o nucă greu de spart; 
arta înseamnă să înveţi s-o spargi şi s-o foloseşti. 

În primul rând, trebuie să aveţi credinţă. Fiecare 
lucru care vi se dăruieşte trebuie să fie verificat de voi, 
ca să-l puteți utiliza. De ce vă rugați, de ce mâncaţi, de 
ce beţi? Rugăciunea este un proces de respiraţie. Dacă 
vă întrebaţi dacă Dumnezeu vă va auzi rugăciunea, 
atunci vă îndoiţi de rugăciunea voastră adresată lui 
Dumnezeu. Chiar dacă nu vedeţi unde e îndoiala, o 
puteți simți. 

În fiecare dorinţă şi în fiecare gând există trei 
lucruri: lăţime, profunzime şi înălţime. Cel care are 
profunzime nu face zgomot. Nu trebuie să-i mai daţi 
ordine aproapelui, ci să începeţi să vă daţi ordine vouă 
înşivă. Gândurile care vă stânjenesc trebuie puse 
deoparte, împreună cu credința. Credinţa este un 
principiu. Credinţa trebuie să fie pozitivă, un loc unde 
poate să intre viaţa divină. Trebuie să începețţi să lucraţi 
din nou, cu un plan pentru voi, aşa cum lucrează 
grădinarul în grădină. Când terminaţi sarcina în casă, 
începeți cu voi. 

Primul lucru este să fiți sănătoşi fizic şi psihic. Un 
om care şi-a pierdut credinţa e bolnav. Asemenea 
copiilor care taie cu foarfecă şi strică lucrurile, există 
câțiva scriitori şi predicatori care distrug cu foarfecă lor. 
Sunt distrugători celebri, de aceea să-i părăsiţi pe aceşti 
maeştri care distrug. Dacă vă apare în minte un gând 
rău, care vrea să taie cu cuțitul lui şi să distrugă, 


aruncaţi-l afară. Sau, dacă vreunul vrea să bată toba, 
spuneţi-i că nu poate. Gândurile voastre sunt vii, se 
joacă în voi şi în jurul vostru ca nişte copii. În cap vă 
intră o idee şi vă deranjează; de exemplu, cineva a zis 
ceva despre îndemânarea voastră. Gândurile pot să vă 
neliniştească şi să vă domine. Nu, trebuie să le instruiți. 
Maestrul fals este diavolul, el vă conduce şi vă 
instruieşte până când rămâneţi cu veşmintele rupte. Şi 
atunci pleacă şi voi vă duceţi după Dumnezeu cu 
veşmintele rupte, dar El nu vă va accepta, vă va izgoni. 
Totuşi, dacă a mai rămas în voi un bob de grâu, există o 
speranță să vă reabilitați în doisprezece ani. O idee 
generoasă, dacă ştiţi s-o cultivați, poate să se transforme 
în doisprezece ani în femeia cea mai generoasă. 

Dacă vă demagnetizați permanent, vă înfuriaţi, vă 
îngrijoraţi. În acest fel, în sistemul nervos se produce o 
tulburare profundă, o fantă şi o scurgere. Dacă sunteţi 
indiferenți, forţa magnetică vă scade. Dacă sunteți 
sănătoşi, puteţi simţi starea celorlalţi. Inima îşi poate 
pierde forţa magnetică. Nu vă purtaţi cu soţul, copiii sau 
cu ceilalți aşa cum se poartă lupul cu vulpea. Deseori 
purtaţi oameni sfinți în spate. Când faceţi un serviciu 
unor oameni sfinţi, îi învăţaţi lenea. Dumnezeu a trimis 
femeile ca să muncească, în timp ce voi spargeţi pietre. 
Dacă femeia ar fi trebuit să fie servitoare, 

Dumnezeu ar fi făcut-o din picioarele bărbatului; 
dacă ar fi trebuit să-i fie stăpână, ar fi făcut-o din capul 
lui. Totuşi, a făcut-o din coasta bărbatului, îi este deci 
tovarăşă în muncă. Şi ce fac acum tinerele doamne? 
Stau în faţa oglinzii şi se gândesc doar la căsătorie. 
Zicând căsătorie, vreau să spun trecerea omului din 
starea animalică în starea omenească şi din starea 
omenească în starea divină. Această căsătorie este unică 


- să devii cetăţean al cerului. Pentru aceasta, se cer un 
corp sănătos, o minte sănătoasă şi o inimă sănătoasă. 

Cum vă hrăniţi corpul, mintea şi inima? Corpul vi-l 
hrăniţi aproape bine, dar cum vă hrăniţi inima şi 
mintea? Hrana pe care o acceptaţi fără să mulţumiţi nu 
poate să ofere senzațiile necesare în inima şi în mintea 
voastră. Gândurile şi dorinţele vor hrană, veşminte, voi 
nu le daţi şi ele mor. Aveţi dorinţe colosale. Încercaţi să 
aveţi idei principale care să nu fie în contradicţie cu 
celelalte. Un bărbat care munceşte pierde multă energie; 
în consecinţă, trebuie să-şi protejeze energia. 

Trebuie să vă păstraţi fermă credinţa în Dumnezeu, 
să fiți siguri că El s-a gândit la tot. Dumnezeu are grijă 
chiar de viermii cei mai mici. Părul de pe cap nu poate 
să vă cadă fără voia Lui. 

Fiecare gând şi fiecare dorinţă, tot ce doriţi vă va fi 
dat, dar trebuie să aveţi o credinţă fermă. Nu regretați 
fiecare lucru care n-a fost înfăptuit în viaţa voastră, căci 
n-a fost pentru voi. Logodnicul a părăsit o domnişoară. 
Asta se întâmplă pentru că n-a fost pentru ea. Uneori, 
vreţi rochii prea mari, aşa cum copilul vrea hainele 
fratelui mai mare, dar n-a venit încă timpul. Aveţi în voi 
gânduri şi dorinţe inutile, ceea ce arată că credinţa 
voastră e slabă. 

Dumnezeu este o fântână mare - mergeţi la El 
pentru apă proaspătă dimineaţa, la prânz şi seara. El nu 
va veni la voi, dar voi veţi merge la El. Luaţi atunci cu 
voi un vas, în care să curgă binecuvântarea şi 
Dumnezeu. Cât vă păstraţi ideile şi dorinţele bune, 
Dumnezeu vă va binecuvânta. Dacă simţiţi că nu vă 
binecuvântează, luaţi un vas de la altcineva - citiţi o 
carte bună, luaţi ceva bun de la oameni. Să nu existe 


cuvinte rele; cel ce vrea să reuşească, să nu rostească 
vorbe rele. 

Acum, încercaţi, fără să vă mişcaţi, să vă 
concentrați gândurile la Dumnezeu. Veţi simți o 
pişcătură, dar, dacă vă mişcaţi, veţi rata exerciţiul. De 
exemplu, într-o zi vă spuneţi că nu veţi rosti niciun 
cuvânt negativ, dar vine o persoană care vă spune ceva 
rău pentru voi, şi iată că începeţi iar să vorbiţi urât şi 
rataţi exercițiul. Aprindeţi lumânări, aduceţi prinos ulei, 
şi tot nu aveţi binecuvântarea, pentru că vorbiţi de rău. 

Acum, reîncepeţi exercițiul pentru unu, două, trei, 
patru sau cinci minute. Încercaţi să nu vă mişcaţi, să vă 
controlați. Apoi, faceţi un exercițiu de cinci minute, 
încercați să vă gândiţi la un singur lucru: un exerciţiu 
de cinci minute pentru corpul vostru, un exercițiu de 
cinci minute pentru mintea voastră, un exercițiu de cinci 
minute pentru inima voastră. 

Nu spuneţi nimănui ce veţi obţine în urma acestor 
exerciţii. Pentru ca o dorinţă, o idee să se poată realiza, 
are nevoie de douăsprezece luni. Pentru ca o idee să se 
nască, e necesar un an; altele au nevoie de zece ani etc. 
Ideile bune şi dorinţele formează veşmintele îngerilor. 
Gândurile şi dorinţele sunt veşminte cu care sunt 
îmbrăcate duhurile divine. 

Dacă nu puteţi să faceţi astfel, gândiţi-vă să 
renunțaţi. Rezultatul acestor exerciții nu apare imediat, 
ci poate într-un an, dar nu spuneţi nimănui ce faceți. 
Cât timp n-aţi făcut țesătura, n-o măsuraţi ca s-o 
vindeți! 

Începeți cu ce e mai uşor, verbul „a putea”. 

Apare în voi în mare tulburare. Spuneţi-vă: „Pot!” 
Suferiţi: „Pot!” Munciţi: „Pot!” Ziceţi în sinea voastră: „Pot 
totul mulţumită lui lisus!” Dacă n-aţi înţeles verbul „a 


putea” nu-L înţelegeţi nici pe Iisus. În doctrina lui Iisus, 
există întotdeauna verbul „a putea”. Conjugaţi verbul „a 
putea”. Dacă nu puteţi rezolva o problemă, ziceţi: „Pot”. 
Dumnezeu zice: „Umpleţi-i lui urciorul”. Celui care zice 
„Nu pot” nu i se va umple urciorul. Răul din voi este un 
adevărat combustibil. Ideile rele care vă vin sunt un elan 
în dezvoltarea voastră dacă reuşiţi să le depăşiţi. Dacă 
vă vine în minte o idee rea, întrebaţi-L pe Dumnezeu 
unde e locul ei. Nu ziceţi nimic, nu vorbiţi de rău, tăceţi. 
La început, veți simţi un disconfort, dar apoi va arde şi 
veți obţine energia. Dacă se întâmplă să vă îmbolnăviţi, 
nu vă fie teamă, boala este un mesager, o 
binecuvântare. Să fii raţional înseamnă să fii perfect în 
cuvinte. Oamenii plâng, sunt nefericiți, dar eu mă bucur 
şi îi mulţumesc lui Dumnezeu. Un milion de îngeri 
lucrează pe Pământ şi ne ajută. Acum se produce o 
curăţare şi, în timpurile prezente, trebuie să fiți vioi şi în 
culmea bucuriei. Oamenii îşi udă acum grădina. 

Religia de astăzi nu trebuie să fie ca aceea de 
altădată. Odată, un om sărac şi credincios a trecut pe 
lângă o fereastră deschisă a casei unui om bogat, a 
văzut o pungă cu bani şi a luat-o crezând că e un dar de 
la Dumnezeu. Însă, în zilele următoare, de fiecare dată 
când voia să se roage, avea punga în faţa ochilor şi nu se 
putea ruga. În cele din urmă, a înapoiat-o. Şi voi aţi 
furat punga cuiva bogat, şi de aceea vă deranjează ceva. 
Când vorbiţi de rău pe cineva, aceasta înseamnă furt. 
Înapoiaţi punga pentru ca rugăciunea voastră să fie 
auzită. Nu gândiţi rău despre nimeni; dacă vă vine un 
astfel de gând, alungaţi-l. Afară, păstraţi tăcerea, lucraţi 
în interiorul vostru. Pentru ca fiecare dorință să se 
realizeze, are nevoie de o perioadă, trebuie să aşteptaţi. 
Pot să treacă unul, doi, zece ani, nu vă grăbiţi. Când 


vreți o realizare bruscă a dorinţei, Dumnezeu vă va 
trimite la rădăcinile copacului - vă va da un soţ rău sau 
o soţie rea. Şi toate necazurile voastre prezente vin din 
viaţa voastră trecută, când aţi avut gânduri şi dorinţe 
rele. 

Trebuie să fiți sănătoşi fizic. Când vă îngrăşați, 
sunteţi mulţumiţi, dar asta nu e sănătos. Fiţi modeşti. 
Nu fiți relaxaţi, ci activi. Dacă o soră de-a ta suferă, 
încurajeaz-o, nu plânge cu ea, căci amândouă vă veţi 
pierde credinţa. Sau, când cineva moare, nu e mort, 
doar casa tocmai i-a fost distrusă, dar, peste câţiva ani, 
ea va fi construită din nou. În realitate, esenţialul 
omului stă ascuns în calităţile sufletului. Moartea este 
purificarea apei, trecerea vieţii de la un strat la altul, ca 
să ajungă în cele din urmă la suprafaţă ca o fântână 
minunată. Aveţi nevoie să treceţi prin această lume, prin 
materie, ca să vă puteţi purifica. 

Ascultaţi toate acestea, dar lumea vă va tulbura. 
Atunci, ziceţi-vă: „Pot!”. Veţi lua Psalmul 119 şi, în 
fiecare zi, veţi învăţa pe de rost o parte folosind verbul „a 
putea”. Va trebui să-l învăţaţi în 22 de zile. În fiecare zi, 
înainte să începeţi, vă veţi spăla pe mâini şi pe picioare 
şi vă veţi spune: „Vom fi buni, plini de răbdare şi buni 
aşa cum sunt picioarele”. Dacă inima omului e bună, 
aşa ca picioarele, oamenii vor fi nişte sfinţi. Şi, când ne 
spălăm mâinile, vom zice: „Vom fi supuşi, buni şi drepţi 
ca mâinile”. Mintea trebuie să vă fie pregătită să lucreze 
ca mâinile. Ce bun e Dumnezeu pentru că ne-a dat 
mâini şi picioare care ne pot învăţa să muncim! Aliaţi-vă 
cu Dumnezeu şi cu toți oamenii, şi totul vă va fi posibil. 
Trebuie să fiti răbdători şi serviabili ca picioarele şi 
drepţi ca mâinile. Trebuie să vă controlaţi corpul şi 
armonia să domnească printre voi. Dacă reuşiţi să vă 


organizați pentru un an, va fi bine. Trebuie să fiți liberi 
ca păsările, răbdători ca mamiferele, curajoşi ca leul şi 
raţionali ca omul. 

Începeţi să puneţi în practică verbul „a putea”. Dacă 
e pentru bine, va fi pentru voi ca o cheie; dacă îl folosiţi 
pentru rău, nu vă va fi util. Folosiţi-l ca să înălțațţi 
omenirea, ca să educați mintea şi inima, nu ca să faceți 
rău. Într-un an, trebuie să învățați să înţelegeţi verbul „a 
putea”. 

După ce veţi reuşi să învăţaţi psalmul, unii dintre 
voi vor avea rezultate diferite. Chiar dacă rezultatul este 
unu din zece, asta este tot o binecuvântare. 


Sofia, 8 februarie 1917 


Cununa vieții 


Ferice de cel ce rabdă ispita. 

Căci, după ce a fost găsit bun, va primi 
cununa vieții pe care a făgăduit-o 
Dumnezeu celor ce-L iubesc. 

Iacov 1, 12 


Poate vi se va părea puțin ciudat felul în care 
Dumnezeu ne pune la încercare. Este ciudat pentru cei 
care n-au trăit momente dificile în viață şi nu cunosc 
legea suferinței. Nu se cer noțiuni exterioare despre 
viață. Să luăm ca exemplu o femeie frumoasă, tânără, cu 
tenul alb, cu păr buclat... Dar ea va pierde tot ce este 
exterior. Se pune întrebarea unde se va duce acea 
frumusețe exterioară. Acea frumusețe avută la început 
va dispărea. Dacă un om e sănătos, dar apoi îşi pierde 
sănătatea, unde o va putea găsi? O va păstra 10, 15, 20, 
50, 60, 100 de ani, apoi o va pierde. La început, omul 
creşte şi învață, apoi cunoştinţele se pierd, se uită, ca în 
final totul să dispară. Aşadar, sănătatea, cunoştinţele, 
bogăţia, totul trece. Bogăția ta va trece de la un prieten 
la altul şi va dispărea. Dacă ai o casă, ți se va lua şi ea; 
dacă ai şi alte bunuri, le vei pierde şi pe ele. Vreți să fiți 
bogaţi, învăţaţi, dar cum? Aşa cum vă instruiesc - 
sănătate, curăţenie spirituală, frumuseţe a sufletului. 
Fiţi învăţaţi, dar în Dumnezeu! Trebuie să aveţi toate 
virtuțile în sufletul vostru, şi astfel veţi deveni bogaţi, 
învăţaţi, frumoşi şi-i veţi învăţa pe ceilalți o doctrină 
utilă, le veţi propovădui pacea. Şi în sufletul vostru 
trebuie să fie Pace, Iubire, Dreptate, înţelepciune şi 
Adevăr! 


Iacov a fost supus unei ispite şi zice: „Ferice de cel 
ce rabdă ispita. Căci, după ce a fost găsit bun, va primi 
cununa vieţii pe care a făgăduit-o Dumnezeu celor ce-L 
iubesc”. Asta înseamnă că nava voastră, când o lansați 
la apă, se va avânta împotriva valurilor vieţii, dar, dacă 
nu e puternică, se va umple de apă şi va ajunge să se 
scufunde. Însă, dacă este destul de puternică, va învinge 
valurile, oricât ar fi de mari, şi va supravieţui furtunilor. 
În prezent, nava voastră, în care călătoriţi, nu e 
puternică, fiindcă, atunci când se stârnesc furtuni, 
ispite sau tulburări, vă duceţi la fund. „Nava e pierdută, 
s-a scufundat”, ziceţi voi. De ce s-a scufundat? Deoarece 
cuvintele acelui duşman au fost grele. Trebuie să vă 
construiți o navă solidă! 

Când discipolul învață şi perseverează, va avea 
cunoştinţe. Trebuie să se intereseze de tot şi să înveţe 
bine. Când învăţaţi, vreţi să primiţi cununi exterioare. 
Viaţa voastră se repetă. E mereu aceeaşi şi începeţi să 
vă săturaţi de ea. În ce constă viața voastră şi de ce vi se 
face lehamite de ea? Dimineaţa vă sculațţi şi luaţi micul- 
dejun. După el, urmează dejunul, apoi cina. După 
aceea, vă băgaţi în pat şi stingeţi lumina. Dimineaţa 
următoare, la fel. Şi aşa vă rotiţi în cerc în fiecare zi. 
Asemenea calului care învârteşte roata ca să scoată apă 
pentru udatul grădinii. Şi se învârteşte, se învârteşte, 
asigurând apa timp de doi, trei, patru, cinci, zece ani, ca 
la urmă să i se ia pielea şi să fie îngropat undeva. Ce a 
câştigat în cursul anilor vieţii sale? S-a învârtit în cerc în 
fiecare zi, pentru ca grădinarul să nu-l mai vrea, în cele 
din urmă. 

În primul rând, trebuie să-L slujiţi pe Dumnezeu. 
Nu mă refer la acel Dumnezeu despre care savanții spun 
că se află în atmosferă, ci la Dumnezeul prezent, care se 


află în jurul nostru, care se află peste tot şi ne vrea 
binele. Lumea este excesivă. Dacă credeţi că lumea vă va 
face fericiţi, vă înşelaţi; vă va face să vă învârtiţi în cerc 
ca să-i aduceţi apă şi, după ce aţi slujit-o, o să vă ia 
pielea îndată ce vă îmbolnăviţi. Indiferent de situaţia de 
moment, trebuie să rezolvaţi probleme dificile. 

Mă voi opri la copii. De ce există copii? Ştiţi de ce i- 
ați adus pe lume pe aceşti copii? Ca să fie crescuţi aşa 
cum trebuie. Dar voi cum îi creşteţi? Mama îi zice fiicei: 
„Trebuie să fii mândră, pentru că eşti fiica cuiva 
important. Ai moştenire, educaţie, ştii să cânţi la pian, 
eşti drăguță, eşti mai valoroasă decât altele, aşa că 
poartă-te ca atare!”. Tatăl îi spune fiului: „Fiule, ştii că 
nu sunt ca alţii. Vei moşteni multe bunuri, în timp ce 
alții sunt nişte sărăntoci. Trebuie să fii mândru, să nu te 
laşi umilit, ci să ştii cât eşti de valoros”. Tatăl îşi face fiul 
vanitos, orgolios, îl învață să fie nemilos cu cei slabi; 
mama o învaţă pe fiică vanitatea şi cochetăria. Şi toată 
această degradare morală vine de la părinţi, ei seamănă 
răul: vanitatea, îndoiala şi toate celelalte rele. Şi David 
zice în psalmul lui: „Au devenit străini de pântecele 
mamei lor şi au uitat Legea Ta, Tată”. 

Tinerele de azi sunt mândre de frumuseţea lor 
exterioară, pe care o întrețin cu efecte exterioare. Ele 
seamănă cu o tânără care s-a logodit cu un băiat, dar 
logodnicul a vizitat-o împreună cu un prieten, ca s-o 
pună la încercare. După ce ea i-a salutat de bun-venit, 
logodnicul a hotărât s-o facă să se împiedice, ca să-i 
vadă reacţia. I-a pus piedică şi fata a căzut. S-a ridicat 
imediat şi, fără o vorbă, fără să se supere, a intrat în 
beci. Atunci, tânărul şi-a zis: „Ce fată cumsecade! Nu s-a 
înfuriat. Şi cât e de inteligentă! Nu s-a supărat, ci a 
putut să suporte un astfel de incident”. Aşa că, 


plăcându-i mult, s-a însurat cu ea. Dar, imediat după 
căsătorie, tânăra a început să strige şi să se supere 
pentru toate fleacurile. Atunci, el i-a amintit acel 
incident, de când era necăsătorită, şi cum a ştiut să-şi 
stăpânească nervii. La aceasta, tânăra soţie a răspuns: 
„Bineînţeles că am suportat la prima vedere, dar, dacă ai 
fi venit în beci, ai fi văzut că am rupt masa de acolo de 
furie!” Acum, sunteţi foarte buni în exterior, dar 
înăuntru, dacă cineva intră în beciul vostru, o să-i 
rupeţi oasele. Creştinii din ziua de astăzi seamănă cu 
această tânără, sunt buni în exterior, iartă, dar ia să 
vedeţi ce fac în beciul lor! 

Şi zilnic bâiguiți numai lucruri rele: de ce se 
întâmplă asta, de ce aia, şi ziceţi: „Viaţa şi lumea asta 
sunt lipsite de sens”. Dar eu vă spun că n-aţi încercat 
această doctrină despre care vă vorbesc. Oamenii îl pun 
la încercare pe Dumnezeu şi-L deranjează mereu, dar El 
e bun cu ei de fiecare dată. Spuneţi că e răbdător. Poate 
să suporte fiindcă e puternic. Dar, poate, pentru că ştie 
cum să vă vindece. Ca tânăra care nu voia să facă nimic, 
însă îi cerea întruna mamei sale ba una, ba alta, şi până 
la urmă s-a îmbolnăvit de nefăcut nimic, s-a întins în 
pat şi i-a cerut mamei să aducă doctorul. Mama a 
chemat doctorul, acesta a venii şi i-a înţeles boala, după 
care i-a recomandat să facă plimbări şi gimnastică în 
cameră. Dar, fiindcă îi era lene să facă şi asta, a rămas 
în pat, mişcându-şi doar degetele mari de la mâini. Când 
doctorul a revenit s-o vadă, era în aceeaşi situaţie, iar, 
când a întrebat-o dacă a făcut mişcare, fata a răspuns 
„da”. Şi, când a întrebat-o cum, ea i-a arătat degetele. 
Doctorul a înţeles că era bolnavă de lene şi i-a spus că, 
dacă nu face ce i-a prescris, nu se va vindeca... La fel fac 
şi creştinii, mişcă doar două degete. Dumnezeu nu vrea 


o astfel de lene, ci vrea o gimnastică adevărată, cu 
mâinile şi picioarele, ca să vă activaţi. Dumnezeu 
doreşte să faceţi fapte bune, să vă dovediţi virtuțile, să 
vă mişcaţi bine ca să vă vindecaţi. De ce sunteţi bolnavi? 
Pentru că sunteți leneşi. Nu vă folosiți picioarele, inima, 
mintea, ochii, gura, ci ştiţi doar să cereţi de la 
Dumnezeu: 

„Dă-mi, Doamne, asta şi aia!”. Vreţi să vă slujească 
Dumnezeu. Da, dar mâinile şi picioarele nu vor mai 
putea să se mişte. 

De ce vă dor picioarele? Vă lipseşte Virtutea. 

De ce vă dor braţele? Vă lipseşte Dreptatea. Vă sunt 
date ca să faceţi bine. Dacă nu faceţi bine, o să suferitți. 
De ce vă dor urechile? Vă lipseşte înţelepciunea. De ce 
vă dor ochii? Vă lipseşte Lumina. Dacă vă doare gura, n- 
aveţi Iubire; dacă vă dor dinţii, la fel. Dacă vă doare 
capul, aţi siluit Adevărul, a dispărut din voi. Trebuie să 
folosiți toate aceste valori ca să faceţi bine în numele lui 
Dumnezeu, dar voi faceţi cu totul invers. După ce 
Dumnezeu vi le dă în stare bună, îndată ce nu mai fac 
Binele, sunt leneşe în a vă sluji şi se îmbolnăvesc; 
atunci, chemaţi doctorul. Şi doctorul vă recomandă 
gimnastică. Unei mame care nu face Binele pentru 
Dumnezeu, El îi va dărui o fiică leneşă. Când o tânără 
nu face nimic pentru Dumnezeu, El îi dăruieşte un 
bărbat leneş, ca ea să-i satisfacă toate capriciile. Când 
Dumnezeu vede că tatăl e leneş şi nu face fapte bune, îi 
dăruieşte un fiu care să-i risipească banii la cărți sau la 
femei. 

Dumnezeu recunoaşte bolnavii şi leneşii şi le 
dăruieşte gimnastică! 

În prezent, bărbatul nu merge lângă femeie, nu se 
pot suporta unul pe celălalt. Nu e bine ca oamenii să-şi 


facă rău unul altuia, ci trebuie să trăiască împreună şi 
să se ajute între ei. Dacă lucraţi în echipă, veţi ajuta 
multe persoane, cruţându-le de multe suferinţe. Acelaşi 
lucru se întâmplă în lumea spirituală: trebuie să vă 
ajutaţi unii pe alţii. Dacă-ţi ajuţi vecinul, vei merge mai 
bine pe drumul tău. Nu trebuie să vorbeşti pentru o 
persoană, ci să trăieşti în colectivitate cu credință. Nu 
este adevărat că oamenii au trăit cândva împreună? 
Când un om avea de strâns grâul de pe câmp, chema 
vecinii şi-l strângea. La fel când se culegeau strugurii 
sau porumbul; se adunau toţi ca să facă treaba. Faceţi 
şi voi la fel? Dacă vi se întâmplă ceva rău, adunaţi-vă 
două-trei surori, ajutaţi-vă, pentru ca Dumnezeu să vă 
poată ajuta. Dacă nu se poate în două-trei, chemaţi 
patru, cinci şi, în acest fel, o să vină uşurarea, indiferent 
de situaţia voastră. Trăiţi în comun! 

Iacov zice: „Ferice de cel ce rabdă ispita. Căci, după 
ce a fost găsit bun, va primi cununa vieţii”. Să nu doriți 
coroana vanităţii, ci a nemuririi, în care nu există 
suferinţă, ispită, boală, ci o viaţă plină de lucruri bune. 
Această viaţă este o plantă şi, când începe să crească, se 
schimbă. Pământul se schimbă. Pentru fiecare plantă, 
un pământ diferit. Nu sunteţi instrumente 
asemănătoare, coarde asemenea. Locul vostru trebuie să 
fie în înţelegere cu ceilalți, să produceţi o armonie 
minunată împreună şi, când cântaţi împreună, cel care 
vă aude să simtă bucurie. Şi, când începeţi să cântați, 
veţi învăţa această lege: să vă acordaţi inimile, minţile, 
voinţa ca să produceți o muzică încântătoare. 

Când cerul vorbeşte în voi, nu puteţi admite asta. 
De ce? În acelaşi timp, luaţi pentru gură alimentele 
bune care vi se dau, pe când cele rele sunt aruncate; nu 
sunt pentru oameni. Ce se petrece cu voi în realitate? Şi 


Dumnezeu zice: „V-aţi pus în minte gânduri rele, în 
inimi, dorinţe rele, şi cuvinte rele ies din gura voastră. 
Gura voastră să nu mai vorbească de rău!”. Dacă luați 
zoaie de rufe şi le aruncaţi în fratele vostru, ce se va 
întâmpla? E un lucru bun, mama voastră o să vă 
felicite? Nu e creştineşte să-ţi murdăreşti fratele, şi nici 
un lucru bun. „Dar”, îmi veţi spune, „omul poate să 
judece”. Eu îţi zic să mergi să-i ceri iertare fratelui tău, 
să-i spui: „Frate, iartă-mă!” Dacă nu te iartă, mergi la el 
cu cineva şi cere-i din nou iertare. Dacă nici atunci nu 
vrea, mergi cu Biserica şi, dacă tot nu vrea, să fie pentru 
tine pâine şi publican. Mergi şi spune-i adevărul şi, dacă 
a greşit, iartă-l. Dacă rana lui se prezintă foarte rău, 
mergi şi arată-i-o, vindecă-l; dacă e bolnav, arată-i cum 
să facă. Văd că lumea e bolnavă. Femeile bolnave se 
plâng, se înfurie pe soţii lor şi vor divorțul. Bărbaţii 
bolnavi caută tot felul de plăceri, care sunt în 
contradicţie cu legea divină, doresc lucruri imposibile şi- 
şi părăsesc soțiile. Văd minţi nesănătoase, inimi 
nesănătoase, suflete nesănătoase. E foarte limpede cum 
se poate trăi cu ele... 

Odată, am călătorit în tren împreună cu un domn 
care purta o pelerină. Altul mergea liber, bătea din 
palme, fără să vrea să facă rău nimănui, şi cânta. 
Deodată, omul cu pelerină i-a strigat: „Eşti orb, m-ai 
împins, nu vezi că mă doare braţul!”. Într-adevăr, avea 
braţul drept bandajat. Îl durea braţul, dar celălalt nu 
avea cum să ştie. Cu toate acestea, cel cu pelerină 
continua să strige, pentru că-l durea braţul... Trebuie să 
staţi la o distanţă de 15 centimetri de fiecare persoană, 
deoarece există oameni bolnavi, dar nu vă gândiţi la 
asta. Femeia vrea să fie cât mai aproape de bărbat şi nu- 
l lasă să se îndepărteze de ea. El s-a săturat şi începe să 


fugă prin hanuri sau să bea, căci îl doare sufletul. 
Fiindcă nu vă aflaţi la o distanță de 15 centimetri de 
soțul vostru şi vreți întruna să-i atingeţi sufletul 
nesănătos, el începe să fugă de voi. 

În Biblie stă scris că Dumnezeu a făcut femeia dintr- 
o coastă. Ştiţi de ce? Este un lucru care trebuia la 
început să aducă o stare de bine în lume, apoi a agitat 
lumea şi Dumnezeu a pedepsit-o. Aşadar, Dumnezeu a 
făcut femeia din coasta bărbatului, din coasta 
înţelepciunii, ca să fie rațională, să unească lumea, să-i 
dea savoare, ca toată lumea să găsească la ea consolare. 
Or, în prezent, femeia aduce pe lume copii neraţionali. Îi 
creşte şi ei încep să-şi insulte tatăl; în acelaşi timp, tatăl 
zice că fiul lui e rău, că bea, că fură şi că nu seamănă cu 
el. Părinţi stupizi, copii stupizi; mamă neraţională, un 
fiu pungaş: aceasta e legea. Dacă se întâmplă ca fiul să 
vă moară, înseamnă că nu sunteţi puri, sunteţi pătați, 
ați murdărit legea divină şi plătiţi pentru asta. 

Astăzi vă spun un adevăr şi, dacă mă veţi asculta, 
veți face bine, dar, dacă nu mă veți asculta, veţi învăţa 
lecţia pe pielea voastră. La urmă, patronul vă va obliga 
să aduceţi apă cu roata şi, după ce veți învăţa lecţia, vă 
va lua pielea. N-aş vrea să se întâmple aşa. De aceea îşi 
întoarce Dumnezeu faţa spre fiii Lui. 

Cel aflat în suferinţă se află în ceaun. Acum sunteţi 
buni, căci omul care fierbe în ceaun e bun. Sufletul care 
a suferit mult se purilică. Voi toți aţi suferit; puritatea e 
necesară pentru fericirea vieţii. Când sunteţi puri, totul 
merge bine. Vă treziți dimineaţa şi totul e invers. De ce? 
Fiindcă nu există puritate. Dumnezeu îi dă sănătate 
bărbatului, dar el e leneş la muncă. Atunci, Dumnezeu îi 
dă suferință. Dacă nu acceptă suferința, i se dă un 
necaz. Acceptând necazul, învățând să sufere, se împacă 


cu el şi Dumnezeu zice: „A învăţat să sufere, să nu i se 
mai dea, să i se dea de muncă!”. Acum, când vă aflaţi la 
muncă, ce faceţi pentru Dumnezeu? Vă spuneţi că 
Dumnezeu e bun. Dumnezeu e bun, dar o să vă dea 
note. Aveţi 2, 3, 4, 5, 10 - numai note bune. La ipocrizie, 
nota 6; la minciună, nota 5; la mânie, nota 7; pentru 
prezenţă, nota 5,5. Fără examene, nu puteţi să treceţi. 
În această viaţă, felul vostru de a trăi acum va avea note 
proaste. 

Aş vrea să învăţaţi un exerciţiu, să vă perlecţionați 
moral. Trebuie să vă rugaţi şi să vă întrebaţi pentru ce 
trebuie să vă rugaţi. Ca să aveţi răbdare. Şi, dacă 
perseveraţi în răbdare, totul va evolua bine. 

Când copilul are o idee în cap, se duce la mama lui 
şi-i cere mere. Şi-a pus în minte mere, nuci şi alte 
lucruri, aşa că se duce şi i le cere. Mama îi dă mere; el 
vrea şi nuci, şi ea îi dă. Copilul cere dulceaţă, şi atunci 
mama îi zice: „Nu sunt bune toate dintr-odată, 
scumpule, îţi voi da mâine”. Şi copilul ţine minte 
promisiunea că în ziua următoare va primi din nou. Ar 
trebui să faceţi un exercițiu asemănător şi, când aveţi o 
idee în cap, să-l cereţi lui Dumnezeu să vă satisfacă 
toate nevoile. 

Trebuie să fiți buni. A fi bun nu înseamnă a fi ca o 
oaie. Dumnezeu nu vrea oi, ci oameni buni şi raționali. 
Oamenii buni sunt cei care nu se strică. Dacă te strici, 
nu eşti bun. Trebuie să aveți un teren bun şi să 
respingeţi acele substanţe care strică omul. Terenul 
vostru e nesănătos, şi de aceea zice Dumnezeu că 
sămânţa care cade în mărăcini s-a sufocat şi n-a încolţit. 
Alta a căzut pe o piatră, iar soarele a ars-o şi a uscat-o, 
fiindcă în piatră nu poate să facă rădăcini, aşa că n-a 
încolţit. Nu vă lăsaţi înşelaţi: dacă nu vă pregătiți acum 


terenul, n-o veți mai face niciodată; nu e timp de 
pierdut. Nu lăsaţi Binele pentru altă dată! O idee bună 
va atrage toate ideile bune, care vor veni în ajutor pentru 
ducerea la bun sfârşit a acestei fapte bune. 

Uneori, vă simţiți cam reci față de o persoană şi nu 
vreţi să mergeţi nicăieri. Ştiţi de ce vi se întâmplă asta? 
Fiindcă acolo miroase urât, pute, de aceea nu vreţi să 
mergeţi acolo. Pământul ei e plin de putreziciune, a 
doborât o oaie şi a început să miroasă urât. Bineînţeles 
că va mirosi urât, după ce a doborât-o. Aruncaţi oaia, 
curăţaţi terenul sau casa, şi mirosul urât va dispărea! 
Aceasta este legea Adevărului. Când apa s-a umplut de 
mizerii, se izolează rezervorul, se purifică apa filtrând-o, 
apoi i se dă drumul să curgă din nou. Altfel, dacă nu se 
purifică apa de acele mizerii care s-au adunat, le veţi bea 
şi vă veţi îmbolnăvi. Când oamenii comit un păcat, îl 
închid, îl ascund şi ajunge să miroase urât. Nu, trebuie 
să deschizi uşa şi să zici: „Am doborât o oaie sau un 
animal, am comis un păcat, uite, l-am aruncat!”. 
Plăteşte-l pe cel de la care l-ai luat, şi păcatul va 
dispărea şi nu va mai mirosi urât. 

Şi în viaţa noastră există gunoi. Nu-i nimic dacă 
vine răul; să plece, dar nu trebuie să-l primiţi, să vă 
uniţi cu el şi să intraţi în păcat ca fiul risipitor. Nu zic că 
în jurul vostru nu se învârtesc ciori sau vulturi, ca să vă 
murdărească cuibul. Pot să-l murdărească din exterior, 
dar în interior trebuie să fie curat, sănătos. Vă curăţaţi 
zilnic casa fizică - de ce nu o dată pe an? La fel, trebuie 
să vă spălaţi spiritual în fiecare zi, cum faceţi cu fizicul. 
Trebuie să vă spălaţi zilnic! Veţi fi vizitaţi de prieteni, dar 
nu admiteţi să vă deranjeze, Dumnezeu nu preţuieşte 
astfel de persoane. Un om a zis: „Eu nu pot să mă 
înclin”. Tu poţi, tu poţi! Dacă eşti o grindă sau o piatră, 


nu poţi să te înclini, dar, dacă eşti om, o să te înclini. Ce 
înseamnă să te înclini? Să-i priveşti pe ceilalți oameni la 
fel ca pe tine. Eşti furios - nu te duce nicăieri, stai acasă! 
Ai o povară de dus - nu te duce nicăieri s-o descarci, 
căci nu aceasta este legea lui Dumnezeu; o astfel de 
viață nu e bună. Cineva îmi va spune că oamenii 
religioşi îşi descarcă şi ei poverile; bărbaţii, femeile se 
descarcă unii pe alţii. Profeţii s-au dus în păduri ca să-şi 
descarce povara. 

Dacă un câmp nu e recoltat, nu poate s-o facă 
singur. Anul acesta va da o recoltă mai proastă, anul 
următor, şi mai proastă, până când nu va mai da niciun 
bob de grâu. E mai bine să ai un ogor mic şi bine 
recoltat, decât unul mare, dar nerecoltat. 

Căci puţinul Bine recoltat se înmulţeşte. La fel se 
întâmplă şi în suflet. Când Dumnezeu îți dă un fruct 
pentru sufletul tău, îl scoţi pe o gaură ca să hrăneşti 
şoarecii. Găurile trebuie umplute. Nu se cos cu acul. 
Unii îşi cos inimile, minţile, dar nu e bine. Trebuie să 
înțelegeți clar când Dumnezeu vă dăruieşte ceva. 
Trebuie să-L ascultați şi să înţelegeţi ce vă spune, ce 
vrea de la voi. Trebuie să-L ascultați chiar şi atunci când 
cereţi lucrurile cele mai importante din viața voastră. 
Ascultaţi; dacă e confuzie în voi, nu este ideea lui 
Dumnezeu, nici dorinţa Lui. Dacă vă rugaţi fără să aveţi 
nevoie, o să vă audă Dumnezeu? Nu vă va auzi, fiindcă 
n-aţi mers cu lecţia de azi. „Dar Dumnezeu o să ne 
ierte”. O să ne ierte, dar elevul trebuie să se educe. 
Profesorul are un program precis: ora întâi, istorie; ora a 
doua, lectură; ora a treia, matematică; ora a patra, 
muzică; ora a cincea, gimnastică. „Dar acasă învăţăm 
altceva”. Atunci rămâi acasă, nu te duce la şcoală. 
Copilul mai vrea să sugă de la sânul mamei, dar ea, 


când vede că are dinţi, nu-l mai lasă. Unii copii vor să li 
se mestece mâncarea; o să li se mestece un an, doi, trei, 
patru, cinci, dar nu se poate până la douăzeci. La fel şi 
găina când puişorii cresc: îi înţeapă cu ciocul, trebuie 
să-şi găsească singuri mâncarea. 

lată ce ne cere Dumnezeu: nu te înfuria, e lipsit de 
judecată! Dă dovadă de Dreptate divină în faţa 
oamenilor! Mâinile sunt ca să facă Bine. Dacă nu sunteți 
drepţi, o să vă doară brațele; dacă nu daţi dovadă de 
Virtute, o să vă doară picioarele, nu veţi fi sănătoşi; dacă 
sunteţi lipsiţi de Iubire, o să vă doară gura, dinţii; dacă 
sunteți lipsiţi de Adevăr, o să vă doară capul; dacă aveţi 
gânduri rele, o să deveniți animale; dacă vă lipseşte 
înţelepciunea, o să vă doară urechile. Dacă nu sunteţi în 
acord cu legea divină, veţi fi mereu bolnavi, suferinzi. 

Acum, îi veţi cere lui Dumnezeu: „Doamne, vreau să 
am răbdare! Dă-mi puterea Ta, ca să pot rezista la 
fiecare ispită, s-o pot învinge cu promptitudine! Vreau 
supunere!”. De exemplu, aveţi un obicei prost şi, când vă 
tentează, începeţi să numărați 1, 2, 3, 4, până la 30, 40, 
50. Cât numărați, va dispărea. Când numărați, o să vă 
spuneţi: „lată, astăzi am reuşit să suport puţin, nu m- 
am înfuriat”. A doua zi, vă veţi reţine de două ori să nu 
trişaţi; a treia zi, vă veţi reține de trei ori să nu bâriiţi. 
Astfel, manifestarea fiecărui viciu va scădea pas cu pas, 
ca să dispară în cele din urmă. „Chiar dacă nu reuşesc 
să vorbesc bine pentru oameni, azi însă voi vorbi bine”. 
Mâine, veţi face un bine cuiva; în ziua următoare, îl veți 
salva de la rău. Şi, astfel, Binele va creşte permanent în 
voi. 

O femeie care se slujeşte de o mie de cuvinte bune 
va fi o femeie utilă pentru stat. Va fi o mamă bună, va 
avea fii buni, fiice inteligente şi acel stat va înflori. Şi eu 


vreau ca voi să gândiţi bine, să faceţi fapte bune, să 
priviţi corect. Nu vă neliniştiţi, după ce învaţă să 
meargă, copilului nu-i mai e teamă că va cădea. Dacă 
veţi cădea, vă veţi ridica, dar nu vă fie teamă, veți învăţa. 
În voi toţi există o dorință mare de a face Binele. 
Apostolul spune că omul drept cade de şapte ori. Veţi 
întâmpina obstacole mari în viaţă, dar veţi câştiga o 
nouă experienţă şi un nou mod de viaţă. Amin! 


Sofia, 17 februarie 1917 


Voința divină 


Ştiinţa în lume are putere doar când e pusă în 
aplicare. Cei mai mulţi dintre voi nu se folosesc de ea şi 
totuşi toti vreţi să purtaţi haine frumoase şi să mâncaţi 
bucate bune, fără să ştiţi cum se obţin şi cum se 
prepară. Fiecare dintre voi trebuie să ştie cum să 
urzească, să ţeasă etc. 

Într-o zi sunteţi mulţumiţi - e un fel de îngrășământ. 
Supărarea e alt fel de îngrășământ. Un om e bine- 
dispus, dar, peste o jumătate de oră, starea i se va 
schimba. Ştiţi de ce se întâmplă aşa? Cel ce intră în 
viaţa spirituală va trezi în el toate defectele din viața 
trecută, care până atunci au fost adormite, şi, când vine 
binecuvântarea divină, renasc. Trebuie să aruncaţi 
buruienile din grădina voastră! Unii spun că erau mai 
buni înainte să intre în viaţa spirituală. Dar 94% din 
iubirea voastră este gunoi, doar celelalte 6% sunt Iubire. 
Aruncaţi gunoiul, adică îngrăşământul de câmp, şi să 
rămână în voi doar ce e bun, cele 6%. 

O să spuneţi că vă cioplesc, dar asta nu înseamnă a 
ciopli, încă n-aţi văzut ce înseamnă a ciopli. Sculptorul 
trebuie să lovească şi să cioplească îndelung o statuie ca 
să devină frumoasă şi grațioasă. 

Vreau ca toţi să împliniţi voinţa lui Dumnezeu. 
Imaginaţi-vă că vă aflați în timpurile dintâi ale 
creştinismului... Câţi dintre voi sunteţi pregătiţi să 
suferiți persecuțiile şi încercările? Aveţi mici încercări 
acasă (cu soţul, soţia, copiii), dar asta nu e mare lucru. 
Importantă este împlinirea voinţei lui Dumnezeu! Şi 
totuşi, ce faceţi voi? Dacă voinţa divină e în acord cu voi, 
sunteţi gata s-o împliniţi, dacă nu, nu. Învățătura nouă 
nu vrea să facă din voi călugări şi călugăriţe. Ea cere 


oameni sănătoşi, care să poată suporta greutăţile vieţii. 
Şi cei care înţeleg această lege, această doctrină, vor fi 
gata să se ajute între ei. Fiecare dintre voi are un ghimpe 
în carne. Şi Pavel avea un ghimpe, drept care s-a rugat 
lui Dumnezeu, dar lară să-i spună unde se găsea 
ghimpele. Dumnezeu i-a zis: „Mare e harul Meu”. Şi voi 
trebuie să-l spuneţi lui Dumnezeu unde se află spinul 
vostru, ca să vi-l scoată. 

Nu trebuie să fiți la fel în elanurile voastre. Dacă 
toată lumea ţese doar pânză, va fi o mare concurenţă. 
Toţi vreţi să fiți buni. Ce este Virtutea? Ceea ce facem să 
fie bine făcut (indiferent că tesem, coasem etc.), asta 
înseamnă să fim buni. Vreţi să fiţi ca o statuie şi toată 
lumea să vă admire şi să vă spună ce frumoasă e. 
Învățătura lui Hristos nu este o doctrină de automat, ci 
o doctrină a sufletului. Când o veţi studia, veţi avea 
multe îndoieli. O femeie căsătorită de curând, câte 
bănuieli n-are faţă de soțul ei! Aceasta se întâmplă 
deoarece nu-l crede. Conform aceleiaşi legi, mergeţi pe 
calea spirituală şi vă întrebaţi: „Pot să ajung până la 
capăt?”. Îndoiala arată că subiectul care se îndoieşte nu 
e individual în lucrarea lui. Dacă un om e rău, ia formă 
de om rău; dacă e bănuitor, are forma potrivită; toate 
formele se adaptează la om. 

Toată lumea vrea să ajungă în Cer, toată lumea vrea 
să-l fie pe plac lui Dumnezeu. Ce sacrificiu aţi făcut 
pentru Dumnezeu? Ziceţi mereu că Dumnezeu nu v-a 
dat una sau alta. Dar voi ce-aţi dat? Făina pe care l-aţi 
dat-o lui Dumnezeu este de ajuns ca să se facă o pâine? 
Trebuie să vă gândiţi bine. Vorbiţi despre Iubire. Iubirea 
care dă Forţă minţii şi raţiunii omeneşti, ca să poată 
suporta suferințele, e Iubirea divină. Ca s-o aveţi, 
trebuie să schimbaţi iubirea voastră cu Iubirea de 


Dumnezeu. Dacă mă ascultați, vă voi spune de unde 
puteţi obţine această Iubire. Dacă sunteţi insultați, 
începeţi să suferiți. Ceea ce arată că iubirea voastră are 
limite, se pierde, ceea ce înseamnă că nu e lubire. loan 
spune: „lubirea nu se pierde niciodată”, înainte ca nuca 
să cadă, ceva se pierde; nu nuca, ci coaja. Un om spune 
despre altul că iubirea lui a fost respinsă, dar acestea 
sunt învelişuri ale Iubirii divine. Trebuie să aruncaţi 
toate cojile şi să păstraţi doar miezul divin, care este 
Iubirea. 

Citesc pe fețele voastre că sunteți oameni care se 
îngrijorează. Voi ziceţi: „Eu mă rog mult”. Dar rugatul şi 
slujitul sunt două lucruri diferite. 

Ziceţi zilnic: „Facă-se voia lui Dumnezeu”. 

Bărbatul zice: „Facă-se voia lui Dumnezeu”. Dar 
femeia spune: „Nu, facă-se voia mea”. Aşa fac soțul, 
copiii, şi treaba nu merge. Faceţi afaceri cu o mare 
întreprindere şi ziceţi: „Vând scump angro”; dar, într-o 
zi, daţi faliment şi înţelegeţi că asta nu e pentru voi. 

Trebuie să vă gândiţi de trei ori înainte să vorbiti. 
Toţi sunteţi maeştri şi ziceţi: „Trebuie să faci în felul 
acesta, domnule Deunov!” Spuneţi-mi ce trebuie să fac, 
şi voi face. Dar şi eu o să vă spun ce trebuie făcut şi 
trebuie să faceţi. Dacă nu merge bine, veţi fi mai nervoşi, 
nu veţi reuşi să dormiţi, veţi deveni bănuitori şi până la 
urmă veţi dori să ascundeţi toate acestea de lume şi vă 
veți pune o mască. Or, învăţătura mea va conferi o 
culoare frumoasă sufletului vostru, veţi fi liniştiți şi 
mulțumiți, nu veţi mai avea nevoie de măşti. Unii dintre 
voi au treizeci, alţii, patruzeci de ani, şi trebuie învăţat 
minimum 120 de ani. Aşadar, aveţi încă mult de învăţat. 

Dumnezeu întreabă câţi dintre voi sunteţi pregătiți 
să împliniţi voinţa divină. Luaţi de trei ori de la mine, 


dar voi ce o să faceţi pentru mine? Hristos a zis: „Omul 
nu trăieşte doar cu pâine, ci şi cu tot ce iese din gura lui 
Dumnezeu”. Spuneţi-mi ce pot să fac pentru voi. „Dar 
nici nu luăm, nici nu dăm”, veți zice voi. Atunci, nu veți 
studia în această scoală. Dumnezeu le va arăta o Cale 
doar celor care vor avea bunăvoința de a învinge 
întotdeauna în ei propriile gânduri şi dorinţe. Soţul e 
supărat şi-şi bate soţia; voi îi criticaţi întruna pe ceilalți. 
Aş vrea să vă întreb dacă trăiţi bine cu voi înşivă. 
Încercaţi o lună să nu mai aveţi nicio tulburare, să fiți 
calmi, ca să vedeţi cât sunteţi de buni. 

Începând de acum, indiferent de inconvenientele şi 
certurile dintre voi, Dumnezeu a poruncit: „Afară cu 
toate impurităţile!” Dumnezeu nu este Dumnezeul 
Mâniei, ci Dumnezeul Credinței, 

Sperantei, Iubirii, Dreptăţii, Purităţii. Cel ce nu va 
respecta această lege să meargă în Egipt pentru a face 
cărămizi; or, cel care vrea să meargă, să apuce drumul 
pustiului spre ara Canaanului. Aveţi de rezolvat 
probleme mari în această viaţă, nu le lăsaţi pentru altă 
dată. Să aveţi numai idei pozitive: „Voi împlini voinţa lui 
Dumnezeu!”. Ziceţi asta în sinea voastră, nu le-o spuneți 
altora. 

Puneţi puritate şi sinceritate în gândurile, dorinţele 
şi sufletul vostru, şi Iubirea se va arăta, şi Dumnezeu vă 
va binecuvânta, şi Cerul va avea ca scop să crească tot 
ce a semănat în voi Dumnezeu. Faceţi-i loc să crească, 
căci acum avem orele cele mai potrivite, în care se poate 
realiza mult în timp puţin. Ceea ce creştea în trecut într- 
o mie de ani, acum se realizează doar în zece; ceea ce a 
crescut într-o sută, acum creşte în doar un an. 

Femeile trebuie să se unească şi să se ajute între 
ele. Acum, când vă adunaţi acasă, vorbiţi doar de lucruri 


rele despre una, despre alta - câte întrebări şi critici! Nu 
se mai poate continua cu aceste măşti ale diavolului, 
scoateţi-le! învăţaţi acum doctrina lui Dumnezeu! 

Vreau să deveniți buni prin voi înşivă. Căci, de cum 
va veni timpul, veţi fi buni din necesitate; acum însă e 
timpul libertăţii, al alegerii, trebuie să alegeţi singuri să 
fiţi buni. Omul este binele din el, e parte a lui. Ceea ce 
veţi face este o binecuvântare pentru casa voastră, 
pentru copiii voştri. „Dacă păstraţi legea Mea, Mă voi 
ruga la Dumnezeu să vă trimită Duhul Sfânt 
consolator”, le-a spus Hristos învățăceilor Lui. 

Vom fierbe tomate şi din 100 de kilograme vom 
obţine 9-10 kilograme. Eu vă voi da tomate şi lemne, iar 
voi o să le fierbeţi. Pentru cel ce nu vrea să le fiarbă, o 
voi face eu, dar îi voi cere să-mi dea tomate şi lemne. 

Gândiţi-vă întotdeauna la lucrurile care vă ajută să 
evoluaţi. Ideea „Nu pot” este o contradicţie. „Nu pot”, în 
limba Iubirii, înseamnă că există dificultăţi, obstacole. 
Am început să vă fotografiez gândurile şi într-o zi o să vi 
le arăt. Autorul de psalmi zice: „Dumnezeu îmi va 
ascunde păcatele”. Creierul să vă fie plin de idei 
superioare. Inima să vă fie mai generoasă, la fel şi 
mintea, să fiți sănătoşi! Sănătatea este pentru corp, iar 
fericirea este o calitate a sufletului printre îngeri; 
beatitudinea este o calitate a Duhului lui Dumnezeu. 

De aceea, pe Pământ nu pot să existe fericire şi 
beatitudine. 

Materialul prevăzut pentru anul 1917 trebuie 
învăţat, câmpul nu trebuie să rămână nerecoltat. O să 
vă împart în categorii. Cel care coase o să continue, dar 
celui ce nu ştie o să-i fie rău. Mulţi se plâng că viaţa 
merge rău. Asta se întâmplă deoarece pânza n-a fost 
bine pusă, trebuie potrivită din nou. 


Joia viitoare vin doar cei care ştiu să pună în 
practică. Nu cerem doar auditori. Încercaţi să vă aranjaţi 
relaţiile, să fiți sinceri în sufletul vostru, față de 
Dumnezeu şi faţă de oameni. 

Acolo unde binele se înmulţeşte, se înmulţeşte şi 
răul. Cel ce lucrează mai mult mănâncă mai mult, 
poartă mai multe haine şi le rupe etc. Fiecare dintre voi 
trebuie să devină un cămin pentru Duhul Sfânt. 
Dumnezeu îşi trimite zilnic Duhul, dar trebuie să fim 
pregătiţi să primim binele pe care ni-l trimite Dumnezeu. 

Vreau să mă ajutaţi să rezolv neînțelegerile dintre 
voi. Faceţi deseori praf în minţile şi inimile voastre; nu 
aveţi nevoie de asta. Încercaţi să vă liniștiți gândurile, 
daţi-vă mâna şi lucraţi. Văd că vă faceţi grupuri, vă 
împărţiţi şi tineri, şi bătrâni. În primul rând, trebuie să 
ajungeţi la Duhul Sfânt, să construiți binele! Altfel, cu 
ideile voastre rele, daţi viață karmei şi bolilor. Dumnezeu 
a spus că totul va merge bine, iar eu vă doresc să 
evoluați în minte şi în inimă, întru înţelepciune, 
Cunoaştere şi Iubire, să nu vă mai puneţi piedică unul 
altuia. 

Prima lege este cea a suferinței. A doua, cea a 
ispitei; duhurile vă ispitesc prin oameni. A treia lege este 
cea a binecuvântării divine. Care este măreţia acestor 
legi, dacă le puteţi înţelege? Le veți învăţa teoretic şi 
practic. Dacă cineva critică, spuneţi-i: „Ai un război de 
țesut? Vino, o să ţesem!”. Un om nu trăieşte bine, 
înseamnă că războiul lui de ţesut nu e bine aşezat. Va 
rupe pânza şi o va lua de la capăt. Aţi amestecat toate 
războaiele de ţesut ale bărbaţilor şi ale femeilor, şi acum 
plângeți... 


Sofia, 29 martie 1917 


Neprihănirea şi mântuirea 


Căci prin credința din inimă 

se capătă neprihănirea, şi prin 
mărturisirea cu gura se ajunge la mântuire. 
Romani 10, 10 


Mă voi opri la aceste două cuvinte, „neprihănire” şi 
„mântuire”. Vreau să studiaţi aceste cuvinte şi să faceţi 
o experienţă cu ele. 

Orice femeie vrea independența. Cât e tânără, 
scopul ei este să plece din casa tatălui, să se elibereze de 
mamă şi de tată, să devină stăpâna propriei case. 
Această dorință este foarte naturală şi divină. Când se 
căsătoreşte şi-şi începe noua viață, îşi duce în casa ei 
trupul (cămăşi, perne, cuverturi), îşi pune în ordine casa 
şi ei îi face plăcere această casă aşa de bine ordonată. 
Corpul este o casă a sufletului omenesc în viaţa 
spirituală. E ca în cazul femeii, aceeaşi lege în privinţa 
sufletului, care intră în corp şi începe să-l aranjeze. Unii 
vor să se debaraseze de corp şi-şi zic: „Când aş putea să 
mă eliberez de corpul meu?”. Există corpuri din care 
omul nu poate evada. Acestea sunt acele beciuri umede 
şi nesănătoase, fără ferestre, în care oamenii se 
îmbolnăvesc de reumatism. Dacă evadăm din ele nu 
înseamnă că ieşim din casele noastre foarte curate. 
Pavel spune în Biblie: „Există o casă care nu e făcută de 
om”. 

Ideea de neprihănire provine de la expresia de „a 
aranja lucrurile” (a pune lucrurile la locul lor cuvenit). 
Ce om este neprihănit? Cel ce nu face greşeli. Or, ca să 
nu facă păcate, omul trebuie să aibă cunoştinţe, să 


înțeleagă sensul lucrurilor din jur şi să facă alegerea 
bună. 

Vă avântaţi spre libertate. Fiecare femeie trebuie să 
aibă această libertate, dar cu condiţia s-o poată utiliza, 
să construiască pe ea fericirea şi sănătatea soţului şi a 
copiilor. Femeia care nu e liberă n-are un soţ fericit. 
Credeţi că femeia bolnavă e liberă? Femeia cu inima şi 
mintea tulburate permanent nu este o femeie liberă. Nu 
spun că mintea nu trebuie să aibă emoţii. Tulburarea e 
una, emoția e alta. Mintea şi inima trebuie să simtă 
emoție doar la suprafaţă, nu să fie tulburate profund, ca 
să nu devină mlăştinoase. Lucrul important pentru 
femeie este să aibă profunzimea inimii de minimum zece 
kilometri! La o astfel de profunzime, cel care încearcă să 
vă tulbure se îneacă. Ce fac copilaşii când găsesc 
mlaştini puţin adânci, de aproape zece centimetri? Intră 
în apă, o tulbură şi sunt mulţumiţi. Bărbaţii, când 
găsesc femei puţin profunde, le tulbură şi le pare bine. 
Atunci, femeile zic: „Ce nefericite suntem!”. În apele 
puţin adânci e mult vacarm, acolo orăcăie broaştele 
toată vara - zgomot şi mare agitaţie, care abia dacă 
încetează iarna. Aşadar, inimile voastre nu trebuie să fie 
puţin adânci, în apă nu trebuie să fie agitaţie. 

Întrebaţi care este remediul pentru această baltă, în 
care apa este atât de rea? Veţi produce un curent nou de 
apă pură în această baltă şi veţi forma un pârâu pentru 
ca apa proaspătă să poată spăla resturile trecutului. 
Învățătura lui lisus este un curent nou de apă, care 
trebuie să intre în inima voastră şi s-o spele. După ce a 
purificat-o, va lăsa depuneri pe câmpurile voastre, ca să 
se poată fortifica. Vă întrebaţi cum trebuie făcută 
această fântână? Fântâna va veni singură la voi. Hristos 
i-a spus femeii samaritene: „Apa pe care o să ţi-o dau va 


fi în tine o fântână de viaţă, care curge fără oprire”. În 
consecință, cuvântul „mântuire” înseamnă această 
fântână. 

Când un om se află în deşert, unde nu se găseşte 
apă, are gura uscată, e chinuit de o sete insuportabilă şi 
singura cale de a se salva este apa, altfel este 
condamnat la moarte. Asemenea unor călători în deşert, 
multe femei mor de sete împreună cu cămilele lor, cu 
bagajele. Aţi auzit cuvântul „fântână”. Aş vrea ca, atunci 
când veţi merge să vă plimbaţi afară din Sofia, să gustaţi 
apa din astfel de fântâni. Dar doamnele din clasele de 
sus, de altfel, toate doamnele nu merg foarte departe, 
bat întotdeauna aceleaşi alei, unde în afară de praf nu 
se poate găsi nimic altceva. Înghit această apă şi, 
întorcându-se acasă, spun: „Ce plimbare bună am 
făcut!”. Eu vă spun că doar veţi înghiţi praf. Deseori, 
când aud doctrina lui Hristos, oamenii folosesc 
întotdeauna aceleaşi fraze banale şi apoi zic: „M-a durut 
capul ascultând”. Asta pentru că aţi înghițit praf. Acela 
nu e locul pentru neprihănire şi mântuire. 

Cuvintele  „neprihănire” şi „mântuire” au şapte 
semnificații. Eu vă vorbesc acum despre primul sens şi, 
dacă reuşiți să-l înţelegeţi, vă voi vorbi şi despre 
celelalte. Vine la voi un prieten şi vă zice: „Hai să ne 
plimbăm, dar nu departe, fiindcă mă doare capul, mi-e 
greață, nu sunt obişnuit”, înseamnă că sunteţi oameni 
care mergeţi cu paşi mici, în timp ce Adevărul vrea să 
meargă cu paşi mari. Când picioarele oamenilor devin 
scurte, încep să se gândească la lucruri rele. Un om zice: 
„Nu pot să merg la Vitoşa”. Dar, dacă nu poţi să mergi la 
Vitoşa, cum ai putea merge la Hristos? Calea lui Hristos 
este îngustă şi anevoioasă, este Calea voinţei raționale a 
omului. Să vă spuneţi în sinea voastră: „Voi merge 


împreună cu prietenii la Vitoşa!”. Dacă chiar nu puteţi, 
faceţi drumul mental, străbateţi tot drumul în mintea 
voastră! Aceasta este filosofia vieţii. 

Înainte să vă căsătoriţi, la întâlnirea cu iubiții voştri, 
ei vă numesc îngeri, vă iubesc, mor pentru voi, nu pot să 
trăiască fără voi, se aşază în genunchi şi câte lacrimi şi 
ipocrizie vedem! Dar nu pentru că nu pot fără voi, ci ca 
să producă efect, şi prin asta vor să spună: „Vedeţi cum 
e Dumnezeu!” Când se mărită, femeile încep să 
îngenuncheze. lată filosofia voastră: vă aşezaţi în 
genunchi în locul soţilor voştri. De ce? Fiindcă mintea şi 
inima vă sunt prea puţin profunde. Nu înţelegeţi asta în 
sens greşit. Dacă iau ceva de măsurat şi încerc să văd 
adâncimea minţilor şi inimilor voastre, voi constata o 
realitate. Cuvintele cu care vă vorbesc sunt în sens 
figurat, să nu le înțelegeţi în sens obişnuit. Inimile 
voastre pot să fie, în acelaşi timp, şi puţin profunde, şi 
profunde. Dacă în inimile voastre intră doar murdărie, 
fundul o să se umple şi vor deveni puţin adânci. Există 
lacuri care au devenii mai puţin adânci, dar altele au 
devenit mai adânci... De ce are femeia dorinţa să-şi vadă 
soțul în genunchi în fața ei? A te aşeza în genunchi 
înseamnă legea abnegaţiei de sine, a sacrificiului de 
sine. Formând unghiuri în timpul poziţiei, aceasta arată 
că eşti gata să cobori şi să te sacrifici. Când te opreşti şi 
te sacrifici pentru cineva, înseamnă că te-ai aşezat în 
genunchi în faţa lui. Dar, când un tânăr se aşază în 
genunchi în faţa unei tinere, el o înşală. Câte dintre 
femeile bulgare trăiesc perfect cu soţii lor şi nu şi-au 
spus niciodată o vorbă urâtă? Vă las să vă gândiţi şi să 
constataţi singure adevărul. Adevărul trebuie să fie clar, 
nici mai mult, nici mai puţin! Nu vreau să vă prezint 
acest adevăr atât de strălucitor încât să vă orbească. Îl 


fac să treacă prin mulţi nori, ca să fie suportabil pentru 
ochii voştri; cu el vă salvez de iluziile care aduc zilnic 
necazuri, căci aceste iluzii vă îndepărtează de 
Dumnezeu. 

Când Dumnezeu a trimis o femeie sau un bărbat pe 
Pământ, i-a dat un buget. Dacă cineva îl toacă, nu e 
drept. Nimeni n-are dreptul să-l ia, doar dacă eşti gata 
să-l dai de bunăvoie. Îi spuneţi cuiva: „Nu te sacrifici 
pentru mine”. Nu e necesar să facă un sacrificiu pentru 
voi, căci, dacă face acest sacrificiu, ca să vă înalțe, va 
cobori el. Aşa e legea divină: unul coboară, altul urcă. 
Dacă bărbatul coboară, femeia urcă; dacă femeia 
coboară, bărbatul urcă, în prezent, aruncaţi o ancoră, 
capturați bărbatul şi îl faceţi să coboare astfel încât nici 
el, nici voi să nu puteţi urca. Vă opriţi în loc şi vă priviţi. 
Aşa cum femeile din zilele noastre îşi opresc soţii şi nu-i 
lasă să urce. Acesta este motivul pentru care dormiţi, 
deoarece nu puteţi merge în cealaltă lume, nu puteţi 
cobori şi urca. Când sunteţi întrebaţi de ce dormiţi, 
răspundeţi: „Ca să merg la Dumnezeu”. Când spuneţi 
„Am dormit bine”, o faceţi pentru că aţi fost sus, dar din 
impresia pe care aţi avut-o acolo rămâne doar o umbră 
de plăcere. Uneori zice soţia: „Am dormit rău, am visat 
urât”. Asta înseamnă că şi-a oprit soţul undeva. Această 
situaţie nenaturală provine uneori din dorinţa exagerată 
a femei. Dorinţa  nemăsurată atrage dorință 
nemăsurată, nenorocirea atrage nenorocire, suferința 
atrage suferinţă. 

Când vorbesc despre suferință şi nenorocire, înţeleg 
durerea ca pe un înveliş al Adevărului Divin. 

Oamenii din zilele noastre învăluie suferința în 
bucurie şi, în consecinţă, o fac dulce la exterior. Există 
pilule la exterior cu zahăr, dar în interior amare. 


Dumnezeu nu e acum nici de partea homeopatici, nici a 
alopatiei. Prima vindecă cu doze mici de pudră amară, 
ca să aibă efect; a doua, cu doze mari de pudră amară. 
Şi răul dispare. Când omul e sănătos, n-are nevoie de 
pilule. Cunosc oameni care, din obişnuință, din când în 
când iau câteva pilule, aspirină sau chinină, ca să nu se 
îmbolnăvească. Se gândesc mereu că ar putea să se 
îmbolnăvească. Zilnic trebuie să vă spuneţi un cuvânt 
pozitiv, şi astfel starea voastră va fi mai bună. 

Voi, cei care mă ascultați, faceţi exercițiul următor, 
pentru care vă dau un an, după care o să vă simțiți 
liberi: primele şase luni vor fi pozitive (o să lucraţi 
pământul, o să semănaţi, o să recoltaţi), următoarele 
şase luni veți fi pasivi (veţi culege o energie nouă). Să nu 
aveţi nicio îndoială, căci lucrul despre care vă vorbesc 
poate fi realizat de fiecare dintre voi. Este ridicol să 
spuneţi că nu puteţi s-o faceţi. Într-o zi, o să adun copiii 
mici şi o să fac o experienţă cu ei ca să dovedesc că ceea 
ce nu puteţi să faceţi voi pot copiii, căci încrederea lor e 
mai mare decât a voastră. O să ziceţi: „Ne putem înşela”. 

E posibil ca în primul an să vă puteţi înşela, nu şi în 
al doilea. Veţi respinge această idee. Acolo unde lucrează 
legea, nu există minciună şi veţi cunoaşte aceste 
cuvinte: „Tot ce li se poate întâmpla celor care îl iubesc 
pe Dumnezeu este spre binele lor”. O să reţineţi asta ca 
pe un fel de citat: „Tot ce poate să ni se întâmple va fi 
transformat de Dumnezeu spre Bine”. Apoi, dacă aveţi 
idei rele, dorinţe rele, dacă toţi oamenii răi se întorc 
împotriva voastră, să nu vă fie teamă! Lăsaţi astea în 
afara voastră! 

Şi acum o să vă vorbesc despre verbul „a putea”. Ce 
exercițiu aţi făcut până în prezent? L-aţi folosit doar la 
persoana întâi: eu pot. De acum înainte, o să-l utilizaţi 


la toate persoanele: eu pot, tu poţi, el poate, noi putem, 
voi puteţi, ei pot! Dacă v-aţi poticnit de o problemă, o să 
ziceţi în sinea voastră, în sufletul vostru: „Eu pot, noi 
putem, el poate! Eu pot, Tu poţi, Doamne, care te afli în 
mine, în sufletul meu. El poate, Duhul Tău maiestuos, 
care mă conduce!”. După aceea, veţi folosi celelalte 
persoane la plural. Credinţa voastră şi Puritatea voastră 
o să vină în ajutor tuturor celor care se află sus, o să 
coopereze la ideea divină pentru ca ea să se poată realiza 
în viața voastră. Pe această Cale se cere o răbdare divină 
şi perseverență, pentru ca Lumina să domine în voi. 
Trebuie să faceţi această experienţă de fiecare dată când 
vă simţiţi slabi. O veţi face dimineaţa între orele patru şi 
şapte. Cel mai bine este pentru cel care poate să se 
trezească de bunăvoie la ora patru. Dimineaţa, când 
răsare soarele, veţi spune: 

(La persoana întâi) Eu pot! - în acest fel o să răsară 
Soarele meu în sufletul meu. 

(La persoana a doua) Tu poţi! - în acest fel o să 
răsară Soarele divin în sufletul meu. 

(La persoana a treia) El poate! - în acest fel o să 
răsară Soarele în mintea mea. 

(La persoana întâi plural) Noi putem! - în acest fel o 
să răsară Soarele îngerilor noştri. 

(La persoana a doua plural) Voi puteţi! - în acest fel 
o să răsară Soarele Dumnezeului Păcii în sufletele 
noastre. 

(La persoana a treia plural) Ei pot! - în acest fel o să 
răsară Soarele tuturor Sorilor în minţile noastre. 

Astfel, în voi trebuie să răsară şase sori. La fiecare 
soare o să vă opriţi patru minute; în total, douăzeci şi 
patru de minute vor fi utilizate pentru răsăritul a şase 
sori. Veţi respecta regula următoare: vă treziti fără 


zgomot, liniştiţi, şi, după ce vă faceți toaleta, rămâneţi 
calmi, fără nicio problemă, fără nimic care să vă 
neliniştească. 

E posibil să nu vă simțţiţi în apele voastre la trezire, 
să vă simţiţi ca şi cum lumea întreagă e împotriva 
voastră. Cu toate acestea, ridicaţi-vă şi rostiţi încet 
cuvintele de mai sus, fiecare pe rând. Luaţi un carnet şi 
în fiecare dimineaţă, timp de şase luni, scrieţi ora trezirii 
şi de câte ori v-aţi trezit târziu. Rostind acele cuvinte, o 
să simţiţi o bucurie în stomac şi mintea în plenitudine. 
Aveţi nevoie de şase luni ca să înţelegeţi cum se petrece 
răsăritul acestor sori. Continuaţi să faceţi acest exerciţiu 
timp de şase luni, transmiteţi-l şi unora dintre prietenii 
voştri, recomandaţi-l lor. Începeţi să-l faceţi în ziua de 6 
aprilie. Cineva o să întrebe dacă e posibil să te trezeşti 
aşa de devreme etc. Să nu aveţi astfel de idei! Veţi nota 
în caiete cum era vremea, împărţind-o în senină, 
noroasă, ploioasă, vântoasă. Toate aceste stări ale vremii 
sunt bune. Dacă e ploios sau noros în acele şase luni, 
nu vă plângeţi niciodată. Dacă e ploios, o să spuneţi: 
„Azi plouă, Dumnezeu purifică şi câmpurile vor avea o 
recoltă mai bogată”. Veţi încerca să realizaţi toate astea. 
Cereţi-le prietenilor să facă şi ei la fel. 

În cursul primei luni, când rostiţi toate cele şase 
puncte, să-l accentuaţi mai ales pe primul. În cursul 
celei de-a doua luni, veţi repeta totul, dar veţi accentua 
al doilea punct etc. Doresc să fiți calmi şi 
binecuvântarea care va veni va fi exact cea de care aveţi 
nevoie. Vreau să produceţi o undă binefăcătoare şi din 
tot ce vi se întâmplă în aceste şase luni veţi încerca să 
trageţi o învăţătură, să vedeţi latura bună a acestei 
probleme şi să profitaţi de ea. O să spuneţi: „Totul se 
întâmplă pentru Binele celui care îl iubeşte pe 


Dumnezeu!”. După aceea, veţi repeta frazele care 
urmează: 

Cred în tine, Dumnezeul meu, 

care mi-ai vorbit în trecut. 

Cred în tine, Dumnezeul meu, 

care îmi vorbeşti în acest moment. 

Cred în tine, Dumnezeul meu, 

care o să-mi vorbeşti în viitor. Lumina Ta să se 
pogoare peste noi toţi! Numele Tău să fie slăvit. 

Vie împărăţia Ta! 

Facă-se voia Ta! 

Precum în Cer, aşa şi pe Pământ! 

În cursul zilei, dacă vă vine inspiraţia să citiți un 
psalm sau altceva, citiţi, dar doar dacă simţiţi o dorință 
profundă s-o faceţi. Citând frazele de mai sus, reflectați 
la lucruri care ar putea să vă înalțe, gândiţi-vă la ce este 
mai frumos în lume, şi veţi vedea cum vă vor apărea cele 
mai frumoase imagini. Doar în acest fel o să puteţi să vă 
refaceţi trecutul şi să vă pregătiți condiţii bune pentru 
viitor. Aceasta este calea pe care puteţi să vă căliți voinţa 
şi să vă faceţi mintea şi inima mai generoase. 
Bineînţeles, lumea va merge mai departe pe acelaşi 
drum, dar totul va fi spre bine. 

În cursul acestor şase luni, uneori vă puteţi simţi 
puţin murdari. Veţi folosi atunci cuvintele: „Doamne, 
încălzeşte-mi inima cu Iubirea Ta!”. Dacă mintea vă 
devine uneori întunecată, veţi spune: „Doamne, 
luminează-mi judecata cu Duhul Tău! . Sau: „Dă-mi 
Lumina Duhului Tău!” Apoi, rămâneţi calmi. E posibil să 
treacă o oră, două, trei, patru, dar rezultatul va veni cu 
siguranţă. 

După răsăritul celor şase sori, unul după altul, veţi 
avea un rezultat. În timpul celor şase luni veţi încerca să 


păstraţi relaţii bune cu partenerii de viaţă, cu copiii 
voştri, cu cei din jur şi veţi vorbi doar despre lucruri 
utile. Dacă vă înşelaţi uneori şi vi se întâmplă să spuneţi 
lucruri rele despre o persoană, scrieţi-le în caietele 
voastre, veți fi sinceri cu voi înşivă. 

Altă regulă: dacă unul dintre voi nu este în stare să- 
şi rezolve problema, să facă apel la un frate. Dacă nici ei 
doi nu reuşesc, să cheme un al treilea, şi împreună vor 
reuşi în rugăciunea lor. Reuniunea trebuie să aibă loc 
întotdeauna înainte de amiază, căci atunci sunt 
condiţiile favorabile. 

Aşa devine omul „neprihănit” şi „se eliberează”. Este 
prima semnificaţie a acestor cuvinte. 

Daţi acest sfat prietenilor la care ţineţi. Dacă aveţi o 
inspiraţie profundă, împărtăşiţi aceste cuvinte şi altora, 
şi vă veţi simţi bine împreună. În acest fel, Lumina 
voastră va fi vizibilă pentru apropiații voştri. 

Pacea fie cu voi! 


Sofia, 5 aprilie 1917 


Ceea ce a unit 


Ceea ce a unit Dumnezeu, omul să nu despartă. 
Marcu 10,9 


Acum, să ne întoarcem privirea spre ce a unit 
Dumnezeu. Înţeleg aceste cuvinte în sens larg, adică 
sensul dat de Hristos. Ele se referă la întreaga viaţă 
omenească, în toate manifestările sale. „Ceea ce a unit 
Dumnezeu, omul să nu despartă”. Orice suferință în 
viață provine din această dezunire. Nu este necesar să 
vă dau argumente pe această temă, fiecare o poate 
verifica prin experienţă. 

Sunteţi  nefericiți când îi  întoarceţi spatele 
partenerului vostru de viaţă, sufletului vostru, fraţilor şi 
surorilor voastre, prietenilor, casei, ţării voastre. De ce? 
Cuvântul „ţară” are un sens diferit față de ce înţeleg 
oamenii prin el. Prin cuvântul „ţară” oamenii înţeleg 
casa, familia, dar ce este pe Pământ familia, în Cer este 
țara, casa divină. Oamenii din zilele noastre înţeleg prin 
cuvântul „dezunire” doar dezunirea dintre bărbat şi 
femeie, adică ceea ce numesc „repudiere”. 

Prin „dezunire” se înţelege respingerea oricărei idei 
şi dorințe de către mintea şi inima voastră. Când 
respingeţi o idee bună din mintea voastră şi o dorință 
bună din inima voastră, comiteţi o crimă. 

Nu aruncaţi ce a unit Dumnezeu. Exerciţiile pe care 
vi le-am dat luna trecută sunt în legătură cu această 
mare lege. În prima propoziţie, ziceţi: „Fie ca răsăritul 
Soarelui meu să vină în sufletul meu”. De ce? Deoarece 
Soarele în lumea fizică este motivul pentru care creşte 
totul în natură şi el răsare la orizont; şi în om există un 
Soare care răsare şi încălzeşte. Când razele Soarelui 


natural strălucesc în deşert, ele încălzesc doar nisipul şi, 
când mergeţi cu picioarele goale pe el, vă arde. Dacă 
razele lui cad pe pământul bogat în grâne, ele fac să se 
dezvolte acele grâne, creând o viaţă nouă, şi, dacă 
călătoriţi în acea ţară, o să vă facă plăcere. Dacă Soarele 
vostru răsare prin aceeaşi lege, veți simţi şi veţi vedea că 
totul este foarte corect. Dar, dacă dezuniţi ce a unit 
Dumnezeu, Soarele vostru va răsări ca în deşert şi vor 
apărea curenţi calzi şi fierbinți. Aţi văzut cum se 
dezbracă oamenii în anotimpul cald, le vine greu să 
respire, le este cald? Această căldură e provocată de 
faptul că nu există destulă vegetaţie. De ce trebuie să 
răsară Soarele nostru? Ca să facă să crească tot ce e 
bun în voi. 

Acum veţi adăuga la prima propoziţie a exerciţiului 
ceea ce urmează: „Fie ca Soarele meu să răsară în 
sufletul meu şi să-mi purifice inima”. Veţi adăuga alte 
cuvinte noi şi la celelalte propoziţii. 

(La persoana a doua) Tu poţi! - Fie ca Soarele divin 
să răsară în mine şi să-mi purifice sufletul. 

(La persoana a treia) El poate! - Fie ca Soarele din 
mintea mea să răsară şi să-mi purifice judecata. 

(La persoana întâi plural) Noi putem! - Fie ca Soarele 
îngerilor noştri să răsară şi să ne purifice inimile. 

(La persoana a doua plural) Voi puteţi! - Fie ca 
Soarele Dumnezeului Păcii să răsară şi să ne purifice 
sufletele. 

(La persoana a treia plural) Ei pot! - Fie ca Soarele 
tuturor Sorilor să răsară în minţile noastre şi să ne 
purifice judecata. 

Trebuie lucrat o întreagă lună pentru purificarea 
inimii, a sufletului şi a judecății. Acesta este sensul 
cuvintelor: „Ceea ce a unit Dumnezeu, omul să nu 


despartă”. Aceasta este legea pe care o abordaţi acum, 
ca să vă puneţi în acord cu inima, sufletul şi judecata 
voastră. Orice om care a despărțit ceea ce a unit 
Dumnezeu a pierdut această armonie. 

Multe femei şi-au pierdut soţii care au murit, dar 
alții sunt vii, chiar dacă oamenii îi cred morti, şi, invers, 
există femei care au murit, dar trăiesc. Astfel, după câte 
cred, se poate ca o femeie să fie încă vie cu toate că a 
murit demult şi să rămână în casă, aşa cum într-o 
grădină zoologică rămân scheletele uitate sau cum 
rămân în muzee păsările împăiate. În aceste cazuri, 
turcii vorbesc despre ibret. În acest fel înțeleg cuvintele 
Apostolului Pavel, care zice că o văduvă, ca să fie 
înscrisă în lista văduvelor, trebuie să nu aibă mai puţin 
de şaizeci de ani. De aceea, văduvele tinere trebuie să se 
căsătorească şi să crească copii. Este o lege supremă. 
Cuvântul „căsătorie” înseamnă viață. Oamenii din zilele 
noastre nu înţeleg viața, fiindcă nu înţeleg sensul 
spiritual al lucrurilor. Aveţi un copil care nu mănâncă, 
mama crede că e bolnav şi se îngrijorează. Şi ce-aţi 
spune despre un copil care nu mai cântă? Dar despre 
un copil care nu se mai roagă? Omul care nu mai 
mănâncă, nu mai cântă şi nu se mai roagă este bolnav. 
Mâncarea este în legătură cu corpul, cântecul, cu inima, 
rugăciunea, cu mintea omului. Unii filosofi spun că 
omul nu trebuie să se roage. Eu spun: unii microbi au 
intrat în mintea ta, şi de aceea eşti bolnav. 

Bineînţeles, trebuie să experimentați. Acum vă aflaţi 
într-o şcoală. Nu vă spun să aruncaţi totul îndată ce v- 
aţi întors acasă. Nu vă instruiesc să aruncaţi tot, ci să-l 
utilizaţi. În timp ce oamenii din ziua de astăzi, având 
cârpe, le adună şi fac din ele covoare, voi aveți 
îngrăşăminte, fertilizaţi-vă ogoarele. 


Astfel, fixați-vă sarcina să vă opriţi încă o dată la 
cuvintele: „Ceea ce a unit Dumnezeu, omul să nu 
despartă”. În ce constă această unire? Unirea dintre 
Soare şi om constă în cinci receptori. Putem să fim în 
unire cu Soarele cu ochii. Dacă ne facem rău la ochi, 
distrugem acest bun. Dacă-i facem rău nasului, nu vom 
intra în legătură cu aroma fructelor, creată de soare. 
Dacă se pierde gustul, n-o să mai putem înţelege acel 
bun ce se găseşte în interiorul fructelor. Trebuie să ne 
păstrăm ochii puri. Cum ne stricăm ochii? O femeie care 
îşi pierde soţul plânge şi iar plânge după el şi-şi slăbeşte 
ochii. De ce trebuie să plângă? Nu-l voia la început pe 
acel soţ, şi acum plânge pentru el. După înţelegerea 
mea, a plânge în acel moment nu e un lucru natural. 
Plânsul trebuie să provină din blândeţea inimii. Plânsul 
lipsit de blândeţe este inutil. 

O să vă dau un exemplu pentru luminarea 
conştiinţei. Un om a fost condamnat la trei ani de 
închisoare fiindcă a furat 25 de leva. Avocatul care îl 
apăra a zis: „N-a făcut furtul cu premeditare. Dacă ar fi 
cu adevărat hoţ, ar fi luat şi cele 2.000 de leva care se 
găseau în acelaşi loc”. Când a auzit asta, hoţul a început 
să plângă. „De ce plângi?” au întrebat judecătorii. 
„Pentru că n-am luat cele 2.000 de leva”. 

Mulţi dintre voi plâng acum pentru că n-au luat cele 
2.000 de leva, nu pentru că au luat 25 de leva. Uneori, 
unii plâng zicând: „Sufăr pentru că n-am asta ori aia”. 
Eu zic: „Suferiţi fiindcă n-aţi luat cele 2.000 de leva”. 
Ştiinţa vă este utilă atâta timp cât vă aduce binele. 
Multele ipoteze şi teorii filosofice sunt utile atâta timp 
cât reprezintă o gimnastică a minţii, dar în viață aveţi 
nevoie de ceva fundamental, deoarece vă aduce 
întotdeauna sănătate, pace şi bucurie interioară. 


În mod analog, veţi raţiona astfel: Soarele dă viaţă 
izvoarelor în lume, munţilor şi tuturor bunurilor de pe 
Pământ şi, la fel, Soarele vostru, când vă răsare în 
inimă, prin aceeaşi lege va crea toate bunurile existente. 
Căci Dumnezeu, care a pus în legătură aceste lucruri, 
are grijă de acest echilibru. Fiecare idee din mintea 
voastră, bună sau rea, provoacă o mare revoltă. În voi se 
înfruntă în acelaşi timp două forţe raţionale; şi una, şi 
cealaltă vă spun cum trebuie să acţionaţi. Viaţa 
rațională este utilă pentru voi, nu pentru societate. 
Societatea este o condiţie pentru omul individual. 
Hristos a zis că omul nu este creat pentru sâmbătă, ci 
sâmbăta este creată pentru om. Omul nu trebuie să 
devină sclav al societăţii. Societatea este o condiţie 
pentru dezvoltarea sufletului individual. Societăţile 
colective sunt unităţi unite. Întrebaţi de ce a creat 
Dumnezeu lumea. A creat-o pentru sufletul vostru. Or, 
voi spuneţi: „Societatea şi lumea să se amelioreze”. Dacă 
toată lumea este sănătoasă, dacă toată lumea începe să 
cânte, să mănânce, oare ţie ţi-e bine sau unde e binele 
pentru tine? Ce interes ai să ştii că există mulţi îngeri şi 
sfinți? Lumea o să se amelioreze dacă starea ta se 
ameliorează. 

Vorbind despre societate, înțeleg ce se află în 
interiorul omului. Să nu spuneţi niciodată: „Ce pot să 
fac eu?” Cum vine desfrâul? Vine întotdeauna de la 
oameni, de la indivizi. Unei parizience îi vine ideea să-şi 
pună perucă, şi imediat toţi o imită. Altei doamne îi trece 
prin minte să-şi pună o rochie îngustă, şi toate 
doamnele se îmbracă apoi la fel; sau alta ia hotărârea să 
îmbrace o rochie largă, şi toate celelalte fac la fel. Unui 
bărbat îi vine ideea să-şi facă pantaloni cu manşete late, 
asta devine o modă nouă şi toți bărbaţii fac la fel. Un om 


dă exemplu pentru toată lumea. Să nu credeţi că ceea ce 
faceţi în viaţă n-are consecinţe atât pentru voi, cât şi 
pentru ceilalți. De aceea, Hristos zice: „Nu vă fie teamă, 
Tatăl vostru a avut bunătatea să vă dăruiască împărăţia 
Lui”. 

Ca să fiți puternici, trebuie să reconstituiți în voi 
această uniune. Dizarmonia din voi trebuie corectată, 
căci aveţi multe gânduri care vă tulbură, multe 
divergențe. De exemplu, mă întrebaţi care va fi viitorul 
vostru. Uneori vă răspund: „Nu pot să vă spun nimic . 
De ce? Fiindcă văd că viitorul unora este foarte rău. Un 
călugăr foarte credincios făcea în fiecare zi cinci sute de 
mătănii. Altul, când l-a văzut, a înţeles imediat că era 
foarte credincios. Primul s-a mirat cum de a fost înţeles 
şi nu-şi dădea seama că, de la atâtea mătănii, degetele îi 
erau pline de bătături. Astfel, fiecare om are bătături în 
el, şi după aceste bătături se poate şti ce a făcut. 

lisus a zis: „Voi, femeile, trebuie să vă întoarceţi la 
starea de la început!”. Care stare? Starea de a ne hrăni 
cu fructe din Pomul Vieţii. Vă vine un gând trist, o 
dorinţă tristă: ea vine din pomul cunoaşterii binelui şi 
răului. Indiferent de ideea care vă vine, schimbaţi-o 
imediat şi puneţi alta în loc! 

Dacă urâţi pe cineva, nu încercaţi să scăpaţi de el 
sau să-l evitaţi, ci găsiţi în locul lui pe altul, la care 
puteţi să ţineţi. Oamenii de lume înțeleg mai bine 
această lege. De exemplu, un bărbat nu-şi iubeşte soţia 
şi găseşte altă femeie pe care o iubeşte. Aceeaşi lege e 
valabilă şi pentru femeile de lume: nu-şi iubesc soţul, ci 
iubesc alt bărbat. Această reacţie nu poate fi evitată în 
lume. Să nu credeţi că voi veţi reacţiona altfel. Veţi 
răspunde că în voi nu există astfel de lucruri. Asta e 
legea. Vrând s-o evitati, veţi face întotdeauna contrariul. 


Veţi spune că această doctrină e rea. Dacă e rea, nu mai 
e nimic de spus. Aşezaţi în primul rând ce e corect şi 
lăsaţi la coadă umbra acestuia. 

Din toate acestea, puteţi să învăţaţi cum să 
amelioraţi dispoziţia partenerului de viață şi pe a 
voastră. Or, ce faceţi voi? Vă întoarceţi privirea spre 
Dumnezeu şi vă rugaţi: „Doamne, ia-l pe acest om sau 
pe mine însumi, ca să mă pot elibera de el!”. Dar nu ştiţi 
că atunci n-aţi fi liberi, căci, dacă ar pleca, situaţia 
voastră ar fi şi mai gravă. Putem să luăm multe exemple 
din spiritism care dovedesc aceasta. De exemplu, un 
bărbat care nu trăia bine cu soţia s-a eliberat de ea şi s- 
a căsătorit cu alta. Dar prima soţie, deşi moartă, a reuşit 
s-o dea afară pe cea de-a doua. Când un om zice că nu 
poate să trăiască cu soţul sau cu soţia, asta înseamnă 
că există un bărbat mort sau o femeie moartă care îi 
deranjează. Bărbaţii şi femeile moarte au o mare 
influență, de aceea Hristos a spus: „Ceea ce a unit 
Dumnezeu, omul să nu despartă”. Când omul intră în 
armonia divină, toate inconvenientele vieţii dispar, căci 
în prezent oamenii nu se află la locul lor. Întâlnesc acum 
bărbaţi şi femei care au o mină îndoielnică. De exemplu, 
afirmaţi despre o persoană că nu este sinceră. Dacă nu e 
sinceră, cum ne-am putea opune? 

La persoana a doua a verbului, ziceţi: „Tu poţi - Fie 
ca Soarele divin să răsară în mine şi să-mi purifice 
sufletul”. Prin cuvântul „sullet” se înţelege aici frontiera 
lumii voastre, ceea ce este formă în voi, toate 
posibilităţile care se ascund în voi. Căci Soarele are 
puterea să purifice acest suflet imens. Uneori, credeţi că 
sunteți foarte mici sau vă întrebaţi cum aţi fost. N-aţi 
văzut cât e de mare sufletul vostru. Fiecare dintre voi 
are trei feţe. Să luăm, de exemplu, o femeie pe nume 


Mara. Există o Mara la nivel fizic, una între îngeri şi alta 
în lumea divină. Toate trei sunt legate, dar, când îmi 
vorbiţi despre una dintre ele, vă întreb despre ce Mara 
îmi vorbiţi. Iubirea adevărată constă în a le iubi pe toate 
cele trei Mara. Un om vine şi iubeşte doar o Mara, iar voi 
ziceţi: „Nu poţi, trebuie să le iubeşti pe toate în acelaşi 
timp!”. Femeia iubeşte doar prima față a soţului ei, cea 
de la nivelul fizicului. Despre o astfel de femeie sau un 
astfel de bărbat se spune că sunt oameni fără inimă. 
Inima Marei este la îngeri. Adică la sufletul unei 
persoane! Atunci, îi veţi privi pe ceilalți în mod diferit. 
Când veţi cunoaşte omul la nivel fizic, omul dintre 
îngeri, omul din lumea divină, veţi înţelege măreţia a 
ceea ce este omul. Când rostiţi „eu pot, tu poţi, el poate”, 
este vorba despre cele trei persoane ale voastre (eu, tu şi 
el), eu care sunt aici, tu care eşti printre îngeri şi el care 
e la Dumnezeu. Omul şi îngerul formează o pereche, în 
timp ce Dumnezeu arată direcția în care trebuie să 
meargă îngerii. În acest fel, se formează un triunghi, 
prima figură geometrică. 

Când ajungem la formele de plural ale verbului „a 
putea”, zicem: „noi putem, voi puteţi, ei pot”. Când zicem 
„noi putem”, înseamnă că toată lumea, întreaga omenire 
de pe Pământ, noi toţi putem. „Voi puteţi” înseamnă 
„voi, îngerii, care vă aflaţi acolo sus”. „Ei pot” înseamnă 
toate divinităţile care se află acolo sus. Dacă înţelegeți 
astfel această idee profundă, în voi se vor trezi imediat 
acele senzaţii supreme, vor creşte în mod normal, şi 
atunci toţi cei din jurul vostru vor fi bine-dispuşi faţă de 
voi şi vor ţine la voi. Nu e posibil ca oamenii să vă 
iubească fără ca voi să iubiți. 

Pentru ca floarea să se deschidă, trebuie să răsară 
Soarele. Când Soarele tău răsare, floarea sufletului tău 


se deschide cu orice preţ. Când Soarele minţii tale 
răsare, judecata ta se deschide şi ea. Aceasta este 
filosofia din zilele noastre: îndepărtarea tuturor acestor 
învelişuri. Ziceţi: „E prea grea această filosofie, avem 
atâtea învelişuri!”. Luaţi o nucă, îi aruncaţi cojile, şi 
atunci vedeţi cât e de mare. Unele persoane sunt foarte 
mari, dar aruncaţi-le învelişurile şi le veţi vedea atunci 
grandoarea. Trebuie să vă însuşiţi această învăţătură, 
care are o valoare interioară. Sunteţi într-o stare dificilă 
şi ziceţi: „Ce-ar mai putea să ne spună nou?”. Nu credeţi 
că ar mai fi ceva nou de învăţat, dar gândiți-vă mai 
curând cum să puneţi în practică acea învățătură în 
raport cu voi. Un căruţaş trece pe lângă un copac şi-şi 
zice: „Ah, ce osie frumoasă pentru roţi aş putea să fac 
din acest copac!” Trece un tăietor de lemne pe lângă 
copac şi-şi zice: „Ce grindă frumoasă aş putea să fac din 
acest copac!”. Şi voi, dacă treceţi pe lângă un copac sau 
o fântână, trebuie să vă gândiţi cum le puteţi utiliza. 

Cei care au făcut exerciţiul de luna trecută au 
constatat vreun rezultat? Aveţi poftă de mâncare? În 
interiorul vostru trebuie mai întâi să se reconstruiască 
armonia între mâncare, băutură şi rugăciune. Dar nu 
criticaţi. Dacă observați o greşeală la voi, corectaţi-o; nu 
vă judecaţi, ci corectaţi-vă. Dacă observați o greşeală la 
voi şi n-o corectaţi, aceasta nu înseamnă o bună 
înțelegere a lucrurilor. Observaţi dimineaţa care este 
culoarea Soarelui. Când culoarea este foarte roşie şi asta 
vă impresionează, atunci sunteţi prea răsfațaţi de viaţă. 
Dacă zăriți un nor la răsăritul Soarelui, asta arată că pe 
Soarele vostru există un nor pe care trebuie să-l faceţi să 
dispară. De exemplu, vi se întâmplă să nu fiţi bine- 
dispuşi, să nu vă placă cineva - aveţi un nor negru pe 
Soarele vostru. Dumnezeu vede şi zice: „Pe Soarele Marei 


e un nor negru”. Încercaţi să obţineţi plăcere de la toate 
lucrurile, o plăcere constant copilărească, nu să vă 
gândiţi că aţi trăit mult, aţi suferit mult. 

Un bou care a purtat multe poveri şi a suportat 
zilnic cincizeci de bastoane, ce ştie el? A cunoscut doar 
legea bastoanelor. Un bou care a muncit bine douăzeci 
de ani şi pe care stăpânul l-a mângâiat pe spate, ce ştie 
el? Cunoaşie doar mângâierile, nimic mai mult. De 
multe ori veți vedea nori negri pe Soare, dar fiecare zi vă 
va aduce binecuvântare, idei noi, dorințe noi. 
Bineînţeles, acest soare este doar obiectul acelor sori 
care răsar în voi: Soarele inimii, al sufletului şi al minţii. 
Unii vă întreabă ce sunt aceşti sori. Asta s-o păstraţi 
pentru voi. Veţi face o încercare şi, când veţi vedea 
rezultatul, îl veţi putea împărtăşi cu ceilalţi. Dacă nu 
verificaţi singuri, la cel mai mic eşec, veţi crede că totul e 
fals. Luaţi-o încet, pasul pe care îl veţi reuşi să fie mic, 
dar sigur! 

Acum vă voi da câteva fraze complementare pentru 
rugăciunea dată deja: 

Cred în Tine, Doamne, care mi-ai vorbit în trecut. Ai 
pus în mine toate seminţele bune ale vieţii mele. 

Cred în Tine, Doamne, care îmi vorbeşti în prezent. 
Tu faci să crească binele din mine. 

Cred în Tine, Doamne, care o să-mi vorbeşti în 
viitor. Mă voi bucura în viaţa Ta. 

Cuvântul „Ta” are valoare. El conţine unirea celor 
trei principii. În litera T, linia verticală reprezintă 
bărbatul, iar linia orizontală, femeia. Ele ţin să se 
unească sau se poate spune că există un elan între 
starea activă şi starea pasivă, între cele două forțe mari 
care acționează în lume. 


Ziceţi de multe ori: „Care va fi viața mea viitoare?”. 
După felul în care vă sculaţi dimineaţa şi ziceţi „voi face 
asta sau aia”, aşa va fi viața voastră viitoare. Ziceţi: „O 
să-l strivesc pe ăsta!” în viitor, o să fiți şi voi striviţi. 
Dacă ziceţi că o să faceţi bine cuiva, asta înseamnă că în 
viitor vi se va face şi vouă bine. 

Oamenii mundani se mulțumesc şi se bucură, în 
timp ce oamenii spirituali au o mină serioasă şi în felul 
acesta fac să se creadă că duc o viaţă serioasă. Or, 
printr-un om spiritual se înţelege orice om care trăieşte 
rațional. O să vă dau un exemplu cu un om cu adevărat 
spiritual: un maestru zidar le dădea lecţii ucenicilor cum 
să ridice o piatră mare pe casă, dar, în timp ce le arăta, 
piatra i-a căzut pe mână şi i-a strivit un deget. Omul I s- 
a adresat lui Dumnezeu: „Mulţumesc, Doamne, că nu 
mi-ai luat tot braţul!” Cel care înţelege lucrurile în acest 
fel este un om spiritual. 

Femeile de azi trebuie să creeze o atmosferă 
frumoasă, trebuie să se ajute toate între ele. Încercaţi 
toate să aveţi un confort interior şi să vă mulţumiţi cu 
puţin, cu ce aveţi. Am auzit o femeie zicându-i alteia: 
„Nu m-a primit bine”. Cum ar fi putut să o primească 
bine când soţul a bătut-o şi a avut probleme cu fiul? 
Oamenii spirituali trebuie să aibă gânduri bune pentru 
ceilalți. Dacă spunem despre cineva că este un om de 
bine, va deveni cu adevărat. 

Veţi învăţa legea întineririi. Aceasta este învierea. Nu 
ziceţi: „Am devenit bătrâni”, ci mai curând: „Suntem 
tineri, vom munci începând de acum!” Nu spuneţi: „O să 
mor”, ci: „Am avut ideea să construiesc o casă nouă”. 
Dacă v-aţi pierdut banii, atunci veţi zice: „l-am pus la 
bancă”. Interpretaţi lucrurile în sensul lor corect. Într-o 
zi, ucenicii lui Hristos, trecând pe lângă un câine mort, 


au zis: „Ce urât miroase!” Or, Hristos le-a spus: „Ce albi 
sunt dinţii lui!” Feriţi-vă de asta, nu spuneți că miroase 
urât, ci spălaţi-vă pe mâini. A vă spăla pe mâini 
înseamnă a fi drepţi. Este singura cale de ameliorare a 
lumii. 


Sofia, 3 mai 1917 


Simplitatea 


Porunca pe care ti-o dau, 

fiule Timotei, după prorocirile 

Jăcute mai înainte despre tine, 

este ca, prin ele, să te lupti lupta cea bună. 
1 Timotei 1:18 

Cuvintele „luptă” şi „faptă vitejească” se aseamănă, 
căci doar lupta dreaptă include fapta vitejească în lume. 
Cuvintele „faptă vitejească” înseamnă înălțare. Lupta 
reprezintă ridicarea spiritului omenesc, pe când 
coborârea este căderea spiritului omenesc. 

Înainte de orice, vi se cere simplitate, ceea ce nu 
înseamnă să fiți simpli, ci toate cunoştinţele pe care le 
aveţi să fie simple. La baza lor, lucrurile trebuie să fie 
simple, aşa cum este la început baza pe care se 
construieşte; apoi, odată cu dificultăţile, ea se complică. 
Aşadar, în fond, concepţiile trebuie să fie clare şi simple. 
Trebuie să existe o simplitate în mintea şi inima voastră. 
Aş vrea să înţelegeţi bine cuvântul „simplitate”. Când 
sunteți anxioşi, să rostiți acest cuvânt, şi veți simţi o 
linişte în suflet. Orice cuvânt frumos trebuie să vă aducă 
liniştire. 

O să vă vorbesc despre cuvântul „luptă” şi o să vă 
îndrept atenţia spre un fapt, ca să  înțelegeţi 
dezacordurile care există în viaţă. Căci observ astfel de 
dezacorduri între voi şi nu reuşiţi să vi le explicaţi. Să 
nu aveţi impresia că intenţionez să vă cert. Nici vorbă, 
vreau doar ca unele idei şi dorinţe să vă fie mai clare. 
Imaginaţi-vă că vă găsiţi într-o grădină mare, staţi pe un 
scaun şi aveţi în faţă un măr cu frunze frumoase şi 
fructe bine formate. Vă bucuraţi. Să presupunem că 


frunzele pomului sunt calme, discută între ele şi zic: „Ce 
frumoasă e lumea divină, trăim în pace şi înţelegere!”. 
Dar, după un timp, începe să bată vântul şi frunzele 
încep să se îmbrâncească, iar unele cad. În această 
societate de sus încep certurile: „Tu nu înţelegi 
creştinismul, eşti barbară etc” Aşa este şi situaţia 
voastră când mergeţi din casă în casă şi ziceţi: „Ştii, ea e 
aşa şi aşa”. Asta arată că între voi bate vântul. Motivul 
este exterior. Trebuie să sesizaţi aceşti curenţi exteriori 
care nu depind de voi. Dacă sunteţi doar o frunză şi 
începe să bată vântul, neapărat vă veţi lovi de alta. 
Spuneţi-i atunci: „lartă-mă, n-am vrut!”. Din acest 
motiv, trebuie să vă iertaţi. După ce vântul se domoleşte, 
pacea şi înţelegerea revin între voi, dar, îndată ce vântul 
începe să bată, certurile se stârnesc din nou. E un fapt 
adevărat în viaţă şi voi ziceţi: „Bate vântul”. 

Fiecare om trebuie să aibă un fes şi, când începe să 
bată vântul, să-l pună pe cap, iar totul va fi pace şi 
înţelegere. A avea un fes înseamnă ca omul să ştie să-şi 
stăpânească gândurile şi dorinţele. Dacă ai un astfel de 
fes, gândurile şi dorinţele tale sunt bine ordonate; dacă 
acest fes lipseşte, lucrurile merg rău. În lumea divină nu 
există astfel de vânturi, ci doar adieri uşoare, care fac 
frunzele doar să tremure uşor. Indiferent de faptele 
voastre, îi veţi spune acelei frunze: „Fii sigură că 
niciodată nu voi mai face acest lucru şi că mă căiesc”. 
Zilnic vor fi greşeli şi regrete. Aşa sunt oamenii, moralişti 
care vorbesc despre o viaţă bună, dreaptă şi cinstită. 
Aşa sunt frunzele cât sunt curate, până când cade 
praful şi le murdăreşte. Aşadar, în viaţa zilnică, va exista 
praf, purificare, certuri etc., dar această viaţă trebuie să 
treacă. 


Când vă adunaţi două surori şi vă certaţi, o să 
spuneţi: „Soră, iertare, bate vântul, de aceea ne agităm”. 
Este reacţia corectă în privinţa subiectului. Când vă 
certaţi, adunaţi-vă şi rostiţi formula următoare: „Hristos 
este egal cu y, 0-0, 1-1”. Aceasta este semnificația 
ultimului verset al parabolei: „Cel care Mă ascultă va trăi 
în pace şi siguranţă, fără să-i fie teamă de rău”. Aceasta 
este aceeaşi lege. 

Uneori, între rațiune şi inimă există o luptă, o 
divergență (inima doreşte un lucru, raţiunea, altul), are 
loc o dezbatere, hotărâți să faceţi un lucru şi, în 
realitate, îl faceţi pe celălalt. Presupuneţi că doi dintre 
voi au o mie de ari de pământ, primiţi de la tatăl lor. 
Unul e muncitor şi-şi lucrează pământul, face din el o 
grădină, o cultivă cu pomi fructiferi; cealaltă parte e 
semănată cu grâu, orz, porumb şi alte culturi. Al doilea 
zice: „Eu n-am nevoie de asta”. Şi-şi lasă pământul 
necultivat. Amândoi vin să-şi vadă bunul: unul are grâu, 
porumb, e mulțumit de toate, viața are un sens pentru 
el. Or, pământul celuilalt este plin de buruieni şi el zice: 
„Viaţa n-are niciun sens”. Cine a creat sensul şi 
nonsensul în viață? Ziceţi: „Dumnezeu ne dă asta, aia!”. 
Dumnezeu v-a dat pământ, care e inima voastră, lucraţi- 
l! La inimă se lucrează la fel ca la pomii fructiferi. Faceţi 
să crească în ea toate dorinţele bune. Trebuie să 
semănați la timpul potrivit, nu la cel nepotrivit. Cei care 
cresc pomi fructiferi au două perioade potrivite: iarna şi 
vara. Agricultorii au şi ei două perioade de plantare: în 
timpul iernii şi în timpul verii. Cei care cultivă porumb 
au şi ei perioade de plantare. 

Aşadar, când aveţi dorinţe bune, nu le lăsaţi să 
treacă, ca să puteţi termina altă treabă, ci plan- taţi-le 
imediat. Dacă întrebaţi cum să faceţi, asta înseamnă că 


vă ocupați de ce v-a făcut acesta sau acela. Lăsaţi totul 
deoparte şi plantați acea dorință bună! Nu sunteți în 
apele voastre; lăsaţi disconfortul deoparte; disconfortul 
şi voi înşivă sunteţi două lucruri diferite! Când vă 
înfuriați unul pe celălalt, ştiţi cu ce semănaţi? Imaginaţi- 
vă că o muscă vine la voi şi vă scuipă salivă pe nas. 
Strigaţi imediat: „Cu ce drept face asta?”. O urmăriţi şi 
vă înfuriaţi pe toate celelalte muşte. Spălaţi-vă nasul şi 
atâta tot. O persoană spune ceva rău despre voi: spălaţi- 
vă şi atâta tot! Or, voi întrebaţi: „Ştiţi ce mi-a făcut 
musca asta?”. Lăsaţi-o deoparte. O persoană v-a ofensat. 
Nu le spuneţi nimic celorlalți, căci, în acest fel, plantați 
ofensa în mintea lor. Aşa o faceţi cunoscută tuturor. Se 
răspândeşte de la o persoană la alta şi astfel se ajunge la 
o mare ştire. Asta e util pentru lume, pentru oamenii 
care n-au nimic de făcut, dar, pentru cei care lucrează, 
există lucruri mai serioase. 

Astfel, Apostolul Pavel s-a întors spre Timotei şi i-a 
zis: „A împăratului  veşniciilor, a  nemuritorului, 
nevăzutului şi singurului Dumnezeu să fie cinstea şi 
slava în vecii vecilor! Amin” (1 Timotei 1, 17). Dacă 
Dumnezeu v-a dat o astfel de inimă pentru a-L slăvi, 
trebuie să plantați dorinţele bune în inimă, şi Dumnezeu 
le va ajuta să crească. Toate dorinţele bune se plantează 
doar dimineaţa, seara nu se plantează nimic. Seara, 
seminţele doar încolțesc şi dimineaţa le plantăm - aşa 
este în lumea spirituală. Ştiţi ce înseamnă dimineaţa? 
Dimineaţa este tinereţea. Dimineaţa, Soarele este un 
tânăr, la amiază, un soţ, iar seara, un bătrân. Seara, 
când vă duceţi la el, vă spune: „Sunt bătrân deja, mă 
dor oasele”. Ca să lucraţi în lume, trebuie să fiţi tineri şi, 
ca să fiți, nu trebuie să faceţi greşeli. Cel ce face greşeli 
îmbătrâneşte; cel ce face Bine întinereşte. Pentru asta, 


rostiți cuvintele: „Fie ca Soarele din sufletul meu să 
răsară şi să-mi purifice inima”. Asta înseamnă să 
întinereşti. Înseamnă să vrei să fii bun, iar bun este cel 
care are mulți pomi fructiferi în grădină. 

Cum trebuie plantat, cu sau fără apă? Cu apă, 
bineînţeles. Faceţi o încercare ca să vedeţi cum se aplică 
această lege. Este posibil ca, la un moment dat, să vă 
aflaţi în faţa unei probleme mari sau a unui necaz în 
viață, care poate să aibă un caracter diferit şi să ajungeţi 
la disperare din cauza a ceea ce se întâmplă. După un 
astfel de necaz, vine întotdeauna un gând bun - udaţi-l, 
e timpul s-o faceți! Cel care n-a suferit nu poate să aibă 
idei bune. Când vin necazurile peste voi, asta arată că 
Dumnezeu vă acordă atenţie, că a venit timpul plantării. 
Aceasta este interpretarea corectă. O persoană spune 
ceva rău despre voi, vă ofensează foarte rău, o să 
suferiți, o să plângeţi, dar curând va veni o calmare, o 
idee bună. Apucaţi-vă imediat de treabă şi plantaţi-o! 
Această plantare va răscumpăra insulta. 

Vă voi explica legea potrivit căreia nu trebuie să vă 
răzbunaţi. Presupuneţi că o persoană vă intră în casă şi 
vă ia 1.000 de leva. În aceeaşi zi, veţi avea o lucrare 
importantă de la care o să câştigaţi 100.000. Dacă vă 
apucaţi să urmăriţi hoţul, o să pierdeţi cele 100.000 de 
leva. Dumnezeu zice: „Lasă cele 1.000 de leva, vei 
câştiga 100.000, fa-ţi treaba!”. O persoană v-a ofensat, 
dar, în acelaşi timp, aţi făcut o treabă bună pentru 
Dumnezeu. Faceţi-vă munca, altfel veţi pierde de o sută 
de ori mai mult, în cazul în care hotărâți să vă 
răzbunaţi. Există aici vreo filosofie? Există. Faceţi o 
încercare să vedeţi dacă e adevărat sau fals. Dacă veţi 
avea ocazia să încercaţi, puneţi asta în aplicare. 


Eu întâlnesc deseori oameni care aleargă după 
1.000 de leva. 

- Încotro? 

- Mi s-au furat bani, 1.000 de leva. 

- Ba ai pierdut 100.000 de leva. 

Şi pe voi v-am văzut alergând după 1.000 de leva. 
Fiţi atenţi, o să pierdeţi 100.000 de leva! Evanghelia 
spune să nu vă răzbunațţi, căci Dumnezeu a zis: „A Mea 
e răzbunarea”. Şi: „Nu judeca ca să nu fii judecat”. 
Fiecare are o treabă importantă de făcut, nu să-i judece 
pe ceilalți. Veţi avea o viaţă liniştită doar dacă-l dați 
ascultare lui Dumnezeu, cel pe care îl cunoaşteţi. Zilnic 
puteţi vedea cine este acest Dumnezeu. Împlinindu-l 
voinţa, zilnic o să vă simţiţi liniştiţi. Dacă nu împliniţi 
voia lui Dumnezeu, veţi fi nesiguri. De ce nu-i aici 
Dumnezeu? Dumnezeu vine doar în momentele de 
suferință. Când în lume apar cele mai mari suferințe, 
acela este momentul în care apare Dumnezeu. Când un 
om suferă, Dumnezeu vine la el şi, când se simte bine, 
Dumnezeu zice: „Să vină acest om aici”. Şi se spune: 
„Dumnezeu să-l ierte, a plecat!”. Şi eu zic: „S-a dus să-şi 
vadă tatăl în ţara lui, pe domeniul său, şi apoi se va 
întoarce”. Aşadar, odată vine Dumnezeu la noi, altă dată 
ne ducem noi la El. Cu ce seamănă asta? Când un tată 
îşi căsătoreşte fiul, îl duce să trăiască în altă casă şi-l 
vizitează; altă dată, fiul merge să-l viziteze. Spuneti-mi 
când îl vizitaţi pe Dumnezeu. Când sunteţi prea 
disperaţi şi suferiți. Şi, când vine un om să vă facă un 
rău, Dumnezeu vine să vă viziteze. lată de ce trebuie să-i 
vizitaţi pe cei care suferă. 

Rugăciunea este doar un apel la Dumnezeu. Dacă 
suferiți, rugaţi-vă. Dumnezeu vă împacă: o să vă trimită 


un om care să vă ajute, o să vă trimită un înger şi o să 
coboare singur să vă împace. 

Întrebaţi de ce venim pe lume. Ca să-L vizităm pe 
Dumnezeu. Aceasta este legea supremă prin care 
oamenii, cu durerile şi nevoile lor pe Pământ, devin 
apropiaţi. Dacă n-ar avea nevoi, n-ar putea să înţeleagă 
în ce constau bunurile în viață. Veţi reţine această idee: 
viața, aşa cum e, este cea mai frumoasă, iar voi, care 
trăiţi în prezent, trăiţi în cel mai bun mod. O persoană 
poate să spună: „Eu sunt un om rău”. În ce sens? Nu 
eşti rău, ci ai un pământ pe care nu vrei să-l cultivi, eşti 
leneş. Trebuie să munceşti. Apucă-te de muncă, şi nu 
vei fi păcătos. 

Cum se face păcatul? Dacă nu munceşti, vei face 
greşeli, o să te gândeşti de unde poţi lua, ce ai putea să 
faci, şi ajungi dator la toată lumea. 

Astfel, nu sunteţi păcătoşi din principiu, ci prin 
faptul că unii dintre voi nu vor să muncească. De 
exemplu, unii spun: „Cum aş putea să mă trezesc la 
patru dimineaţa, e posibil să te trezeşti la ora asta?”. Da, 
poţi să te trezeşti, căci noaptea e pentru dormit şi 
dimineaţa, pentru muncit. Când răsare Soarele, toată 
lumea trebuie să fie jos din pat, iar, când apune, toată 
lumea trebuie să fie în pat. Aşa fac păsările. Dacă doriţi 
să-L înţelegeţi pe Hristos, trebuie să vă comportațţi şi să 
trăiţi în acelaşi fel. Când vine suferinţa, ziceţi: „E timpul 
să muncesc”. Fiţi pregătiţi să plantați! Dacă apare în voi 
prima dorință bună, plantaţi-o, şi într-un an veţi vedea 
ce bogaţi veţi fi. Când un om devine bogat, i se deschid 
ochii. Să luăm un om sărac care-si construieşte o 
cabană fără ferestre şi, când devine puţin mai bogat, 
deschide imediat una, două şi mai multe ferestre. 


Suferințele trimise reprezintă o necesitate ca să vă 
dezvoltați. 

Când se zice „să-mi răsară Soarele”, aceasta arată 
omul care a venit pe Pământ. Trebuie să utilizați acest 
Soare care răsare. În fiecare dimineaţă, când se trezeşte, 
omul se naşte, iar seara, când adoarme, moare. De 
aceea, dimineaţa, dacă nu vă treziţi la timp ca să vă 
naşteţi copilul, acesta o să moară. Oamenii care se 
trezesc târziu nu sunt bine-dispuşi pentru toată ziua şi 
zicem că ei n-au dat viață copilului lor. Trebuie să 
înțelegem sensul profund al lucrurilor, nu litera. Prin 
cuvântul „dimineaţă” înţeleg toate condiţiile bune pe 
care vi le dăruieşte Dumnezeu; de aceea, nu le amânaţi 
pentru altă dată. Ele reprezintă o dimineaţă din viața 
voastră. Când vă treziți dimineața devreme are loc o 
reacție în voi. 

O să vă recomand câteva reguli. Am observat că 
unele persoane merg foarte repede, dar trebuie să 
mergeţi încet, altfel transpiraţi, şi de aici micile 
indispoziţii. 

Regula a doua. Observaţi care sunt culorile Soarelui, 
îndeosebi în ziua de 24 iunie. În cursul observaţiei, 
plantați în voi idei bune. Să presupunem că aveţi o 
abundență de idei bune. Trebuie să le împărtăşiţi cu 
ceilalți, ca să le poată semăna şi ei, adică trebuie să le 
trimiteţi celorlalți. Dacă printre voi există o dizarmonie, o 
să scadă cu cel puţin cincizeci la sută. 

Regula a treia. Când vi se spune că două surori s-au 
certat, ziceţi: „Vântul le-a întors. Pentru asta, să ne 
adunăm şi să ne rugăm la Dumnezeu să le ierte”. Le veţi 
trimite gânduri bune. Adunaţi-vă iar şi, una după alta, 
mergeţi să le vizitaţi în casele lor. Oare o femeie divorțată 
poate să trăiască bine? Niciodată. Lăsaţi un copil tară 


mamă, şi el va deveni grosolan. Dacă trăieşte împreună 
cu mama cincisprezece-douăzeci de ani, ea îi transmite 
puţină fineţe. Cei care au trăit fără mamă sunt puţin 
mai grosolani, de aceea li se dau suferinţe, ca să devină 
mai generoşi. Când o persoană suferă, zic: „Mama ta a 
plecat devreme, de aceea ai nevoie de suferinţe ca să 
devii mai generoasă”. Aceasta este calea pentru cei care 
vor să se dezvolte, să se înalțe. 

Regula a patra. Mergeţi să vedeţi cum cresc pomii 
fructiferi în grădinile celorlalţi, ca să-i plantați la fel în 
grădinile voastre. 

Regula a cincea. Scrieţi zilnic în caiet binele pe care 
l-aţi făcut fie cu vorba, fie cu inima. Dacă îi trimiteţi 
unei persoane gânduri bune, scrieți asta. Deseori se 
spune că Dumnezeu va aranja lumea. Cum anume? 
Mulțumită nouă. Dacă ramurile nu înfloresc şi nu fac 
fructe, cum se vor dezvolta? Aceasta este latura practică. 
Sunteţi prea ambiţioşi, vă e ruşine să nu păreţi proşti în 
faţa unora sau a altora. Dar de câte ori nu sunteți 
confuzi în fața lui Dumnezeu? Când nu vedeţi, nu vă 
daţi seama. După un anumit timp, o să vă destăinui un 
mod de a transforma cuvintele rele în cuvinte bune. 
Vreau să fiți inspirați de aceste idei bune. Încercaţi să 
aplicaţi toate astea în viața voastră spirituală, în felul de 
a mânca, de a bea, în felul de a merge şi a cânta. 
Aceasta înseamnă un om spiritual, care face totul 
pentru slava lui Dumnezeu. 

Regula a şasea. Dacă vă trece prin minte gândul de 
a fugi de oameni, feriţi-vă de asta. Vreau să aveți 
prieteni din exterior, din lume, nu să fiți prieteni doar 
între voi. De ce se căsătoresc oamenii? Nu ca să fie 
împreună? Începând de acum, trebuie să vă dezlegaţi 
baierele pungii şi să dăruiţi celorlalți. N-are de ce să vă 


fie teamă, căci cel care dăruieşte câştigă mai mult decât 
cel care ia. 

Regula a şaptea. Vă simţiţi trişti, aveţi multe 
probleme, credeţi că viaţa n-are sens. Coborâţi mai jos, 
priviți-i pe cei care sunt mai nefericiţi decât voi, şi veţi 
înțelege că viaţa are sens. Şi, când vreţi să vă înălţaţi, 
priviţi-i pe cei care se găsesc deasupra voastră şi faceţi 
la fel în viaţă, căci viaţa se transmite de la o persoană la 
alta. Dacă nu vă transmit ceva din mine, nu veţi învăţa 
nimic. Viaţa se transmite prin contact, prin influenţă, 
prin ceea ce transmiteţi bine sau rău. Cunosc mulți 
bărbaţi buni care, în compania unor femei rele, devin şi 
ei răi, şi bărbaţi răi care, în compania unor femei bune, 
se corectează. Legea este foarte dreaptă: ne influențăm. 
Or, voi spuneţi: „Ce suntem noi?”. Trasaţi în vechile 
voastre caiete o cruce, puneţi foi noi şi scrieţi: „începând 
de acum, îmi însuşesc şi transmit regulile lui Hristos!” 
Veţi fi fericiți şi mulțumiți. 

Regula a opta. Feriţi-vă să le spuneţi fiicelor voastre: 
„Tu nu cunoşti viaţa, trebuie să fii mai rațională; eşti 
tânără, odată cu vârsta vei înţelege”. Nu le educați aşa, 
nu le vorbiţi despre bătrâneţe. Dacă fiica voastră e 
mulțumită, să fie mulţumită, să se joace, să cânte, 
lăsaţi-o aşa. 

Când vă  înfuriaţi, spuneţi-l lui Dumnezeu: 
„Mulţumesc, Doamne, că am văzut cele mai frumoase 
strâmbături ale fiicei mele”. În natură se întâmplă la fel. 
Vedeţi un copac care se încovoaie; strâmbaţi-vă, e foarte 
plăcut. Le cereţi copiilor voştri ceea ce nici voi nu sunteţi 
în stare să faceţi. Este ciudat să vezi un predicator vrând 
să facă din fiica lui o sfântă. Dacă se înfurie, dacă 
plânge, voi trebuie să luați lucrurile calm şi filosofic, şi 
asta i se va transmite şi ei. 


Cu ocazia educaţiei noi, veți pune în aplicare 
învățătura lui Hristos. Educaţia trebuie să fie cu totul 
nouă, nu s-o punem pe cea nouă peste cea veche. O 
haină veche nu poate fi recusută cu părți noi. Veţi 
spune: „Fiica mea va fi bună. Dacă nu-i acum, va fi mai 
târziu!”. Ceea ce gândim se va petrece cu adevărat. Tu şi 
fiica ta sunteți acelaşi lucru. De ce eu nu gândesc rău 
despre oameni? Pentru că e un reflex. Dacă gândesc rău 
despre oameni, răul se va răsfrânge şi asupra mea. 
Gândul creează lucruri şi o răsfrângere asupra voastră. 

Aceste reguli le veţi pune în practică în această lună. 
Veţi ieşi până la 24 iunie la răsăritul soarelui, după care 
vă veţi odihni acasă douăzeci de zile. Există şi alte 
modalităţi pentru punerea în practică a legii mersului: 
dacă n-aveţi posibilitatea să ieşiţi din casă, vă treziţi 
devreme şi, după ce vă spuneţi rugăciunea, faceţi cu 
gândul o plimbare. Şi, când spuneţi: „Azi nu pot să ies”, 
vă stricaţi astfel munca. Vreţi să vă vizitaţi într-o zi un 
frate, dar nu puteți. Aşezaţi-vă pe scaun şi vizitaţi-l 
spiritual. Nu trebuie să permiteţi apariţia gândurilor 
negative, cum ar fi că nu puteţi să faceţi asta sau aia. 
Chiar dacă staţi în pat şi sunteţi bolnavi, să ziceţi: „O 
să-mi repar acum corpul, dar sufletul poate să se ducă!”. 
Aşadar, legea trebuie să se împlinească întotdeauna cu 
vorba „pot”, dând astfel dovadă de voinţă omenească. 

Dacă unele lucruri vă sunt vagi, adunaţi-vă mai 
mulți şi reflectaţi. Căci doar ce aţi simţit şi aţi cunoscut 
va fi pentru voi util şi vă va face credința mai puternică, 
având astfel ca bază o cunoaştere pozitivă. 


Sofia, 31 mai 1917 

